
Sahih Bukhari, hadith numărul 1 


Omar ibn Al-Khattab (Allah să fie mulţumit de el!) a relatat: 
„L-am auzit pe Trimisul lui Allah (Pacea şi binecuvântarea lui Allah fie 
asupra sa!) spunând: «Faptele sunt judecate după intenție şi fiecare 
persoană va avea ca răsplată ceea ce a intenționat. Astfel, cel care a 
emigrat pentru un beneficiu lumesc sau pentru a se căsători cu o femeie, 
emigrarea lui va fi pentru aceea ce a dorit.»” 


Sahih Bukhari, hadith numărul 2 


Aishah, mama credincioşilor (Allah să fie mulţumit de ea!), a 
relatat: Al-Harith bint Hisham l-a întrebat pe Mesagerul lui Allah 
(Pacea şi binecuvântarea lui Allah fie asupra sa!): „O, Mesager al lui 
Allah! Cum ţi-a fost revelată Inspirația Divină?” Mesagerul lui Allah 
(Pacea şi binecuvântarea lui Allah fie asupra sa!) a răspuns: „Câteodată, 
ea îmi este (revelată) sub forma sunetului unui clopot; această formă a 
Inspiraţiei este cea mai grea dintre toate, apoi această stare dispare după 
ce am înţeles ceea ce mi-a fost transmis. Alteori, Îngerul vine sub forma 
unui om şi vorbeşte cu mine, iar eu rețin tot ceea ce el îmi spune.” 
Aishah (Allah să fie mulţumit de ea!) a adăugat: „Cu adevărat, l-am 
văzut pe Profet în timp ce primea Inspirația Divină într-o zi foarte 
friguroasă şi am observat o picătură de transpirație coborând de pe 
fruntea sa (când revelația s-a încheiat).” 


Sahih Bukhari, hadith numărul 3 


Aishah, mama credincioşilor (Allah să fie mulţumit de ea!), a 
relatat: Începutul Inspiraţiei Divine a venit la Mesagerul lui Allah 
(Pacea şi binecuvântarea lui Allah fie asupra sa!) sub forma unor vise 
frumoase care au devenit realitate ca şi lumina zilei, apoi iubirea pentru 


singurătate a fost coborâtă asupra sa. El obişnuia să se izoleze în peştera 
Hira, unde făcea acte de adorare (pentru Allah Unicul) în mod continuu 
timp de mai multe zile, până când intervenea dorinţa de a îşi vedea 
familia. Obişnuia să ia cu el în călătorie mâncare pentru perioada de 
şedere, apoi se întorcea la (soţia sa) Khadija să ia mâncare din nou până 
când, dintr-o dată, Adevărul a coborât la el pe când se afla în peştera 
Hira. Îngerul a venit la el şi i-a cerut să citească. Profetul (Pacea şi 
binecuvântarea lui Allah fie asupra sa!) a răspuns: „Nu ştiu să citesc.” 
Profetul (Pacea şi binecuvântarea lui Allah fie asupra sa!) a adăugat: 
„Îngerul m-a prins (cu forţa) şi m-a apăsat atât de tare încât nu am mai 
putut suporta. Apoi, el m-a eliberat şi m-a rugat din nou să citesc, însă, 
din nou, i-am răspuns: «Nu ştiu să citesc.». Apoi, m-a apucat din nou şi 
m-a apăsat pentru a doua oară până când nu am mai putut suporta deloc. 
El m-a eliberat şi mi-a cerut din nou să citesc, dar eu i-am răspuns din 
nou: «Nu ştiu să citesc (sau ce trebuie să citesc?) La aceasta, m-a prins 
din nou pentru a treia oară şi m-a strâns, apoi m-a eliberat şi a spus: 
«Citeşte! În numele Domnului tău care a creat, ~ Care l-a creat pe om 
din sânge închegat! ~ Citeşte! Domnul tău este cel mai Nobil.» [Coran, 
96:1-3].” Apoi, Mesagerul lui Allah (Pacea şi binecuvântarea lui Allah 
fie asupra sa!) s-a întors cu cu revelaţia şi cu inima bătându-i cu putere. 
Apoi, a mers la Khadija bint Khuwailid (Allah să fie mulţumit de ea!) şi 
a spus: „Acoperă-mă! Acoperă-mă!” Ea l-a acoperit până când teama lui 
a trecut, apoi el i-a povestit tot ceea ce i s-a întâmplat şi 1-a spus: „Mi-e 
teamă că ceva mi se poate întâmpla.” Khadija (Allah să fie mulţumit de 
ea!) i-a răspuns: „Niciodată! Pe Allah, Allah nu te va lăsa niciodată! Tu 
păstrezi relaţii bune cu rudele şi cunoştinţele tale, îi ajuţi pe cei săraci şi 
nevoiaşi, îi ospătezi pe oaspeţii tăi cu generozitate şi îi ajuţi pe cei 
năpăstuiţi.” Apoi, Khadija l-a însoţit la vărul său, Waraga bin Naufal ibn 
Asad ibn 'Abdul 'Uzza, care, în timpul perioadei preislamice, a devenit 
creştin şi cunoştea scrierea cu litere ebraice. El traducea din Evanghelia 
cu litere ebraice atât cât Allah i-a permis să scrie. El era un bărbat în 
vârstă, care îşi pierduse vederea. Khadija (Allah să fie mulţumit de ea!) 
i-a spus lui Waraga: „Ascultă povestea nepotului tău, o, verişorul meu” 
Waraga a întrebat: „O, nepotul meu, ce ai văzut?” Mesagerul lui Allah 
(Pacea şi binecuvântarea lui Allah fie asupra sa!) a descris tot ceea ce a 
văzut. Waraqa i-a spus: „Acesta seamănă cu păstrătorul secretelor 
(Îngerul Gavriil), pe care Allah l-a trimis la Moise. Îmi doresc să fi fost 


tânăr şi să pot trăi timpurile când oamenii tăi îţi vor întoarce spatele.” 
Mesagerul lui Allah (Pacea şi binecuvântarea lui Allah fie asupra sa!) a 
întrebat: „Îmi vor întoarce ei spatele?” Waraqa a răspuns afirmativ şi a 
spus: „Oricine (altă persoană) care a venit cu ceva similar cu ceea ce ai 
adus tu a fost tratat cu ostilitate; şi dacă aş trăi până în ziua în care ei îţi 
vor întoarce spatele, te-aş sprijini cu putere.” Însă, după câteva zile, 
Waraga a murit şi, de asemenea, Revelația Divină a fost oprită pentru un 
timp. 


Sahih Bukhari, hadith numărul 4 


Jarir ibn Abd Allah Al-Ansari (Allah să fie mulţumit de el!), 
atunci când a vorbit despre această perioadă de pauză în revelație, a 
relatat cuvintele Profetului (Pacea şi binecuvântarea lui Allah fie 
asupra sa!): În timp ce mă plimbam, am auzit dintr-odată o voce venind 
din Cer. M-am uitat în sus şi am văzut acelaşi Înger care mă vizitase în 
peştera de la Hira stând pe un scaun aflat între Cer şi Pământ. M-am 
speriat de m-am întors acasă şi am spus: „Înveleşte-mă (în pături)!” 
Apoi, Allah a revelat următoarele versete sfinte din Coran: „O, tu 
(Mohammed) cel acoperit! ~ Ridică-te şi îndeamnă! ~ Pe Domnul tău 
preamăreşte-L, ~ Veşmintele tale curăţeşte-le ~ Şi de nelegiuire stai 
departe!” [Coran, 74:1-5] După aceasta, revelaţia a revenit cu putere, 
frecvent şi regulat. 


Sahih Bukhari, hadith numărul 5 


Said ibn Jubair (Allah să fie mulţumit de el!) a relatat: Ibn 
“Abbas (Allah să fie mulţumit de el!) explică Cuvintele lui Allah: „Nu 
mişca limba ta pentru ca să-l grăbeşti!” [Coran, 75:16], spunând: 
„Mesagerul lui Allah (Pacea şi binecuvântarea lui Allah fie asupra sa!) 
obişnuia să suporte Revelația cu greutate şi obişnuia să îşi mişte buzele 
(repede) cu atunci când primea Revelația.” Ibn “Abbas (Allah să fie 
mulţumit de el!) şi-a mişcat buzele spunând: „Mişc buzele în faţa voastră 
aşa cum obişnuia Mesagerul lui Allah să le mişte.” Said a spus, mişcând 
buzele: „Îmi mişc buzele aşa cum l-am văzut pe Ibn “Abbas mişcându-şi 
buzele.” Ibn “Abbas (Allah să fie mulţumit de el!) a adăugat: „Prin 
urmare, Allah a revelat: «Nu mişca limba ta pentru ca să-l grăbeşti! ~ 


Noi suntem datori cu strângerea lui şi cu recitarea lui” | Coran, 75:16-17] 
care înseamnă că Allah îl va face (pe Profet) să îşi amintească partea din 
Coran care i-a fost revelată atunci cu inima şi cu recitarea sa. Cuvintele 
lui Allah: „lar când Noi îl vom recita, urmează recitarea sa!” |Coran, 
75:18] înseamnă „ascult-o şi rămâi tăcut.” „Apoi, Noi suntem datori cu 
tâlcuirea lui.”| Coran, 75:19], care înseamnă „Apoi depinde (de Allah) să 
te facă să reciţi (şi sensul va fi clar de la sine prin intermediul limbii).” 
După aceea, Mesagerul lui Allah (Pacea şi binecuvântarea lui Allah fie 
asupra sa!) obişnuia să îl asculte pe Gavriil ori de câte ori venea şi după 
plecarea lui, obişnuia să recite după cum a recitat şi Gavriil. 


Sahih Bukhari, hadith numărul 6 


Ibn “Abbas (Allah să fie mulţumit de el!) a relatat: Mesagerul 
lui Allah (Pacea şi binecuvântarea lui Allah fie asupra sa!) era cel mai 
generos dintre toți oamenii şi obişnuia să atingă culmea generozităţii în 
luna Ramadan, când Gavriil în întâlnea. Gavriil obişnuia să îl întâlnească 
în fiecare noapte a lunii Ramadan pentru a îl învăţa Coranul. Mesagerul 
lui Allah (Pacea şi binecuvântarea lui Allah fie asupra sa!) era cea mai 
generoasă persoană, chiar mai generoasă decât vântul puternic 
necontrolat (în disponibilitatea şi graba de a face fapte caritabile). 


Sahih Bukhari, hadith numărul 7 


Abd Allah ibn “Abbas (Allah să fie mulţumit de el!) a relatat: 
Abu Sufyan ibn Harb m-a informat că Heraclius a trimis un mesager la 
el în timp ce însoțea o caravană a tribului Quraish. Erau comercianţi care 
făceau afaceri în Sham (Siria, Palestina, Liban şi lordania), în timpul în 
care Mesagerul lui Allah (Pacea şi binecuvântarea lui Allah fie asupra 
sa!) avea un armistițiu cu Abu Sufyan şi cu necredincioşii din neamul 
Quraish. Prin urmare, Abu Sufyan şi companionii lui au mers la 
Heraclius la Ilya (Ierusalim). Heraclius i-a chemat în palat şi toți 
demnitarii romani erau în jurul lui. L-a chemat pe translatorul său, care, 
traducând întrebarea lui Heraclius, a spus: „Care dintre voi este ruda cea 
mai apropiată a celui care pretinde că este Profet?” Abu Sufyan a 
răspuns: „Eu îi sunt cea mai apropiată rudă (dintre cei din grup).” 
Heraclius a spus: ,„ Aduceţi-l (pe Abu Sufyan) mai aproape de mine şi 


puneţi-i pe ceilalți companioni să stea în spatele lui.” Abu Sufyan a 
adăugat că „Heraclius i-a spus translatorului său să le spună 
companionilor mei că dorea să îmi adreseze câteva întrebări despre acel 
om (Profet) şi dacă spuneam o minciună, ei (companioni) trebuiau să 
mă contrazică.” Abu Sufyan a adăugat: „Pe Allah! Dacă nu m-aş fi temut 
că aş fi fost numit mincinos de companionii mei, nu aş fi spus adevărul 
despre Profet. Prima întrebare pe care mi-a adresat-o a fost: «Ce statut 
are familia lui printre voi?» Am răspuns: «El face parte dintr-o famile 
bună (nobilă) din neamul nostru.» Mai departe, Heraclius a întrebat: «A 
mai fost vreunul dintre voi care să susțină acelaşi lucru (că este Profet) 
înaintea lui?» Am răspuns: «Nu.» El a întrebat: «A fost vreunul dintre 
înaintaşii lui rege?» Am răspuns: «Nu.» Heraclius a întrebat: «Cei nobili 
sau cei săraci îl urmează?» Am răspuns: «Cei săraci îl urmează.» El a 
întrebat: «Numărul celor care îl urmează creşte sau descreşte (zi de zi)?» 
Am răspuns: «Numărul lor creşte.» Apoi, el a întrebat: «Este vreunul 
dintre cei care îmbrăţişează religia lui să fie nemulţumit şi să renunţe 
apoi la religie?» Am răspuns: «Nu.» Heraclius a întrebat: «L-ați acuzat 
vreodată că spune minciuni înainte de a susţine ceea ce susține (că este 
Profet)?» Am răspuns: «Nu.» Heraclius a întrebat: «Îşi încalcă 
promisiunile?» Am răspuns: «Nu. Noi suntem în armistițiu cu el, dar nu 
ştim ce va face în acest armistițiu.» Nu am găsit niciun moment pentru a 
vorbi împotriva lui în afară de acest moment. Heraclius a întrebat: «Aţi 
avut vreodată vreun război cu el?» Am răspuns: «Da.» Apoi a întrebat: 
«Care au fost rezultatele acestor bătălii?» Am răspuns: «Uneori câştiga 
el, uneori câştigam noi.» Heraclius a întrebat: «Ce v-a poruncit să 
faceţi?» Am răspuns: «EI ne-a cerut să îl adorăm pe Allah şi numai pe 
Allah, Unicul, să nu adorăm altceva împreună cu el şi să renunţăm la tot 
ceea ce au spus strămoşii noştri. Ne-a poruncit să ne rugăm, să spunem 
adevărul, să fim puri şi să fim în relaţii bune cu cunoştinţele şi rudele 
noastre.» Heraclius i-a cerut translatorului să îmi transmită următoarele: 
«Te-am întrebat despre familia lui şi ai spus că el este dintr-o familie 
nobilă. De fapt, toți Mesagerii au venit din familii nobile printre oamenii 
lor. Te-am întrebat dacă vreunul dintre voi a mai susţinut un asemenea 
lucru, iar răspunsul tău a fost negativ. Dacă răspunsul tău ar fi fost 
pozitiv, aş fi crezut că acest om urma cuvântul celui de dinainte. Apoi, 
te-am întrebat dacă vreunul dintre strămoşii lui a fost rege. Răspunsul 
tău a fost negativ, şi dacă ar fi fost pozitiv, aş fi crezut că acest om vrea 


să îşi ia înapoi împărăția ancestrală. Mai departe te-am întrebat dacă a 
fost acuzat că spune minciuni înainte de a spune ceea ce spune, iar 
răspunsul tău a fost negativ. Prin urmare, mă întreb cum o persoană care 
nu spune o minciună despre nimeni ar putea minţi despre Allah. Apoi, 
te-am întrebat dacă îl urmează oamenii bogaţi sau săraci. Ai răspuns că 
cei săraci îl urmează. De fapt, toţi Mesagerii au fost urmaţi în special de 
această clasă de oameni. Apoi te-am întrebat dacă numărul adepților este 
în creştere sau în descreştere. Ai răspuns că este în creştere, şi, de fapt 
acesta este drumul adevăratei credinţe, până când este completă în toate 
privinţele. Mai departe, te-am întrebat dacă a fost cineva, care, după cea 
îmbrăţişat această religie, a fost nemulţumit şi a renunţat la religia lui. 
Răspunsul tău a fost negativ, şi, de fapt, acesta este (un semn al) 
credinţei adevărate, atunci când încântarea acesteia intră în inimi şi se 
amestecă cu ele complet. Te-am întrebat dacă a trădat vreodată. Ai 
răspuns negativ, iar el, ca şi ceilalți Mesageri, nu a trădat niciodată. 
Apoi, te-am întrebat ce v-a poruncit. Ai răspuns că v-a ordonat să îl 
adorați pe Allah şi numai pe Allah, Unicul, fără a adora altceva 
împreună cu El şi v-a interzis să adoraţi idolii, şi v-a poruncit să vă 
rugaţi, să spuneți adevărul şi să fiți puri. Dacă ceea ce ai spus este 
adevărat, el va ocupa foarte curând acest loc sub picioarele mele şi am 
ştiut (din Scripturi), că el va veni, dar nu am ştiut că va fi dintre voi, şi 
dacă l-aş putea găsi, cu siguranţă aş merge imediat să îl întâlnesc şi dacă 
aş fi cu el, cu siguranţă i-aş spăla picioarele.» Apoi Heraclius a cerut 
scrisoarea adresată de Mesagerul lui Allah, care a fost adusă de Dihya 
guvernatorului de Busra, care i-a dat-o mai departe lui Heraclius să o 
citească. Conţinutul scrisorii a fost următorul: «În numele lui Allah, Cel 
Milostiv, Îndurător, (această scrisoare) este de la Mohammed, sclavul lui 
Allah şi Mesagerul Lui, către Heraclius, conducătorul Bizantinului. 
Pacea fie asupra lui, cel care urmează calea dreaptă. Mai departe, vă 
invit la Islam şi dacă devii musulman, vei fi în siguranţă şi Allah îți va 
da o dublă răsplată, iar dacă refuzi invitaţia la Islam, vei face un păcat 
ducând în rătăcire arisiyinii (fermierii). (ŞI ţi-am recitat Cuvântul lui 
Allah): «O, voi oameni ai Scripturii, veniţi la un cuvânt comun între noi 
ŞI vol: să nu-L adorăm decât pe Allah, să nu-L asociem cu nimic, să nu 
ne luăm unii pe alții drept dumnezei, în afară de Allah. Apoi dacă ei vor 
întoarce spatele, spuneţi-[le]: Mărturisiţi [cel puţin] că noi suntem 
supuşi!» [Coran, 3:64|” Abu Sufyan a adăugat apoi: „Atunci când 


Heraclius a terminat discursul şi a citit scrisoarea, a fost o mare gălăgie 
şi plânsete în palatul regal. Prin urmare, am ieşit afară. Le-am spus 
companionilor mei că întrebarea lui Ibn Abu Kabsha (despre Profetul 
Mohammed) a fost atât de măreaţă încât chiar şi regelui tribului Banu 
Al-Asfar (al Imperiului Bizantin) îi este frică de el. Apoi am fost sigur că 
el (Profetul) va fi cuceritorul în viitorul apropiat şi am crezut aceasta 
până când am îmbrăţişat Islamul (Allah m-a călăuzit la Islam).” Sub- 
naratorul a adăugat: „Ibn An-Natur a fost conducătorul Ilyer” (Ierusalim) 
şi Heraclius era căpetenia creştinilor din Sham. Ibn An-Natur a relatat că 
odată, pe când Heraclius vizita Ilya’ (Ierusalimul), s-a trezit dimineaţa cu 
o dispoziție proastă. Unii dintre preoţi l-au întrebat de ce era în acea 
stare. Heraclius mersese la un prezicător şi un astrolog. El a răspuns: 
„Noaptea, când m-am uitat la stele, l-am văzut pe conducătorul celor 
care practică circumcizia, apărând (biruitor). Cine sunt cei care practică 
circumcizia?” Oamenii au răspuns: „În afară de evrei, nimeni nu mai 
practică circumcizia, nu trebuie să te temi de ei (de evrei). Doar emite 
legi care să ucidă fiecare evreu din ţară.” În timp ce ei discutau aceasta, 
un mesager trimis de regele din Ghassan să aducă veştile Mesagerului lui 
Allah (Pacea şi binecuvântarea lui Allah fie asupra sa!) lui Heraclius, a 
fost adus la ei. Auzind veştile, el (Heraclius) le-a poruncit oamenilor să 
meargă să vadă dacă mesagerul din Ghassan era circumcis. Oamenii, 
după ce au văzut, i-au spus lui Heraclius că el era circumcis. Atunci 
Heraclius l-a întrebat despre arabi. Mesagerul a răspuns: „Arabii, de 
asemenea, practică circumeizia.” (După ce a auzit aceasta) Heraclius a 
remarcat că îi apăruse suveranitatea arabilor. Atunci, Heraclius i-a trimis 
o scrisoare prietenului său din Roma, care avea cunoştinţe ca şi 
Heraclius. Apoi, Heraclius a plecat în Homs (un oraş sirian) şi a stat 
acolo până când a primit răspunsul la scrisoare, de la prietenul său, care 
era de acord cu el, cu privire la apariţia Profetului (Pacea şi 
binecuvântarea lui Allah fie asupra sa!) şi a faptului că acesta era un 
Profet. Atunci, Heraclius le-a invitat pe toate căpeteniile Imperiului 
Bizantin să se adune la palatul său din Homs. Atunci când au venit, el a 
poruncit ca toate uşile ale palatului său să fie închise. Apoi, a ieşit şi a 
spus: „O, bizantini! Dacă succesul este ceea ce doriţi şi dacă doriți calea 
cea dreaptă şi doriţi ca imperiul să rămână, atunci faceți angajamentul de 
credinţă faţă de acest Profet (îmbrățişaţi Islamul)!” (Auzind ceea ce vrea 
Heraclius) oamenii au fugit spre porțile palatului, dar au găsit uşile 


închise. Heraclius a realizat ura lor faţă de Islam şi atunci când a pierdut 
orice speranţă că ei vor îmbrăţişa Islamul, el a poruncit ca ei să fi aduşi 
înapoi în sală. (Atunci când s-au întors) el le-a spus: „Ceea ce am afirmat 
mai devreme a fost doar pentru a testa puterea convingerii voastre şi am 
văzut-o.” Apoi, oamenii s-au prosternat în faţa lui şi au fost mulțumiți cu 
ei, iar acesta a fost sfârşitul poveștii lui Heraclius (povestea credinţei 
lui). 


Cartea credinţei 


lagt iA 


Sahih Bukhari, hadith numărul 8 


Ibn Omar (Allah să fie mulțumit de el!) a relatat că Mesagerul 
lui Allah (Pacea şi binecuvântarea lui Allah fie asupra sa!) a spus: 


„Islamul este bazat pe (următoarele) cinci (principii): 


1. A mărturisi că nimeni nu are dreptul de a fi adorat în afară de 
Allah şi că Mohammed este Trimisul lui Allah. 


2. A efectua cele cinci Rugăciuni zilnice (obligatorii). 
3. A plăti Zakah (milostenia obligatorie). 
4. A face Hajj (Pelerinajul la Mecca). 


5. A ţine post în timpul lunii Ramadan.” 


Sahih Bukhari, hadith numărul 9 


Abu Hurairah (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Religia 
(credinţa) este bazată pe mai mult de 60 de ramuri (părți). Şi Haya (acest 
termen — «haya» - acoperă un număr mare de concepte care trebuie luate 
împreună, printre care sunt respectul de sine, modestia, pudoarea, cinstea 
etc.) este o parte a religiei.” 


Sahih Bukhari, hadith numărul 10 


Abd Allah ibn 'Amr (Allah să fie mulţumit de el!) a relatat: 
Profetul (Pacea şi binecuvântarea lui Allah fie asupra sa!) a spus: „Un 
musulman este acela care evită să îi rănească pe ceilalți musulmani prin 
limba sau mâna sale. Şi un muhajir (emigrant) este acela care renunţă 
(abandonează) tot ceea ce Allah a interzis.” 


Sahih Bukhari, hadith numărul 11 


Abu Musa (Allah să fie mulţumit de el!) a relatat: Câţiva 
oameni l-au întrebat pe Mesagerul lui Allah (Pacea şi binecuvântarea lui 
Allah fie asupra sa!): „Al cui Islam este cel mai bun?” (însemnând: cine 
este un musulman foarte bun?) El (Pacea şi binecuvântarea lui Allah fie 


asupra sa!) a răspuns: „Cel care evită să îi rănească pe ceilalţi musulmani 
cu limba sau mâna sa.” 


Sahih Bukhari, hadith numărul 12 


Abd Allah ibn "Amr (Allah să fie mulţumit de el!) a relatat: Un 
bărbat l-a întrebat pe Profet (Pacea şi binecuvântarea lui Allah fie asupra 
sa!): „Ce fel de fapte (sau ce calităţi) ale Islamului sunt bune?” Profetul 
(Pacea şi binecuvântarea lui Allah fie asupra sa!) i-a răspuns: „Să 
hrăneşti (sărmanii) şi să îi saluţi pe cei pe care îi cunoşti şi pe cei pe care 
nu îi cunoşti.” 


Sahih Bukhari, hadith numărul 13 


Anas (Allah să fie mulţumit de el!) a relatat: Profetul (Pacea şi 
binecuvântarea lui Allah fie asupra sa!) a spus: „Niciunul dintre voi nu 
va avea credinţă până când nu va dori pentru fratele său (musulman) 
ceea ce îşi doreşte pentru sine.” 


Sahih Bukhari, hadith numărul 14 


Abu Hurairah (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „Pe Cel în Mâinile Căruia este viaţa mea, niciunul dintre voi nu va 
avea credinţă până când nu mă va iubi pe mine mai mult decât pe tatăl 


... ws 


Sahih Bukhari, hadith numărul 15 


Anas (Allah să fie mulțumit de el!) a relatat: Profetul (Pacea şi 
binecuvântarea lui Allah fie asupra sa!) a spus: „Niciunul dintre voi nu 


va avea credinţă până când nu mă va iubi pe mine mai mult decât pe tată 
său, pe copiii săi şi întreaga omenire.” 


Sahih Bukhari, hadith numărul 16 


Anas (Allah să fie mulţumit de el!) a relatat: Profetul (Pacea şi 
binecuvântarea lui Allah fie asupra sa!) a spus: „Oricine are următoarele 
trei calități va avea dulceaţa (dezmierdarea) credinţei: 


1. Cel căruia Allah şi Mesagerul Lui îi sunt mai dragi decât orice 
altceva. 


2. Cel care iubeşte o persoană şi o iubeşte numai de dragul lui 
Allah. 


3. Cel care urăşte să revină la ateism (necredinţă) la fel cum urăşte 
să fie aruncat în foc.” 


Sahih Bukhari, hadith numărul 17 


Anas (Allah să fie mulţumit de el!) a relatat: Profetul (Pacea şi 
binecuvântarea lui Allah fie asupra sa!) a spus: „Iubirea faţă de Ansari 
este un semn al credinţei şi ura faţă de Anasri este un semn al ipocrizie.” 


Sahih Bukhari, hadith numărul 18 


"Ubada ibn As-Samit (Allah să fie mulţumit de el!) a relatat: 
Pentru cei care au luat parte la bătălia de la Badr şi au fost naqib (o 
persoană care conduce un grup de şase persoane), în noaptea promisiunii 
Al-'Agaba, Mesagerul lui Allah (Pacea şi binecuvântarea lui Allah fie 
asupra sa!) a spus, în timp ce un grup de companioni se afla în jurul lui. 
„Juraţi-mi supunere în: 1. A nu Îi alătura nimic în adorare lui Allah. 2. A 
nu fura. 3. A nu avea nicio relație intimă nelegitimă. 4. A nu vă omori 
copiii. 5. A nu acuza o persoană inocentă (a răspândi o astfel de acuzaţie 
printre oameni). 6. A vă supune (atunci când vi se porunceşte să faceţi) o 
faptă bună.” Profetul (Pacea şi binecuvântarea lui Allah fie asupra sa!) a 
adăugat: „Oricine dintre voi îşi îndeplineşte angajamentul va fi răsplătit 
de Allah. Şi oricine dintre voi se complace într-una dintre ele (cu 
excepția atribuirii de parteneri lui Allah) şi îşi primeşte pedeapsa în 


această lume, acea pedeapsă va fi o ispăşire pentru acel păcat. lar dacă 
cineva se complace într-unul dintre ele, iar Allah ascunde păcatul său, 
depinde de El dacă îl iartă sau îl pedepseşte (în Viaţa de Apo1).” "Ubada 
ibn As-Samit (Allah să fie mulţumit de el!) a adăugat: „Prin urmare, am 
jurat supunere pentru acestea.” (arătând spre Mesagerul lui Allah — 
Pacea şi binecuvântarea lui Allah fie asupra sa!). 


Sahih Bukhari, hadith numărul 19 


Abu Said Al-Khudri (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „Va veni un timp în care cea mai mare avere a unui musulman va 
fi o oaie pe care o va duce în vârful unui munte şi în zonele bogate 
(văile), astfel încât să fugă cu religia lui de necazuri.” 


Sahih Bukhari, hadith numărul 20 


Aishah (Allah să fie mulţumit de ea!) a relatat: Ori de câte ori 
Mesagerul lui Allah (Pacea şi binecuvântarea lui Allah fie asupra sa!) le 
poruncea musulmanilor să facă ceva, el obişnuia să le poruncească să 
facă fapte care erau uşor de făcut pentru ei (conform puterii lor). Ei au 
spus: „O, Mesager al lui Allah! Noi nu suntem ca tine. Allah ţi-a iertat 
păcatele anterioare şi viitoare.” Prin urmare, Mesagerul lui Allah (Pacea 
şi binecuvântarea lui Allah fie asupra sa!) s-a mâniat şi acest lucru a fost 
vizibil pe faţa sa. El a spus: „Eu mă tem cel mai tare de Allah şi ÎI ştiu pe 
Allah mai bine decât voi toţi.” 


Sahih Bukhari, hadith numărul 21 


Anas (Allah să fie mulţumit de el!) a relatat: Profetul (Pacea şi 
binecuvântarea lui Allah fie asupra sa!) a spus: „Oricine are următoarele 
trei calități va gusta dulceaţa credinţei: 


1. Cel căruia Allah şi Mesagerul Său îi sunt mai dragi decât orice 
altceva. 


2. Cel care iubeşte o persoană şi o iubeşte numai de dragul lui 
Allah. 


3. Cel care urăşte să revină la necredinţă (ateism) după ce Allah l-a 
scos (salvat) din ea, la fel cum urăşte ca el să fie aruncat în foc.” 


Sahih Bukhari, hadith numărul 22 


Abu Said Al-Khudri (Allah să fie mulţumit de el!) a relatat: 
Profetul (Pacea şi binecuvântarea lui Allah fie asupra sa!) a spus: 
„Atunci când oamenii Paradisului vor intra în Paradis, iar oamenii 
Iadului vor merge în Iad, Allah va porunci ca cei care au avut credinţa 
egală cu un bob de muştar să fie scoşi din Iad. Aşadar, ei vor fi scoşi, dar 
(până atunci), ei vor fi întunecaţi (carbonizaţi). Apoi, ei vor fi puşi în 
râul Haya’ (ploaia) sau Hayat (viaţa) (naratorul nu este sigur care dintre 
termeni este cel corect) şi ei vor învia precum un bob aflat pe malul unui 
canal prin care trece apa de la inundaţii. Nu vezi că iese afară galben şi 
răsucit?” 


Sahih Bukhari, hadith numărul 23 


Abu Said Al-Khudri (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „În timp ce dormeam, am văzut (în vis) câţiva oameni purtând 
cămăşi, dintre care unele le ajungeau până la bust, în timp altele erau 
chiar mai scurte de atât.” Omar ibn Al-Khattab (Allah să fie mulţumit de 
el!) a fost văzut purtând o cămaşă pe care o târa. Oamenii au întrebat: 
„Cum ai interpreta aceasta (care este interpretarea visului), o, Mesager al 
lui Allah?” El (Profetul — Pacea şi binecuvântarea lui Allah fie asupra 
sa!) a răspuns: „Aceasta este religia.” 


Sahih Bukhari, hadith numărul 24 


Abd Allah (ibn Omar — Allah să fie mulţumit de el!) a relatat: 
Odată, Mesagerul lui Allah (Pacea şi binecuvântarea lui Allah fie asupra 
sa!) a trecut pe lângă unul dintre Ansari (un bărbat) care îl mustra pe 
fratele său în privinţa Haya'-ei. La aceasta, Mesagerul lui Allah (Pacea şi 
binecuvântarea lui Allah fie asupra sa!) a spus: „Lasă-l, pentru că Haya” 
este o parte din credinţă!” 


Sahih Bukhari, hadith numărul 25 


Ibn Omar (Allah să fie mulţumit de el!) a relatat: Mesagerul lui 


Allah (Pacea şi binecuvântarea lui Allah fie asupra sa!) a spus: „Mi s-a 
poruncit (de către Allah) să lupt împotriva oamenilor până când ei 
mărturisesc că nimeni nu are dreptul să fie adorat în afară de Allah şi că 
Mohammed este Mesagerul Său, şi până când vor face rugăciunile în 
mod corect, şi până când nu vor da milostenia obligatorie; aşadar, dacă 
ei fac aceste lucruri, atunci ei şi-au salvat vieţile şi averile de mine cu 
excepția legilor islamice şi apoi luarea în considerare a acestora 
(socoteala) va fi făcută de către Allah.” 


Sahih Bukhari, hadith numărul 26 


Abu Hurairah (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
fost întrebat: „Care este cea mai bună faptă?” El (Pacea şi 
binecuvântarea lui Allah fie asupra sa!) a răspuns: „Să crezi în Allah şi 
în Mesagerul Său (Mohammed).” Apoi, cel care a întrebat a adăugat: 
„Ce urmează (ca bunătate)?” El (Pacea şi binecuvântarea lui Allah fie 
asupra sa!) a răspuns: „Să participi la Jihad (lupta religioasă) pe Calea 
lui Allah.” Bărbatul a întrebat din nou: „Ce urmează (ca bunătate)?” El 
(Pacea şi binecuvântarea lui Allah fie asupra sa!) a răspuns: „Să faci Hajj 
(Pelerinajul la Mecca) Mabrur, (care este acceptat de Allah şi este făcut 
cu intenția de a căuta numai mulţumirea lui Allah şi nu pentru a te 
mândri, fără a comite vreun păcat şi a te comporte conform Tradiţiei 
Profetului).” 


Sahih Bukhair, hadith numărul 27 


Sa’d (Allah să fie mulţumit de el!) a relatat: Mesagerul lui Allah 
(Pacea şi binecuvântarea lui Allah fie asupra sa!) a împărțit (Zakah) 
printre (un grup de) oameni în timp ce eu stăteam acolo, dar Mesagerul 
lui Allah (Pacea şi binecuvântarea lui Allah fie asupra sa!) a lăsat un om 
despre care eu credeam că este cel mai bun dintre toţi. Am întrebat: „O, 
Mesager al lui Allah! De ce l-ai lăsat pe acesta? Pe Allah, îl văd ca fiind 
un adevărat credincios.” Profetul (Pacea şi binecuvântarea lui Allah fie 
asupra sa!) a spus: „Sau pur şi simplu un musulman.” Am rămas tăcut 


pentru un timp, dar nu mă puteam abţine să nu repet întrebarea datorită a 
ceea ce ştiam despre el. Apoi, l-am întrebat pe Mesagerul lui Allah 
(Pacea şi binecuvântarea lui Allah fie asupra sa!): „De ce l-ai lăsat pe 
cutare? Pe Allah! El este un adevărat credincios.” Profetul (Pacea şi 
binecuvântarea lui Allah fie asupra sa!) a spus din nou: „Sau pur şi 
simplu un musulman.” Şi nu m-am putut abţine să nu repet întrebarea 
din cauza a ceea ce ştiam despre el. Apoi Profetul (Pacea şi 
binecuvântarea lui Allah fie asupra sa!) a spus din nou: „O, Sa'd! Îi ofer 
unei persoane, în timp ce o alta îmi este dragă, pentru că mă tem că poate 
fi aruncat cu faţa în Foc de către Allah.” 


Sahih Bukhari, hadith numărul 28 


Abd Allah ibn "*Amr (Allah să fie mulţumit de el!) a relatat: O 
persoană l-a întrebat pe Mesagerul lui Allah (Pacea şi binecuvântarea lui 
Allah fie asupra sa!): „Ce (fel de) fapte (sau ce calități) sunt bune în 
Islam?” El (Pacea şi binecuvântarea lui Allah fie asupra sa!) a răspuns: 
„Să îi hrăneşti (pe cei săraci) şi să îi saluţi pe cei pe care îi cunoşti şi pe 
cei pe care nu îi cunoşti.” 


Sahih Bukhari, hadith numărul 29 


Ibn “Abbas (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Mi-a fost 
arătat Focul Iadului şi majoritatea locuitorilor acestuia erau femei care 
au fost nerecunoscătoare.” A fost întrebat: „Ele nu au crezut în Allah? 
(sau au fost nerecunoscătoare față de Allah?)” El (Pacea şi 
binecuvântarea lui Allah fie asupra sa!) a răspuns: „Ele sunt 
nerecunoscătoare faţă de soţii lor şi faţă de favorurile şi binele (faptele 
caritabile) făcute pentru ele. Dacă aţi fost întotdeauna buni (binevoitori) 
cu una dintre ele şi ea vede ceva la voi (care ei nu îi place), ea va spune: 
«Nu am primit niciun bine de la tine.»” 


Sahih Bukhari, hadith numărul 30 


Ma'rur (Allah să fie mulţumit de el!) a relatat: „L-am întâlnit pe 
Abu Dhar la Ar-Rabadha, care purta o haină şi sclavul său, de asemenea, 


purta una la fel. L-am întrebat care este motivul acestui lucru. El a 
răspuns: «Am ocărât o persoană, numind-o pe mama sa cu nume urâte.” 
Profetul (Pacea şi binecuvântarea lui Allah fie asupra sa!) mi-a spus: „O, 
Abu Dhar! Dacă l-ai ocărât numind-o pe mama sa cu nume urâte, atunci 
tu ai încă anumite caracteristici ale ignoranților. Sclavii tăi sunt frații tăi 
şi Allah i-a pus sub comanda ta. Aşadar, oricare dintre voi are un frate 
sub comanda sa trebuie să îl hrănească cu ceea ce el mănâncă şi să îl 
îmbrace cu ceea ce el se îmbracă. Nu le cereţi (sclavilor) să facă lucruri 
care sunt peste capacitatea (puterea) lor, iar dacă faceţi aceasta, atunci 


99. 


ajutaţi-1.”» 


Sahih Bukhari, hadith numărul 31 


Al-Ahnaf ibn Qais a relatat: „În timp ce mergeam să îl ajut pe 
acest om (Ali ibn Abu Talib), Abu Bakr m-a întâlnit şi m-a întrebat: 
«Unde mergi?» l-am răspuns: «Merg pentru a o ajuta pe acea persoană.» 
El mi-a spus: «Mergi înapoi pentru că l-am auzit pe Mesagerul lui Allah 
(Pacea şi binecuvântarea lui Allah fie asupra sa!) spunând: „Atunci când 
doi musulmani se luptă (se întâlnesc) unul pe altul prin loviturile săbiilor 
lor, atât criminalul cât şi cel ucis vor merge în Iad.” Am spus: „O, 
Mesager al lui Allah! Este corect pentru criminal, dar de ce şi cel ucis?” 
Mesagerul lui Allah (Pacea şi binecuvântarea lui Allah fie asupra sa!) a 
răspuns: „Cu siguranţă, el a avut intenţia de a îşi omorî tovarășul.” »” 


Sahih Bukhari, hadith numărul 32 


Abd Allah (Allah să fie mulţumit de el!) a relatat: Atunci când 
următorul verset a fost revelat: „Cei care cred şi nu amestecă puritatea 
credinţei lor cu nedreptatea, aceia sunt în siguranţă şi ei sunt bine 
călăuziţi.” [Coran, 6:82], companionii Mesagerului lui Allah (Pacea şi 
binecuvântarea lui Allah fie asupra sa!) au întrebat „Cine dintre noi nu a 
făcut nicio nedreptate (greşeală)?” Allah a revelat: ,„...Nu-I face lui Allah 
asociat, căci facerea de părtaşi este nedreptate (greşeală) mare!” | Coran, 
31:13] 


Sahih Bukhari, hadith numărul 33 


Abu Hurairah (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Semnele unui 
ipocrit sunt trei: 


1. Ori de câte ori vorbeşte, spune o minciună. 


2. Ori de câte ori face o promisiune, întotdeauna o încalcă 
(promisiunea). 


3. Dacă ai încredere în el, el îți trădează încrederea. (Dacă îi acorzi 
încredere, el nu o va face în schimb.)” 


Sahih Bukhari, hadith numărul 34 


Abd Allah ibn 'Amr (Allah să fie mulţumit de el!) a relatat: 
Profetul (Pacea şi binecuvântarea lui Allah fie asupra sa!) a spus: 
„Oricine are următoarele patru (caracteristici), este cu desăvârşire un 
ipocrit şi oricine are una dintre aceste patru caracteristici este un ipocrit 
până când se dezice de ele: 


1. Ori de câte ori i se acordă încrederea, o trădează. 
2. Ori de câte ori vorbeşte, spune o minciună. 
3. Ori de câte ori face un legământ, îl încalcă. 


4. Ori de câte ori se ceartă, se comportă într-un mod foarte lipsit de 
înţelepciune, răutăcios şi insultător.” 


Sahih Bukhari, hadith numărul 35 


Abu Hurairah (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „Oricine se roagă în noaptea de Al-Qadr cu credinţă sinceră şi cu 
speranţa că va obține răsplată de la Allah (şi nu pentru a se mândri cu 
aceasta) va avea toate păcatele anterioare iertate.” 


Sahih Bukhari, hadith numărul 36 


Abu Hurairah (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Persoana care 
participă (la bătăliile sfinte) de dragul lui Allah şi pe care nimic nu o 


obligă sa facă acest lucru în afară de credinţa în Allah şi în Mesagerul 
Său va fi recompensată de Allah fie printr-o răsplată, fie prin primirea 
unei prăzi de război (dacă supravieţuieşte), fie prin primirea sa în Paradis 
(dacă este ucisă în bătălie, devenind martir). Dacă nu consideram acest 
lucru ca fiind dificil pentru cei care mă urmează, nu aş fi rămas în 
spatele niciunui sariya pentru Jihad şi aş fi iubit să fiu martir de dragul 
lui Allah, apoi să fiu iar viu, şi apoi martir, şi apoi iar înviat, şi apoi din 
nou martirizat de dragul Lui.” 


Sahih Bukhari, hadith numărul 37 


Abu Hurairah (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „Oricui face rugăciuni în timpul nopților din luna Ramadan cu 
credinţă sinceră şi cu speranţa ca va obține răsplată de la Allah (şi nu 
pentru a se mândri cu aceasta) toate păcatele anterioare îi vor fi iertate.” 


Sahih Bukhari, hadith numărul 38 


Abu Hurairah (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „Oricui posteşte în timpul lunii Ramadan cu credinţă sinceră şi cu 
speranţa că va obține răsplata lui Allah toate păcatele anterioare îi vor fi 
iertate.” 


Sahih Bukhari, hadith numărul 39 


Abu Hurairah (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Religia este 
foarte uşoară şi oricine se suprasolicită în această religie nu va putea 
continua pe această cale. Deci, nu trebuie să fiți extremişti, însă încercaţi 
sa fiți cât mai aproape de perfecţiune pentru a primi veştile cele bune ale 
recompenselor pe care le veţi obţine şi pentru a câştiga putere prin actele 
de adorare făcute atât dimineaţa, cât şi noaptea.” 


Sahih Bukhari, hadith numărul 40 


Al-Bara” (ibn "Azib — Allah să fie mulţumit de el!) a relatat: 
Atunci când Profetul (Pacea şi binecuvântarea lui Allah fie asupra sa!) a 
venit la Medina, a stat mai întâi cu bunicii sau cu unchii materni dintre 
Ansari. El şi-a făcut rugăciunile cu faţa spre Baitul-Magdis (Ierusalim) 
timp de 16 sau 17 luni, dar îşi dorea să se poată ruga cu faţa spre Ka'bah 
(la Mecca). Prima rugăciune pe care el a făcut-o cu faţa spre Ka'bah a 
fost rugăciunea de Asr, făcută în compania câtorva oameni. Apoi, unul 
dintre cei cu care a făcut rugăciunea a ieşit şi a trecut pe lângă alți 
oameni dintr-o moschee care făceau plecăciuni în rugăciune (cu faţa spre 
Ierusalim). El le-a spus, adresându-li-se: „Pe Allah, mărturisesc că am 
făcut rugăciunea împreună cu Mesagerul lui Allah cu faţa spre Mecca 
(Ka'bah).” Auzind acestea, acei oameni şi-au schimbat imediat direcția 
spre Ka'bah. Evreii şi oamenii Cărţii erau mulţumiţi văzându-l pe Profet 
(Pacea şi binecuvântarea lui Allah fie asupra sa!) îndreptându-se cu faţa 
spre Ierusalim atunci când îşi făcea rugăciunea, însă, când el a schimbat 
direcția spre Ka'bah pentru rugăciune, ei au dezaprobat acest lucru. Al- 
Bara” a adăugat: „Înainte de a ne schimba direcţia către Ka”bah (Mecca) 
în rugăciune, unii musulmani au murit sau au fost ucişi şi noi nu ştiam ce 
să spunem despre ei (cu privire la rugăciunilor lor). Apoi Allah a revelat: 
« ... Şi nu va lăsa Allah să fie în deşert Rugăciunea voastră ... » 
(rugăciunile acelor musulmani erau valide) [| Coran, 2:143]” 


Sahih Bukhari, hadith numărul 41 


Abu Sa'id Al-Khudri (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „Dacă o persoană îmbrățișează Islamul cu sinceritate, Allah îi va 
ierta toate păcatele anterioare, şi după aceasta începe stabilirea faptelor, 
iar răsplata faptelor lui bune va fi de la 10 până la 700 de ori mărită 
pentru fiecare faptă bună şi fiecare faptă rea este socotită aşa cum este, 
cu excepţia cazului în care Allah o iartă.” 


Sahih Bukhari, hadith numărul 42 


Abu Hurairah (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „Dacă unul dintre voi îşi îmbunătăţeşte credinţa sa islamică (0 


urmează cu stricteţe), atunci faptele sale bune vor fi răsplătite de la 10 la 
700 de ori pentru fiecare faptă bună şi o faptă rea va fi înregistrată aşa 
cum este.” 


Sahih Bukhari, hadith numărul 43 


Aishah (Allah să fie mulţumit de el!) a relatat: Odată, Profetul 
(Pacea şi binecuvântarea lui Allah fie asupra sa!) a venit în timp ce o 
femeie stătea cu mine. El (Pacea şi binecuvântarea lui Allah fie asupra 
sa!) a întrebat. „Cine este ea?” Am răspuns: „Ea este cutare.” şi i-am 
spus despre rugăciunile ei (excesive). El (Pacea şi binecuvântarea lui 
Allah fie asupra sa!) a spus cu dezaprobare: „Fă fapte (bune) care sunt pe 
măsura capacităţii tale (fără a te suprasolicita), pentru că Allah nu 
oboseşte (să ofere recompense) şi (cu siguranţă) tu vei obosi şi cea mai 
bună faptă (act de adorare) în faţa lui Allah este aceea care este făcută 
cu regularitate.” 


Sahih Bukhari, hadith numărul 44 


Anas (Allah să fie mulţumit de el!) a relatat: Profetul (Pacea şi 
binecuvântarea lui Allah fie asupra sa!) a spus: „Oricine spune: «Nimeni 
nu este demn de adorare în afară de Allah.» şi oricine are în inimă sa un 
bine (credinţă) egal cu greutatea unui bob de grâu va fi scos din Iad. Şi 
oricine spune: «Nimeni nu este demn de adorare în afară de Allah.» şi 
are în inima sa un bine (credinţă) egal cu greutatea unui bob de grâu, va 
fi scos din Iad. Şi oricine spune: «Nimeni nu este demn de adorare în 
afară de Allah.» şi are în inimă un bine (credinţă) egal cu greutatea unui 
atom va fi scos din Iad.” 


Sahih Bukhari, hadith numărul 45 


Omar ibn Al-Khattab (Allah să fie mulţumit de el!) a relatat: 
„Un evreu a spus: «O, conducător al credincioşilor! Este un verset în 
Cartea voastră sfântă pe care îl recită toţi (musulmanii) şi care, dacă ne- 
ar fi fost făcut revelat nou, am fi făcut acea zi (ziua în care a fost revelat 
versetul) o zi de sărbătoare, dacă ne-a fost destinat să o facem!» Omar 
(Allah să fie mulțumit de el!) a întrebat: «Despre ce verset este vorba?» 


Evreul a răspuns: «În ziua aceasta, am desăvârşit religia voastră şi am 
împlinit harul Meu asupra voastră şi am încuviinţat Islamul ca religie 
pentru voi!» [Coran, 5:3] Omar (Allah să fie mulțumit de el!) a răspuns: 
«Fără îndoială, noi ştim când şi unde i-a fost revelat acest verset 
Profetului. Era într-o zi de vineri, iar Profetul se afla la Arafat (într-o zi 
de Hajj)»” 


Sahih Bukhari, hadith numărul 46 


Talha ibn 'Ubaidullah (Allah să fie mulţumit de el!) a relatat: 
Un om cu părul nepieptănat din tribul Najd a venit la Mesagerul lui 
Allah (Pacea şi binecuvântarea lui Allah fie asupra sa!) şi auzeam vocea 
lui ridicată, dar nu puteam înţelege ceea ce spune, până ce acesta s-a 
apropiat şi am aflat că întreba despre Islam. Mesagerul lui Allah (Pacea 
şi binecuvântarea lui Allah fie asupra sa!) i-a spus: „Trebuie să faci 
rugăciunile în mod corect, de cinci ori într-o zi şi o noapte (24 de ore).” 
Omul a întrebat: „Mai sunt şi altele (rugăciuni)?” Mesagerul lui Allah 
(Pacea şi binecuvântarea lui Allah fie asupra sa!) i-a răspuns: „Nu, doar 
dacă vrei să faci rugăciuni voluntare (o poți face).” Apoi, Mesagerul lui 
Allah (Pacea şi binecuvântarea lui Allah fie asupra sa!) i-a spus: 
„Trebuie să ţu post în luna Ramadan.” Omul a întrebat: „Mai este şi alt 
post?” Mesagerul lui Allah (Pacea şi binecuvântarea lui Allah fie asupra 
sa!) i-a răspuns: „Nu, dar dacă vrei să ţii post voluntar (o poţi face).” 
Apoi, Mesagerul lui Allah (Pacea şi binecuvântarea lui Allah fie asupra 
sa!) i-a spus: „ Trebuie să plăteşti Zakat-ul (caritatea obligatorie).” Omul 
a întrebat: „Mai am de plătit şi altceva în afară de Zakah?” Mesagerul lui 
Allah (Pacea şi binecuvântarea lui Allah fie asupra sa!) i-a răspuns: „Nu, 
în afară de ceea ce vrei să dai de pomană de bunăvoie.” Şi apoi acel om 
s-a retras, spunând: „Pe Allah! Nu voi face nici mai mult, nici mai puţin 
decât acestea.” Mesagerul lui Allah (Pacea şi binecuvântarea lui Allah 
fie asupra sa!) a spus: „Dacă ceea ce a spus este adevărat, atunci va fi 
învingător (îi va fi acordat Paradisul).” 


Sahih Bukhari, hadith numărul 47 


Abu Hurairah (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 


spus: „(Un credincios), care însoţeşte o coloană funerară a unui 
musulman cu credinţă sinceră şi cu speranţa că va obține răsplata lui 
Allah şi care va rămâne până ce rugăciunea de înmormântare a fost 
oferită şi ceremonia de înmormântare este încheiată, se va întoarce cu 
răsplata a două Qirat. Fiecare Qirat este de mărimea (muntelui) Uhud. 
Cel care face doar rugăciunea de înmormântare şi se întoarce înainte de 
ceremonia de înmormântare va primi doar răsplata unui Qirat.” 


Sahih Bukhari, hadith numărul 48 


Abd Allah (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Aducerea de 
injurii unui musulman este fusuq (o faptă rea) şi uciderea lui este kufr 
(necredinţă).” 


Sahih Bukhari, hadith numărul 49 


"Ubada ibn As-Samit (Allah să fie mulţumit de el!) a relatat: 
„Mesagerul lui Allah (Pacea şi binecuvântarea lui Allah fie asupra sa!) a 
ieşit afară pentru a îi informa pe oameni despre (data) Nopţii Destinului 
(Al-Qadr), însă avusese loc o ceartă între doi musulmani. Profetul (Pacea 
şi binecuvântarea lui Allah fie asupra sa!) a spus: «Am ieşit pentru a vă 
informa despre (data) nopţii Al-Qadr, însă cutare, şi cutare, şi cutare, şi 
cutare s-au luat la ceartă, iar cunoaşterea ei mi-a fost luată (am uitat-o) şi 
poate că este mai bine pentru voi. Acum, căutaţi-o în a S-a, a 7-a şia 9-a 
noapte (dintre ultimele 10 nopţi ale lunii Ramadan).»” 


Sahih Bukhari, hadith numărul 50 


Abu Hurairah (Allah să fie mulţumit de el!) a relatat: Într-o zi, 
pe când Profetul (Pacea şi binecuvântarea lui Allah fie asupra sa!) se afla 
în compania unor oameni, (Îngerul) Gavriil a venit şi l-a întrebat: „Ce 
este credința?” Mesagerul lui Allah (Pacea şi binecuvântarea lui Allah 
fie asupra sa!) i-a răspuns: „Credinţa înseamnă să crezi în Allah, în 
îngerii Săi, (în) întâlnirea cu El, în Mesagerii Lui şi să crezi în Înviere.” 
Apoi el a întrebat: „Ce este Islamul?” Mesagerul lui Allah (Pacea şi 
binecuvântarea lui Allah fie asupra sa!) i-a răspuns: „Să Îl adori pe 


Allah, Unicul, şi pe nimeni altcineva, să îţi faci rugăciunile în mod 
corect, să plăteşti dania obligatorie (Zakah) şi să ţii postul din timpul 
lunii Ramadan.” Apoi, îngerul a întrebat: „Ce este Ihsan (excelența în 
actele de adorare)?” Mesagerul lui Allah (Pacea şi binecuvântarea lui 
Allah fie asupra sa!) i-a răspuns: „Să îl adori pe Allah ca şi cum L-ai 
vedea şi dacă nu poţi ajunge la acest nivel al devoţiunii, atunci trebuie să 
crezi că El te priveşte.” Apoi, el a întrebat: „Când va veni Ceasul?” 
Mesagerul lui Allah (Pacea şi binecuvântarea lui Allah fie asupra sa!) i-a 
răspuns: „Cel care răspunde nu ştie mai mult decât cel care întreabă. Dar 
îți voi spune semnele ei: 1. Atunci când o sclavă îi dă naştere stăpânului 
ei. 2. Atunci când păstorii cămilelor negre se întrec în construcția celor 
mai înalte clădiri. Şi Ora este unul dintre cele cinci lucruri despre care nu 
ştie nimeni, în afară de Allah.” Apoi Profetul (Pacea şi binecuvântarea 
lui Allah fie asupra sa!) a recitat: „Cu adevărat, numai la Allah se află 
cunoaşterea Ceasului...” [Coran, 31:34] Apoi, acel om (Gavriil) a plecat 
şi Profetul (Pacea şi binecuvântarea lui Allah fie asupra sa!) i-a rugat pe 
companionii lui să îl cheme înapoi, însă ei nu l-au putut vedea. Apoi 
Profetul (Pacea şi binecuvântarea lui Allah fie asupra sa!) a spus: „Acela 
a fost Gavriil care a venit să îi înveţe pe oameni religia lor.” Abu "Abd 
Allah (Allah să fie mulţumit de el!) a spus: „EI (Profetul) considera 
toate acestea ca fiind parte din religie.” 


Sahih Bukhari, hadith numărul 51 


Abd Allah ibn “Abbas (Allah să fie mulţumit de el!) a relatat: 
Am fost informat de Abu Sufyan că Heraclius i-a spus: „Te-am întrebat 
dacă ei (cei care îl urmează pe Mohammed) au crescut ca număr sau nu. 
Tu mi-ai răspuns că au crescut ca număr. Şi, de fapt, acesta este drumul 
adevăratei credinţe, până când este completă în toate privinţele. Apoi, te- 
am întrebat dacă a fost cineva, care după ce a îmbrățișat religia 
(Profetului, Islamul), a fost nemulţumit şi a renunţat la ea. Ai răspuns 
negativ, şi, de fapt, acesta este (un semn al) adevăratei credinţe. Atunci 
când dulceaţa ei pătrunde în inimă şi se amestecă cu ea complet, nimeni 
nu mai poate renunţa la ea.” 


Sahih Bukhari, hadith numărul 52 


An-Nu”man ibn Bashir (Allah să fie mulţumit de el!) a relatat: 
L-am auzit pe Mesagerul lui Allah (Pacea şi binecuvântarea lui Allah fie 
asupra sa!) spunând: „Ambele lucruri, permise şi interzise, sunt evidente, 
dar între ele există lucruri îndoielnice (pline de suspiciune) şi cei mai 
mulți oameni nu au cunoştinţe despre ele. Aşadar, cel care se salvează de 
aceste lucruri îndoielnice îşi salvează religia şi onoarea. Şi oricine se 
complace în aceste lucruri îndoielnice este precum un păstor care îşi 
paşte (animalele) lângă hima (păşune privată) altcuiva şi în orice 
moment trebuie să fie pregătit să plece din ca. (O, oameni!) Feriţi-vă! 
Fiecare rege are o hima şi hima lui Allah pe Pământ este reprezentat de 
lucrurile îndoielnice (interzise). Feriţi-vă! Este o bucată de carne în 
corpurile voastre care, dacă este bună, întregul corp este bun şi dacă ea 
este stricată, întregul corp este stricat; şi aceasta este inima.” 


Sahih Bukhari, hadith numărul 53 


Abu Jamra (Allah să fie mulţumit de el!) a relatat: Obişnuiam 
să stau alături de Ibn “Abbas şi el mi-a cerut să locuiesc la el. M-a rugat 
să stau cu el pentru ca el să îmi dea o parte din proprietatea lui. Prin 
urmare, am stat cu el timp de două luni. Odată, mi-a spus că atunci când 
delegaţia tribului lui "Abd Al-Qais a venit la Profet (Pacea şi 
binecuvântarea lui Allah fie asupra sa!), iar el a întrebat: „Cine sunt 
aceşti oameni (cine sunt ei)? (Sau) cine sunt delegaţii?” Ei au răspuns: 
„Suntem din tribul lui Rabi'a.” Apoi, Profetul (Pacea şi binecuvântarea 
lui Allah fie asupra sa!) le-a spus: „Bine aţi venit, oameni (sau delegația 
lui "Abd Al-Qais)! Niciunul dintre voi nu se va ruşina şi nici nu va 
regreta.” Ei au spus. „O, Mesager al lui Allah! Nu am putut veni la tine 
decât în luna sacră şi este un trib necredincios din neamul Mudar care a 
intervenit între noi şi tine. Prin urmare, te rugăm să ne porunceşti să 
facem anumite fapte bune (fapte religioase) pentru a îi informa pe 
oamenii noştri care au fost lăsaţi în urmă (acasă) şi în acest fel să putem 
intra în Paradis (prin facerea acestor fapte bune).” Apoi, ei au întrebat 
despre băutură (ce este permis şi ce este interzis). Profetul (Pacea şi 
binecuvântarea lui Allah fie asupra sa!) le-a poruncit să facă 4 lucruri şi 
le-a interzis 4 lucruri. Le-a cerut să creadă în Allah, Unicul, şi i-a 
întrebat: „Ştiţi ce înseamnă credinţa în Allah, Unicul?” Ei au răspuns: 
„Allah şi Mesagerul Lui ştiu mai bine.” La acestea, Profetul (Pacea şi 


binecuvântarea lui Allah fie asupra sa!) le-a spus: „Înseamnă: 1. Să 
mărturisți că nimeni nu este demn de adorare în afară de Allah şi că 
Mohammed este Mesagerul lui Allah. 2. Să faceţi rugăciunile în mod 
corect. 3. Să plătiți Zakat-ul (dania obligatorie) 4. Să postiţi în luna 
Ramadan. 5. Şi să plătii Al-Khumus (a cincea parte din prada de război 
să fie dată pe Calea lui Allah).” Apoi, le-a interzis 4 lucruri, şi anume: 
hantam, dubba, ’naqir ann muzaffat sau mugaiyar (acestea erau numele 
vaselor în care erau preparate băuturile alcoolice). (Profetul -Pacea şi 
binecuvântarea lui Allah fie asupra sa! - a menționat recipientul pentru 
vin, dar s-a referit la vinul în sine). Apoi, Profetul (Pacea şi 
binecuvântarea lui Allah fie asupra sa!) le-a spus: „Memoraţi (aceste 
instrucțiuni) şi transmiteţi-le mai departe celor care au rămas în urmă.” 


Sahih Bukhari, hadith numărul 54 


Omar ibn Al-Khattab (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „Răsplata faptelor depinde de intenţie şi fiecare persoană va primi 
răsplată conform a ceea ce a intenționat. Aşadar, oricine a emigrat pentru 
Allah şi Mesagerul Său, atunci emigrarea lui a fost pentru Allah şi pentru 
Mesagerul Său. Şi oricine a emigrat pentru lucrurile lumești sau pentru a 
se căsători cu o femeie, emigrarea lui a fost pentru ceea ce a emigrat.” 


Sahih Bukhari, hadith numărul 55 


Abu Mas"ud (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Dacă un om 
cheltuie pentru familia sa (cu intenţia de a avea răsplată de la Allah) în 
mod sincer, de dragul lui Allah, atunci acesta este (un fel de) milostenie 
ŞI va primi răsplata unei milostenii.” 


Sahih Bukhari, hadith numărul 56 


Sa'd ibn Abu Waqqas (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „Vei fi răsplătit pentru orice cheltui de dragul lul Allah, chiar dacă 
este doar o îmbucătură de hrană pe care o pui în gura soţiei tale.” 


Sahih Bukhari, hadith numărul 57 


Jarir ibn Abd Allah (Allah să fie mulţumit de el!) a relatat: Mi- 
am luat angajamentul de credinţă faţă de Mesagerul lui Allah (Pacea şi 
binecuvântarea lui Allah fie asupra sa!) pentru următoarele: 1. Să fac 
rugăciunile în mod corect. 2. Să plătesc Zakah (dania obligatorie). 3. Şi 
să fiu sincer şi corect cu fiecare musulman. 


Sahih Bukhari, hadith numărul 58 


Ziyad bin ’Ilaqa a relatat: L-am auzit pe Jabir ibn Abd Allah 
(Allah să fie mulţumit de el!) în ziua în care a murit Al-Mughira ibn 
Shu'ba, moment în care el (Jabir) s-a ridicat (la amvon), I-a mulţumit şi 
L-a lăudat pe Allah şi a spus: „Fiţi cu frică de Allah, Unicul, Care nu are 
partener în adorare. (Trebuie să) fiţi calmi şi tăcuţi până când (noua) 
căpetenie va veni la voi, iar ea va veni la voi curând. Rugaţi-vă la Allah 
de iertare pentru căpetenia voastră (anterioară) pentru că ea însăşi iubea 
să îi ierte pe alţii.” Jarir (Allah să fie mulţumit de el!) a adăugat: „Amma 
badu (apoi) am mers la Profet şi am spus: «Mi-am luat angajamentul faţă 
de tine pentru Islam.» Profetul (Pacea şi binecuvântarea lui Allah fie 
asupra sa!) a condiţionat (angajamentul) meu, pentru ca acesta să fie 
sincer şi corect faţă de toţi musulmanii, aşadar mi-am luat angajamentul 
în faţa lui pentru aceasta: „Pe Domnul acestei moschei! Sunt sincer şi 
corect faţă de voi (musulmani)”»” Apoi Jabir (Allah să fie mulţumit de 
el!) a cerut Iertarea lui Allah şi a coborât (de la amvon). 


Cartea cunoaşterii 
dal bă 


Sahih Bukhari, hadith numărul 59 


Abu Hurairah (Allah să fie mulţumit de el!) a relatat: În timp 
ce Profetul (Pacea şi binecuvântarea lui Allah fie asupra sa!) se afla într- 
o adunare, un beduin a venit şi l-a întrebat: „Când va sosi Ceasul (Ziua 
Judecăţii)?” Mesagerul lui Allah (Pacea şi binecuvântarea lui Allah fie 
asupra sa!) a continuat să vorbească, fapt pentru care câţiva dintre cei 
prezenţi au considerat că Profetul (Pacea şi binecuvântarea lui Allah fie 
asupra sa!) a auzit întrebarea, însă nu răspunde deoarece nu îi place ceea 
ce beduinul a întrebat. Alţii au crezut că Mesagerul lui Allah (Pacea şi 
binecuvântarea lui Allah fie asupra sa!) nu a auzit întrebarea. În 
momentul în care Profetul (Pacea şi binecuvântarea lui Allah fie asupra 
sa!) şi-a terminat predica, a spus: „Unde este cel care a întrebat despre 
venirea Ceasului (Ziua Judecăţii)?” Beduinul a spus: „Sunt aici, o, 
Mesager al lui Allah.” Apoi, Profetul (Pacea şi binecuvântarea lui Allah 
fie asupra sa!) a spus: „Atunci când sinceritatea va fi pierdută, aşteptaţi 
Ziua Judecăţii.” Beduinul a întrebat: „Cum poate fi aceasta pierdută?” 
Profetul (Pacea şi binecuvântarea lui Allah fie asupra sa!) a răspuns: 
„Când puterea sau autoritatea va ajunge în mâinile unor persoane 
nepotrivite, atunci Ceasul (Ziua Judecăţii) va sosi.” 


Sahih Bukhari, hadith numărul 60 


Abd Allah ibn “Amr (Allah să fie mulţumit de el!) a relatat: 
Odată, Profetul (Pacea şi binecuvântarea lui Allah fie asupra sa!) a rămas 
în spatele nostru în timpul unei călătorii. Ni s-a alăturat în momentul în 
care ne făceam abluţiunea pentru a efectua rugăciunea, al cărei timp 
trecuse deja. Noi doar ne-am trecut mâinile umede peste picioare (fără a 
le spăla în mod corespunzător), de aceea, Profetul (Pacea şi 
binecuvântarea lui Allah fie asupra sa!) ni s-a adresat cu o voce 


puternică şi a repetat de două sau de trei ori: „Salvaţi-vă călcâiele de 
Foc!” 


Sahih Bukhari, hadith numărul 61 


Ibn Omar (Allah să fie mulţumit de el!) a relatat: Trimisul lui 
Allah (Pacea şi binecuvântarea lui Allah fie asupra sa!) a spus: „Printre 
copaci, este unul ale cărui frunze nu cad şi care este asemeni 
musulmanului. Spuneţi-mi numele acestui copac.” Cu toții am început să 
ne gândim la copacii din zona deşertului. M-am gândit la curmal, însă 
mi-a fost ruşine să răspund. Cei prezenţi au întrebat: „Care este acesta, o, 
Mesager al lui Allah?” El a răspuns: „Acesta este curmalul.” 


Sahih Bukhari, hadith numărul 62 


Ibn Omar (Allah să fie mulţumit de el!) a relatat: Trimisul lui 
Allah (Pacea şi binecuvântarea lui Allah fie asupra sa!) a spus: „Printre 
copaci, este un pom ale cărui frunze nu cad şi care este asemeni 
musulmanului. Spuneţi-mi numele acestui copac.” Cu toţii am început să 
ne gândim la copacii din zona deşertului. Eu m-am gândit că este vorba 
despre curmal. Ceilalţi au întrebat: „Care este acesta, o, Mesager al lui 
Allah?” El a răspuns: „Acesta este curmalul.” 


Sahih Bukhari, hadith numărul 63 


Anas ibn Malik (Allah să fie mulţumit de el!) a relatat: În timp 
ce stăteam în moschee alături de Profet (Pacea şi binecuvântarea lui 
Allah fie asupra sa!), un bărbat a sosit călare pe o cămilă. El a pus cămila 
să îngenuncheze în interiorul moscheii, i-a legat piciorul din față şi a 
întrebat: „Care dintre voi este Mohammed?” În acest timp, Profetul 
(Pacea şi binecuvântarea lui Allah fie asupra sa!) stătea alături de noi 
(companionii), sprijinindu-se pe brațul său. Noi am răspuns: „Acest 
bărbat alb care se sprijină pe braţul său.” Apoi, bărbatul 1 s-a adresat 
astfel: „O, fiu al lui Abd Al-Muttalib!” Profetul (Pacea şi binecuvântarea 
lui Allah fie asupra sa!) i-a spus: „Sunt aici pentru a îţi răspunde la 
întrebări.” Bărbatul 1-a spus Profetului (Pacea şi binecuvântarea lui Allah 
fie asupra sa!): „Vreau să te întreb ceva la care va fi mai greu să 


răspunzi. De aceea, te rog să nu te mâniezi.” Profetul (Pacea şi 
binecuvântarea lui Allah fie asupra sa!) i-a spus: „Întreabă orice doreşti.” 
Omul a spus: „Te întreb în numele Domnului tău şi în numele Domnului 
celor care au fost înainte de tine, Allah Însuşi te-a trimis ca Mesager 
pentru întreaga omenire?” Profetul (Pacea şi binecuvântarea lui Allah fie 
asupra sa!) i-a răspuns: „Pe Allah, da.” Omul a întrebat apoi: „Te întreb 
în numele lui Allah, Allah este Cel care ţi-a poruncit cele cinci rugăciuni 
zilnice?” EI (Pacea şi binecuvântarea lui Allah fie asupra sa!) a răspuns: 
„Pe Allah, da.” Bărbatul a întrebat apoi: „Te întreb în numele lui Allah, 
El este Cel care ţi-a poruncit să ţii postul în timpul unei luni din an (luna 
Ramadan)?” El (Pacea şi binecuvântarea lui Allah fie asupra sa!) a 
răspuns: „Pe Allah, da.” Omul a întrebat apoi: „Ie întreb în numele lui 
Allah, Allah este Cel care ţi-a poruncit să iei Zakah (dania obligatorie) 
de la oamenii bogaţi şi să o oferi celor săraci?” Profetul (Pacea şi 
binecuvântarea lui Allah fie asupra sa!) i-a răspuns: „Pe Allah, da.” 
Apoi, bărbatul a spus: „Am crezut în toate lucrurile cu care ai fost trimis, 
iar eu, la rândul meu, am fost trimis de comunitatea mea ca mesager. Eu 
sunt Dimam ibn Tha'laba şi fac parte dintre fraţii din tribul Banu Sa'd 
ibn Bakr.” 


Sahih Bukhari, hadith numărul 64 


Abd Allah ibn “Abbas (Allah să fie mulţumit de el!) a relatat: 
Odată, Mesagerul lui Allah (Pacea şi binecuvântarea lui Allah fie asupra 
sa!) i-a dat o scrisoare unei persoane, cerându-i acesteia să meargă şi să 
o ducă guvernatorului Bahrain-ului. (Aceasta a făcut întocmai), iar 
guvernatorul Bahrain-ului i-a trimis scrisoarea lui Chosroe, care a citit-o, 
iar apoi a rupt-o în bucăţi. (Sub-naratorul, Ibn Shihab) crede că Ibn Al- 
Musaiyab a spus că Mesagerul lui Allah (Pacea şi binecuvântarea lui 
Allah fie asupra sa!) a invocat blestemul lui Allah asupra acestora 
(spunând): „Fie ca Allah să îi sfâşie în bucăţi şi să îi răspândească pe ei 
toți!” 


Sahih Bukhari, hadith numărul 65 


Anas ibn Malik (Allah să fie mulţumit de el!) a relatat că: 
Odată, Profetul (Pacea şi binecuvântarea lui Allah fie asupra sa!) a scris 


o scrisoare sau a avut ideea să scrie o scrisoare. Profetului (Pacea şi 
binecuvântarea lui Allah fie asupra sa!) i s-a spus că ei (conducătorii) nu 
vor citi scrisorile, cu excepţia celor care sunt sigilate. Astfel, Profetul 
(Pacea şi binecuvântarea lui Allah fie asupra sa!) a primit un inel de 
argint pe care au fost gravate cuvintele: „Mohammed, Mesagerul lui 
Allah”. Atunci când a observat strălucirea albă de pe mâna Profetului, 


Qatada a întrebat: „Cine a spus să gravaţi «Mohammed Mesager lui 
Allah»?” I s-a răspuns: „„Anas.” 


Sahih Bukhari, hadith numărul 66 


Abu Wagid Al-Laithi (Allah să fie mulţumit de el!) a relatat: În 
timp ce Profetul lui Allah (Pacea şi binecuvântarea lui Allah fie asupra 
sa!) stătea în moschee înconjurat de câțiva oameni, trei bărbaţi s-au 
apropiat. Doi dintre ei au venit în faţa Profetului (Pacea şi 
binecuvântarea lui Allah fie asupra sa!), iar al treilea s-a îndepărtat. Cei 
doi au stat un timp în picioare în faţa Profetului (Pacea şi binecuvântarea 
lui Allah fie asupra sa!), apoi unul dintre ei a găsit un loc în cercul lor şi 
s-a aşezat acolo, iar al doilea s-a aşezat în spatele adunării lor. Atunci 
când Mesagerul lui Allah (Pacea şi binecuvântarea lui Allah fie asupra 
sa!) şi-a terminat predica, a întrebat: „Să vă spun despre aceşti trei 
bărbaţi? Unul dintre ei a căutat adăpost la Allah, astfel Allah l-a luat sub 
Harul şi Îndurarea Sa şi l-a adăpostit, al doilea s-a ruşinat de Allah, astfel 
Allah l-a adăpostit sub Mila Lui (şi nu l-a pedepsit), în timp ce al treilea 
şi-a întors faţa de la Allah şi a plecat, de aceea şi Allah şi-a întors Faţa de 
la el.” 


Sahih Bukhari, hadith numărul 67 


Tatăl lui Abd Ar-Rahman ibn Abu Bakr (Allah să fie mulţumit 
de el!) a relatat: Odată, Profetul (Pacea şi binecuvântarea lui Allah fie 
asupra sa!) călărea pe cămila sa şi un om ținea frâiele. Profetul (Pacea şi 
binecuvântarea lui Allah fie asupra sa!) a întrebat: „Ce zi este astăzi?” 
Noi am rămas tăcuţi crezând că-i va da un alt nume acelei zile. El a 
întrebat: „Nu este ziua de Nahr (Ziua Sacrificiului)?” Noi am răspuns: 
„Ba da.” El a întrebat apoi: „Ce lună este aceasta?” Din nou, am rămas 
tăcuţi crezând că-i va da un alt nume acelei luni. Apoi el a întrebat: „Nu 


este luna Dhul-Hijjah?” Noi am răspuns: „Ba da.” El a spus: „Cu 
adevărat, sângele vostru, averea voastră şi onoarea voastră sunt sacre 
unul altuia (musulmanilor), la fel cum este sacră această zi a voastră, în 
această lună a voastră şi în acest oraş al vostru. Este de datoria celor 
prezenţi să-i informeze pe cei absenţi, deoarece cei care sunt absenţi 
poate vor înţelege (ceea ce am spus) mai bine decât cei ce sunt prezenţi 
astăzi.” 


Sahih Bukhari, hadith numărul 68 


Ibn Mas’ud (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) avea grijă ca predicile 
să nu fie atât de lungi încât noi să ne plictisim. (El nu ţinea mereu să ne 
ofere predici şi cunoştinţe în mod continuu, ca să nu ne preseze). 


Sahih Bukhari, hadith numărul 69 


Anas ibn Malik (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Uşuraţi 
lucrurile oamenilor (în ceea ce priveşte religia) şi nu le îngreunați, daţi-le 
lor veşti bune şi nu îi faceţi să se îndepărteze (de Islam)!” 


Sahih Bukhari, hadith numărul 70 


Abu Wail (Allah să fie mulţumit de el!) a relatat: Abd Allah 
obişnuia să ţină o predică religioasă oamenilor în fiecare joi. Odată, un 
om a spus: „O, Abu Abd Ar-Rahman! (Pe Allah!) Mi-aş dori să ne ţii o 
predică în fiecare zi.” El a răspuns: „Singurul lucru care mă opreşte să 
fac aceasta este că urăsc să vă plictisesc, însă fără îndoială am grijă de 
voi, făcând ca predicile mele să fie de lungime moderată, exact aşa cum 
făcea Profetul (Pacea şi binecuvântarea lui Allah fie asupra sa!) cu noi, 
de teamă să nu ne plictisim.” 


Sahih Bukhari, hadith numărul 71 


Muawiya (Allah să fie mulţumit de el!) a relatat: L-am auzit pe 
Mesagerul lui Allah (Pacea şi binecuvântarea lui Allah fie asupra sa!) 


spunând: „Dacă Allah vrea binele cuiva, îl face să înţeleagă religia. Eu 
sunt doar un Mesager, dar Allah este Cel care oferă. (Ţineţi minte) dacă 
această comunitate (adevărații musulmani) va continua să urmeze cu 
stricteţe învăţăturile lui Allah, nu va fi afectată de cei care urmează un 
alt drum, până când Porunca lui Allah (Ziua Judecăţii) nu va fi stabilită.” 


Sahih Bukhari, hadith numărul 72 


Ibn Omar (Allah să fie mulţumit de el!) a relatat: Eram 
împreună cu Profetul (Pacea şi binecuvântarea lui Allah fie asupra sa!) şi 
o ramură de curmal i-a fost adusă. La aceasta, el a spus: „Dintre copaci, 
este unul care se aseamănă cu musulmanul.” Am vrut să spun că acela 
era curmalul, dar eram cel mai tânăr dintre toți (dintre ei) şi am rămas 
tăcut. Apoi Profetul (Pacea şi binecuvântarea lui Allah fie asupra sa!) a 
spus: „Acesta este curmalul.” 


Sahih Bukhari, hadith numărul 73 


Ibn Mas"ud (Allah să fie mulţumit de el!) a relatat că l-a auzit 
pe Profet (Pacea şi binecuvântarea lui Allah fie asupra sa!) spunând: 
Nu există invidie decât faţă de două persoane: faţă de persoana căreia 
Allah i-a oferit bogăţie şi ea o cheltuie pe Calea cea Dreaptă şi faţă de 
persoana căreia Allah i-a dat înţelepciune (cunoştinţe religioase) şi 
aceasta ia decizii conform acestora şi îi învaţă şi pe alții. 


Sahih Bukhari, hadith numărul 74 


Ibn “Abbas (Allah să fie mulţumit de el!) a relatat că: El avea 
păreri diferite față de Hur ibn Qais ibn Hisn Al-Fazari cu privire la 
tovarăşul lui Moise. Ibn “Abbas a spus că acesta a fost Khidr. Între timp, 
Ubai ibn Ka'b a trecut de ei şi Ibn “Abbas l-a chemat spunând: 
„Prietenul meu (Hur) şi cu mine avem păreri diferite cu privire la 
tovarăşul pe care Moise a dorit să îl cunoască. L-am întrebat: «L-ai auzit 
pe Profet (Pacea şi binecuvântarea lui Allah fie asupra sa!) spunând ceva 
despre el?» El a răspuns: «Da. L-am auzit pe Mesagerul lui Allah (Pacea 
şi binecuvântarea lui Allah fie asupra sa!) spunând: „în timp ce Moise se 
afla în tovărăşia unor israeliți, un om a venit şi l-a întrebat: «Ştii pe 


cineva care este mai învăţat decât tine?» Moise a răspuns: «Nu.» De 
aceea, Allah i-a trimis Inspirația Divină lui Moise: «Da, robul nostru 
Khidr (este mai înţelept decât tine).» Moise l-a întrebat (pe Allah) cum îl 
poate întâlni (pe Khidr). De aceea, Allah a făcut peştele un semn pentru 
el şi i s-a spus că atunci când peştele va fi pierdut, el va trebui să se 
întoarcă (la locul în care peştele s-a pierdut) şi acolo îl va întâlni pe el 
(Al-Khidr). Aşadar, Moise a plecat căutând semnul peştelui ce ia calea 
mării. Servitorul care îl însoțea pe Moise i-a spus: «Îţi aminteşti când ne- 
am adăpostit lângă acea stâncă? Acolo, cu adevărat am uitat peştele şi 
numai Satana m-a făcut să îl uit.» La aceasta, Moise a spus: «... Acesta 
este ceea ce căutăm noi!...» [Coran, 18:64] De aceea, ei s-au întors pe 
urmele paşilor lor şi l-au găsit pe Khidr. Şi ce s-a întâmplat mai departe 
cu ei, este relatat în Coranul cel Nobil de către Allah. [în Coran, 18:54- 
82]»” 


Sahih Bukhari, hadith numărul 75 


Ibn “Abbas (Allah să fie mulţumit de el!) a relatat: Odată, 
Profetul (Pacea şi binecuvântarea lui Allah fie asupra sa!) m-a îmbrățișat 
şi a spus: „O, Allah! Oferă-i lui cunoaşterea Cărţii (Coranul)!” 


Sahih Bukhari, hadith numărul 76 


Ibn “Abbas (Allah să fie mulţumit de el!) a relatat: Odată, am 
venit călărind pe o măgăriţă care (abia) atinsese vârsta pubertăţii. 
Mesagerul lui Allah (Pacea şi binecuvântarea lui Allah fie asupra sa!) îşi 
făcea rugăciunea la Mina. Acolo, nu se afla niciun perete în faţa sa şi am 
trecut prin faţa unui rând de oameni care îşi făceau rugăciunea. Apoi, am 
lăsat măgăriţa să pască şi am intrat în rând şi nimeni nu mi-a reproşat 
nimic la aceasta. 


Sahih Bukhari, hadith numărul 77 


Mahmud ibn Rabi'a (Allah să fie mulţumit de el!) a relatat: 
Când eram un băiețel de cinci ani, îmi amintesc că Profetul (Pacea şi 
binecuvântarea lui Allah fie asupra sa!) a luat apă dintr-o găleată 


(folosită pentru a scoate apa din fântână) cu gura sa şi a aruncat-o pe faţa 
mea. 


Sahih Bukhari, hadith numărul 78 


Ibn “Abbas (Allah să fie mulţumit de el!) a relatat că: Avea 
păreri diferite faţă de Hur Qais ibn Hisn Al-Fazari cu privire la tovarăşul 
lui Moise. Între timp, Ubai ibn Ka”b a trecut pe lângă ei şi Ibn ‘Abbas l-a 
chemat spunând: „Prietenul meu (Hur) şi cu mine avem păreri diferite cu 
privire la tovarășul pentru care Moise a cerut o cale pentru a îl cunoaşte. 
L-ai auzit pe Mesagerul lui Allah menţionând ceva despre el?” Ubai ibn 
Ka'b a răspuns: „Da, l-am auzit pe Profet menţionând ceva despre el 
(spunând) că, în timp ce Moise se afla în compania unor israeliți, un om 
a venit şi l-a întrebat: «Ştii pe cineva care este mai învăţat decât tine?» 
Moise a răspuns: «Nu.» Prin urmare, Allah i-a trimis Inspirația Divină 
lui Moise: «Da, robul Nostru Khidr este mult mai învăţat decât tine.» 
Moise L-a întrebat pe Allah cum ar putea să îl cunoască pe el (Al- 
Khidr). Prin urmare, Allah a făcut peştele un semn pentru el şi i s-a spus 
că atunci când peştele va fi pierdut, va trebui să se întoarcă (în locul în 
care a pierdut peştele) şi acolo îl va întâlni pe el (Al-Khidr). De aceea, 
Moise a mers, căutând semnele peştelui din mare. Servitorul lui Moise i- 
a spus: «Vezi tu, când ne-am adăpostit lângă stâncă, eu am uitat peştele. 
Şi nu m-a făcut să uit şi să nu-ţi mai pomenesc de el decât numai Şeitan, 
iar el a apucat drumul spre mare, într-un mod ciudat!» ~ (La aceasta, 
Moise a spus:) «Acesta este ceea ce căutăm noi!...» [Coran, 18:63-64] 
Astfel, s-au întors pe urmele lor şi l-au găsit pe Al-Khidr (şi) ceea ce s-a 
întâmplat mai departe este relatat de Allah în Coranul cel Sfânt.” [vezi 
Coran, 18:54-82] 


Sahih Bukhari, hadith numărul 79 


Abu Musa (Allah să fie mulţumit de el!) a relatat: Profetul 
)Pacea şi binecuvântarea lui Allah fie asupra sa!) a spus: „Exemplul 
călăuzirii şi cunoaşterii cu care Allah m-a trimis este asemeni ploii 
abundente care cade pe pământ, din care o parte a fost un sol fertil care a 
înghițit ploaia şi a făcut vegetaţia şi iarba să crească din abundență. (ŞI) 
o altă parte a lui a fost tare şi a ţinut apa ploii, iar Allah a făcut ca 


oamenii să beneficieze de ea, folosind-o pentru băut, pentru ca animalele 
lor să bea din ea şi pentru irigarea culturilor. (Şi) o altă parte a 
pământului a fost stearpă, iar ea nu a putut nici să ţină apa, nici să 
crească vegetaţie (acest pământ nu oferă beneficii). Primul este asemeni 
exemplului unei persoane care înţelege religia lui Allah şi obţine 
beneficii (din cunoaşterea) pe care Allah a revelat-o prin mine (Profetul 
şi apoi învaţă şi îi învaţă pe alţii). Ultimul exemplu este asemeni acelei 
persoane căreia nu îi pasă de religie şi care nu urmează Călăuzirea lui 
Allah revelată prin mine (ea este precum pământul sec).” 


Sahih Bukhari, hadith numărul 80 


Anas (Allah să fie mulţumit de el!) a relatat: Mesagerul lui 
Allah Pacea şi binecuvântarea lui Allah fie asupra sa!) a spus: „Dintre 
semnele Orei sunt (următoarele): 


1. cunoaşterea religioasă va fi luată înapoi (prin moartea 
învăţaţilor); 


2. ignoranţa (religioasă) va predomina; 
3. consumarea băuturilor alcoolice (va fi foarte obişnuită); 


4. se va răspândi actul sexual nepermis. 


Sahih Bukhari, hadith numărul 81 


Anas (Allah să fie mulţumit de el!) a relatat: Vă voi relata un 
hadith şi nimeni în afară de mine nu vi-l va mai spune după aceea. L-am 
auzit pe Mesagerul lui Allah Pacea şi binecuvântarea lui Allah fie 
asupra sa!) spunând: „Printre semnele Orei sunt (următoarele): 


1. cunoaşterea religioasă va scădea (prin moartea învăţaţilor); 
2. ignoranţa religioasă va predomina; 
3. se va răspândi actul sexual nepermis; 


4. femeile vor fi în număr mai mare decât bărbaţi, iar bărbaţii vor 
fi în număr atât de mic încât cincizeci de femei vor fi îngrijite de un 
singur bărbat.” 


Sahih Bukhari, hadith numărul 82 


Ibn Omar (Allah să fie mulţumit de el!) a relatat: Mesagerul lui 
Allah )Pacea şi binecuvântarea lui Allah fie asupra sa!)a spus: „În timp 
ce dormeam, am visat că o cană plină cu lapte mi-a fost adusă şi am băut 
până când am observat că umezeala (laptelui) îmi ieşea din unghii. Apoi, 
am dat restul de lapte lui Omar ibn Al-Khattab.” Compamonii Profetului 
(Pacea şi binecuvântarea lui Allah fie asupra sa!) au întrebat: „Care este 
interpretarea (acestui vis), o, Mesager al lui Allah?” El a răspuns: „Este 
cunoaşterea (religioasă).” 


Sahih Bukhari, hadith numărul 83 


Abd Allah ibn “Amr ibn Al-“As (Allah să fie mulţumit de el!) a 
relatat: Mesagerul lui Allah Pacea şi binecuvântarea lui Allah fie 
asupra sa!) s-a oprit (pentru un timp lângă Jimar) la Mina în timpul 
ultimului său Hajj, pentru oameni, iar ei îi puneau întrebări. Un bărbat a 
venit şi a spus: „Am uitat şi mi-am ras părul înainte de a sacrifica hadi 
(animalul de sacrificiu).” Profetul )Pacea şi binecuvântarea lui Allah fie 
asupra sa!) a spus: „Nu este niciun rău, mergi acum şi oferă sacrificiul.” 
Apoi, altă persoană a venit şi a spus: „Am uitat şi am sacrificat (cămila) 
înainte de a face rami (aruncarea pietrelor) la Jamra.” Profetul (Pacea şi 
binecuvântarea lui Allah fie asupra sa!) a spus: „Fă rami acum şi nu este 
niciun rău.” Relatatorul a adăugat: „Prin urmare, în acea zi în care 
Profetul (Pacea şi binecuvântarea lui Allah fie asupra sa!) a fost întrebat 
de orice (cu privire la Hajj) acţiune făcută înainte sau după timpul 
stabilit, răspunsul lui a fost: «Fă aceasta (acum) şi nu este niciun rău.»” 


Sahih Bukhari, hadith numărul 84 


Ibn “Abbas (Allah să fie mulţumit de el!) a relatat: Cineva i-a 
spus Profetului )Pacea şi binecuvântarea lui Allah fie asupra sa! — în 
timpul ultimului său Hajj): „Am făcut sacrificiul înainte de a face rami.” 
Profetul (Pacea şi binecuvântarea lui Allah fie asupra sa!) a făcut un gest 
cu mâna şi a spus: „Nu este niciun rău în aceasta.” Apoi, o altă persoană 
a spus: „Mi-am ras părul înainte de a oferi sacrificiul.” Profetul (Pacea 
şi binecuvântarea lui Allah fie asupra sa!) a făcut un gest cu mâna 
spunând: „Nu este niciun rău în aceasta.” 


Sahih Bukhari, hadith numărul 85 


Abu Hurairah (Allah să fie mulţumit de el!) a relatat: Profetul 
)Pacea şi binecuvântarea lui Allah fie asupra sa!) a spus: „Cunoaşterea 
(religioasă) va fi luată (prin moartea învăţaţilor), ignoranţa (în religie) şi 
conflictele vor apărea şi va creşte harj.” A fost întrebat: „Ce este harj, o, 
Mesager al lui Allah?” El a răspuns printr-un gest făcut cu mâna, 
indicând „uciderea”. 


Sahih Bukhari, hadith numărul 86 


Asma (Allah să fie mulţumit de ea!) a relatat: Am mers la 
Aishah în timp ce ea se ruga şi i-am spus: „Ce s-a întâmplat cu 
oamenii?” Ea a arătat spre cer. (M-am uitat prin moschee) şi am văzut 
oamenii făcând rugăciunea. Aishah a spus: „Subhan Allah.” I-am spus: 
„Este un semn?” Ea a făcut un semn cu capul, însemnând: „Da.” Apoi şi 
eu m-am aşezat (pentru rugăciunea pentru eclipsă) până când am devenit 
(aproape) inconştientă şi, mai târziu, mi-am turnat apă pe cap. 


După rugăciune, Profetul )Pacea şi binecuvântarea lui Allah fie 
asupra sa!) L-a slăvit şi L-a lăudat pe Allah şi apoi a spus: „Chiar acum, 
în acest loc, am văzut ceva ce nu am mai văzut înainte, inclusiv 
Paradisul şi Iadul. Fără îndoială, mi-a fost inspirat faptul că veți fi supuşi 
la încercări în mormintele voastre şi aceste încercări vor fi precum 
încercările lui Masiah Ad-Dajjal sau aproape ca ele (cel de al doilea 
relatator nu este sigur ce expresie a folosit Asma). Veţi fi întrebaţi: «Ce 
ştiţi despre acest om (Profetul Mohammed)?» Atunci, drepteredinciosul 
(sau Asma a spus un cuvânt similar) va răspunde: «El este Mohammed, 
Mesagerul lui Allah, care a venit la noi cu dovezi limpezi şi călăuzire, şi, 
prin urmare, noi am acceptat învăţăturile sale şi l-am urmat pe el. Şi el 
este Mohammed.» Şi el va repeta acest lucru de 3 ori. Apoi, Îngerii îi vor 
spune: «Dormi în pace, pentru că am aflat că tu ai fost un adevărat 
credincios.» Pe de altă parte, ipocritul va răspunde: «Nu ştiu, dar am 
auzit oamenii spunând ceva şi aşa am spus şi eu (la fel).»” 


Sahih Bukhari, hadith numărul 87 


Abu Jamra (Allah să fie mulţumit de el!) a relatat: Am fost 
interpret între oameni şi Ibn “Abbas. Odată, Ibn “Abbas a spus că o 
delegaţie a tribului lui Abd Al-Qais a venit la Profet (Pacea şi 
binecuvântarea lui Allah fie asupra sa!), care a întrebat: „Cine sunt aceşti 
oameni (cine sunt ei)? (Sau) cine sunt delegaţii?” Ei au răspuns: 
„Suntem din tribul lui Rabi'a.” Apoi, Profetul )Pacea şi binecuvântarea 
lui Allah fie asupra sa!) le-a spus: „Bine aţi venit, oameni (sau delegaţia 
lui "Abd Al-Qais)! Niciunul dintre voi nu se va ruşina şi nici nu va 
regreta.” Ei au spus. „O, Mesager al lui Allah! Nu am putut veni la tine 
decât în luna sacră şi este un trib necredincios din neamul Mudar care a 
intervenit între noi şi tine. Prin urmare, te rugăm să ne porunceşti să 
facem anumite fapte bune (fapte religioase) pentru a îi informa pe 
oamenii noştri care au fost lăsaţi în urmă (acasă) şi în acest fel să putem 
intra în Paradis (prin facerea acestor fapte bune).” Apoi, ei au întrebat 
despre băutură (ce este permis şi ce este interzis). Profetul (Pacea şi 
binecuvântarea lui Allah fie asupra sa!) le-a poruncit să facă 4 lucruri şi 
le-a interzis 4 lucruri. Le-a cerut să creadă în Allah, Unicul, şi i-a 
întrebat: „Ştiţi ce înseamnă credinţa în Allah, Unicul?” Ei au răspuns: 
„Allah şi Mesagerul Lui ştiu mai bine.” La acestea, Profetul )Pacea şi 
binecuvântarea lui Allah fie asupra sa!) le-a spus: „Înseamnă: 1. să 
mărturisiţi că nimeni nu este demn de adorare în afară de Allah şi că 
Mohammed este Mesagerul lui Allah; 2. să faceţi rugăciunile în mod 
corect; 3. să plătiţi Zakar-ul (dania obligatorie); 4. să postiţi în luna 
Ramadan şi 5. să plătiţi al/-khumus (a cincea parte din prada de război să 
fie dată pe Calea lui Allah).” Apoi, le-a interzis 4 lucruri, şi anume: 
hantam, dubba, naqir ann muzaffat sau mugaiyar (acestea erau numele 
vaselor în care erau preparate băuturile alcoolice). (Profetul - Pacea şi 
binecuvântarea lui Allah fie asupra sa! - a menţionat recipientul pentru 
vin, dar s-a referit la vinul în sine). Apoi, Profetul) Pacea şi 
binecuvântarea lui Allah fie asupra sa!) le-a spus: „Memoraţi (aceste 
instrucțiuni) şi transmiteţi-le mai departe celor care au rămas în urmă.” 


Sahih Bukhari, hadith numărul 88 


Abd Allah ibn Abu Mulaika (Allah să fie mulţumit de el!) a 
relatat: ’Uqba ibn Al-Harith a spus că s-a căsătorit cu fiica lui Abu Ihab 
ibn “Aziz. Mai târziu, o femeie a venit la el şi i-a spus: „L-am alăptat pe 


"Uqgba şi pe femeia cu care este căsătorit (soţia lui) la pieptul meu.” 
'Ugba i-a spus: „Eu nu am ştiut că tu m-ai alăptat şi nici tu nu mi-ai 
spus.” Apoi, el a călătorit la Medina să îl vadă pe Mesagerul lui Allah 
)Pacea şi binecuvântarea lui Allah fie asupra sa!) şi l-a întrebat despre 
acest lucru. Mesagerul lui Allah )Pacea şi binecuvântarea lui Allah fie 
asupra sa!) a spus: „Cum o poţi ţine ca soţie când a fost spus (că îţi este 
soră de lapte)?” Apoi, "Ugba a divorţat de ea şi ea s-a căsătorit cu un alt 
bărbat. 


Sahih Bukhari, hadith numărul 89 


Omar (Allah să fie mulţumit de el!) a relatat: Vecinul meu 
Ansar din tribul Banu Umaiya ibn Zaid, care trăia la Awali Al-Medina, 
şi cu mine obişnuiam să îl vizităm pe Profet (Pacea şi binecuvântarea lui 
Allah fie asupra sa!) cu rândul: el mergea într-o zi, iar eu într-o zi. Când 
mergeam cu, obişnuiam să îi spun noutățile cu privire la Inspirația 
Divină şi alte lucruri şi când mergea el obişnuia să facă acelaşi lucru 
pentru mine. Odată, prietenul meu Ansar, atunci când era rândul său (la 
întoarcerea sa de la Profet), a bătut tare la uşa mea şi a întrebat dacă sunt 
acolo. M-am speriat şi am ieşit la el. El a spus: „Astăzi s-a întâmplat un 
lucru important.” Apoi, am mers la Hafsa şi am văzut-o plângând. Am 
întrebat-o: „Mesagerul lui Allah a divorţat de voi toate?” Ea a răspuns: 
„Nu ştiu.” Apoi, am intrat la Profet (Pacea şi binecuvântarea lui Allah fie 
asupra sa!) şi, stând în picioare, am spus: „Ai divorţat de toate soțiile 
tale?” Profetul (Pacea şi binecuvântarea lui Allah fie asupra sa!) a 
răspuns negativ. La aceasta, am spus: „Allahu Akbar (Allah este Cel mai 
Mare)!” 


Sahih Bukhari, hadith numărul 90 


Abu Mas'ud Al-Ansari (Allah să fie mulţumit de el!) a relatat: 
Odată, un bărbat i-a spus Mesagerului lui Allah )Pacea şi binecuvântarea 
lui Allah fie asupra sa!). „O, Mesager al lui Allah, nu mai pot participa la 
rugăciune (în grup), deoarece cutare (imamul) prelungeşte rugăciunea 
atunci când o conduce.” Naratorul a adăugat: „Nu l-am văzut niciodată 
pe Profet (Pacea şi binecuvântarea lui Allah fie asupra sa!) mai furios 
atunci când oferea un sfat decât a fost în acea zi. El (Pacea şi 


binecuvântarea lui Allah fie asupra sa!) le-a spus: «O, oameni! Unii 
dintre voi îi fac pe alții să urască faptele bune (rugăciunile). Aşadar, 
oricine conduce oamenii în rugăciune ar trebui să o scurteze pentru că 
printre ei sunt unii care sunt bolnavi, slabi şi nevoiaşi (şi au slujbe la care 
trebuie să meargă).»” 


Sahih Bukhari, hadith numărul 91 


Zaid ibn Khalid Al-Juhani (Allah să fie mulţumit de el!) a 
relatat: Un bărbat l-a întrebat pe Profet (Pacea şi binecuvântarea lui 
Allah fie asupra sa!) despre luarea de luqata (a lua un lucru pierdut de 
cineva). Profetul )Pacea şi binecuvântarea lui Allah fie asupra sa!) a 
răspuns: „Recunoaşte şi aminteşte-ţi materialul cu care este legat şi cu 
care este ambalat, fă public anunţul (despre el) timp de un an, apoi 
foloseşte-l, dar înapoiază-l proprietarului, dacă acesta vine.” Apoi, 
persoana a întrebat despre cămila pierdută. La aceasta, Profetul) Pacea şi 
binecuvântarea lui Allah fie asupra sa!) s-a mâniat şi obrajii sau faţa sa s- 
a înroşit şi a spus: „Nu ai nicio grijă pentru ea, căci ea are un recipient 
pentru apă şi are picioarele sale şi va ajunge la apă, şi va mânca (frunze 
din) copaci până când proprietarul ei o va găsi.” Apoi, omul a întrebat 
despre oaia pierdută. Profetul) Pacea şi binecuvântarea lui Allah fie 
asupra sa!) a răspuns: „Fie este pentru tine, fie pentru fratele tău (o altă 
persoană) sau pentru lup.” 


Sahih Bukhari, hadith numărul 92 


Abu Musa (Allah să fie mulţumit de el!) a relatat: Profetul 
)Pacea şi binecuvântarea lui Allah fie asupra sa!) a fost întrebat despre 
lucrurile care nu îi plac, însă când cel care întreba a insistat, Profetul 
(Pacea şi binecuvântarea lui Allah fie asupra sa!) s-a mâniat. Apoi, el le- 
a spus oamenilor: „Întrebaţi-mă orice doriţi.” Apoi, un alt bărbat s-a 
ridicat şi a întrebat: „Cine este tatăl meu, o, Mesager al lui Allah?” El a 
răspuns: „Tatăl tău este Salim, Maula (sclavul eliberat) al lui Shaiba.” 
Atunci când Omar a văzut (mânia) pe faţa Profetului (Pacea şi 
binecuvântarea lui Allah fie asupra sa!) a spus: „O, Mesager al lui 
Allah, ne căim în faţa lui Allah (pentru că te-am insultat).” 


Sahih Bukhari, hadith numărul 93 


Anas ibn Malik (Allah să fie mulţumit de el!) a relatat: Într-o zi, 
Mesagerul lui Allah Pacea şi binecuvântarea lui Allah fie asupra sa!) a 
ieşit (în faţa oamenilor) şi Abd Allah ibn Hudhafa s-a ridicat şi l-a 
întrebat (pe el): „Cine este tatăl meu?” Profetul )Pacea şi binecuvântarea 
lui Allah fie asupra sa!) a răspuns: „Tatăl tău este Hudhafa.” Profetul 
)Pacea şi binecuvântarea lui Allah fie asupra sa!) le-a spus în mod 
repetat (mânios) să îl întrebe orice vor ei. Omar a îngenunchiat în faţa 
Profetului )Pacea şi binecuvântarea lui Allah fie asupra sa!) şi a spus de 
trei ori: „Îl acceptăm pe Allah ca Domn (al nostru) şi Islamul ca religie 
(a noastră) şi pe Mohammed ca Profet (al nostru).” După aceasta, 
Profetul )Pacea şi binecuvântarea lui Allah fie asupra sa!) a rămas tăcut. 


Sahih Bukhari, hadith numărul 94 


Anas (Allah să fie mulţumit de el!) a relatat: Ori de câte ori 
Profetul YPacea şi binecuvântarea lui Allah fie asupra sa!) cerea 
permisiunea să intre, el bătea la uşă de 3 ori salutând şi ori de câte ori 
spunea un lucru, el îl repeta de 3 ori. 


Sahih Bukhari, hadith numărul 95 


Anas (Allah să fie mulţumit de el!) a relatat: Ori de câte ori 
Profetul )Pacea şi binecuvântarea lui Allah fie asupra sa!) spunea un 
lucru, obişnuia să îl repete de 3 ori pentru ca oamenii să îl poată înţelege 
corect de la el şi ori de câte ori cerea permisiunea să intre (el bătea la 
uşă) de 3 ori şi saluta. 


Sahih Bukhari, hadith numărul 96 


Abd Allah ibn "Amar (Allah să fie mulţumit de el!) a relatat: 
Odată, în timpul unei călătorii, Mesagerul lui Allah Pacea şi 
binecuvântarea lui Allah fie asupra sa!) a rămas în urma noastră. Ni s-a 
alăturat în timp ce noi făceam abluţiunea pentru rugăciunea de Asr, al 
cărei timp trecuse deja. Noi tocmai ne treceam mâinile umede peste 
picioarele noastre (fără a le spăla în mod corect) şi Profetul (Pacea şi 


binecuvântarea lui Allah fie asupra sa!) ni s-a adresat cu voce tare, 
spunând de două sau trei ori: „Salvaţi-vă călcâiele de Foc!” 


Sahih Bukhari, hadith numărul 97 


Mesagerul lui Allah (Pacea şi binecuvântarea lui Allah fie 
asupra sa!) a spus: Trei persoane vor avea o răsplată dublă: 


1. o persoană dintre oamenii Scripturii care a crezut în profetul său 
(Isus sau Moise — Pacea fie asupra lor!) şi care apoi a crezut în Profetul 
Mohammed (Pacea şi binecuvântarea lui Allah fie asupra sa!) (a 
îmbrățişat Islamul); 


2. un sclav care şi-a îndeplinit îndatoririle sale faţă de Allah şi 
stăpânul său; 


3. stăpânul unei sclave care o învaţă bunele maniere şi care o educă 
în cel mai bun mod cu putinţă (în ceea ce priveşte religia) şi care o 
eliberează şi apoi se căsătoreşte cu ea. 


Sahih Bukhari, hadith numărul 98 


Ibn “Abbas (Allah să fie mulţumit de el!) a relatat: Odată, 
Mesagerul lui Allah (Pacea şi binecuvântarea lui Allah fie asupra sa!) a 
sosit în timp ce Bilal (Allah să fie mulțumit de el!) îl însoțea. El s-a 
îndreptat către femei, gândindu-se că acestea nu l-au auzit (atunci când a 
ținut predica). Astfel, el le-a ţinut o predică şi le-a poruncit să ofere 
milostenie. (Auzind aceasta) femeile au început să ofere milostenie: 
unele şi-au dat propriii cercei, altele au oferit ca milostenie propriile 
inele, iar Bilal (Allah să fie mulţumit de el!) le aduna într-un colţ al 
hainei sale. 


Sahih Bukhari, hadith numărul 99 


Abu Hurairah (Allah să fie mulţumit de el!) a relatat că a spus: 
„O, Mesager al lui Allah! Care va fi cea mai norocoasă dintre persoane, 
care va primi mijlocirea ta în Ziua Învierii?” Mesagerul lui Allah (Pacea 
şi binecuvântarea lui Allah fie asupra sa!) a răspuns: „O, Abu Hurairah! 
M-am gândit că nimeni nu mă va întreba aceasta înaintea ta, deoarece 


cunosc dorinţa ta (de a învăţa) ahadith. Persoana cea mai norocoasă care 
va avea mijlocirea mea în Ziua Învierii va fi cea care a spus cu 
sinceritate şi cu toată inima sa că: «Nimeni nu se cuvine a fi adorat în 
afară de Allah.»” 


Sahih Bukhari, hadith numărul 100 


Abd Allah ibn “Amr ibn Al-“As (Allah să fie mulţumit de el!) a 
spus: L-am auzit pe Mesagerul lui Allah (Pacea şi binecuvântarea lui 
Allah fie asupra sa!) spunând: „Allah nu ia înapoi cunoaşterea robilor 
Săi smulgând-o (din inimile) oamenilor, ci El le ia cunoaşterea atunci 
când le ia învățații, iar atunci când oamenii nu mai au învăţaţi, vor numi 
ignoranții drept lideri ai lor; apoi când vor veni să îi consulte, aceștia vor 
emite verdicte fără a avea cunoştinţe religioase. Astfel, ei se vor afla în 
rătăcire şi îi vor conduce şi pe alții în rătăcire.” 


Sahih Bukhari, hadith numărul 101 


Abu Said Al-Khudri (Allah să fie mulţumit de el!) a relatat: 
Nişte femei i-au cerut Profetului (Pacea şi binecuvântarea lui Allah fie 
asupra sa!) să stabilească o zi pentru ele, deoarece bărbații profitau de tot 
timpul său. În acea zi, el le-a promis să le ofere lecţii religioase şi 
poruncile lui Allah. Odată, în timpul unor astfel de lecţii, Profetul (Pacea 
şi binecuvântarea lui Allah fie asupra sa!) a spus: „O femeie care are trei 
dintre copiii ei morți va fi protejată de ei de Focul Iadului.” O femeie l-a 
întrebat: „Dar dacă numai doi au murit?” El (Pacea şi binecuvântarea lui 
Allah fie asupra sa!) i-a răspuns: „Chiar şi dacă numai doi (ei o vor 
proteja pe ea de Focul Iadului).” 


Sahih Bukhari, hadith numărul 102 


Abu Hurairah (Allah să fie mulţumit de el!) a relatat: La fel ca 
mai sus, cu următoarea diferență: Abu Hurairah (Allah să fie mulţumit 
de el!) a spus că cei trei copii menționați în hadith-ul de mai sus nu 
trebuie să fi atins vârsta la care pot comite păcate (vârsta pubertăţii). 


Sahih Bukhari, hadith numărul 103 


Ibn Abu Mulaika (Allah să fie mulţumit de el!) a relatat: De 
fiecare dată când Aishah (soţia Profetului, Allah să fie mulţumit de ea!) 
auzea un lucru pe care nu îl înţelegea, obişnuia să întrebe din nou până 
când înţelegea în totalitate acel lucru. Aishah (Allah să fie mulţumit de 
ea!) a spus: „Odată, Profetul (Pacea şi binecuvântarea lui Allah fie 
asupra sa!) a spus: «Oricine va fi chemat pentru a fi socotit (cu privire la 
faptele sale în Ziua Învierii), cu siguranţă va fi pedepsit.» Am întrebat: 
«Nu spune Allah: „Cu acela se va face socoteală uşoară.” [Coran, 
84:8]?» Profetul (Pacea şi binecuvântarea lui Allah fie asupra sa!) mi-a 
răspuns: «Aceasta înseamnă doar prezentarea socotelii, însă, oricine se 
va certa cu privire la socoteala sa, va fi cu siguranţă distrus.»” 


Sahih Bukhari, hadith numărul 104 


Abu Sa'id Al-Khudri (Allah să fie mulţumit de el!) a relatat că 
Abu Shuraih a spus: Atunci când "Amr ibn Sa'1d şi-a trimis trupele în 
Mecca (pentru a se lupta cu Abd Allah Az-Zubair) i-a spus: „O, 
comandantule! Permite-mi să îţi spun ceea ce a spus Profetul (Pacea şi 
binecuvântarea lui Allah fie asupra sa!) în ziua care a urmat cuceririi 
oraşului Mecca. Urechile mele au auzit şi inima mea a înţeles, şi l-am 
auzit cu propriile urechi atunci când a vorbit. El a slăvit Numele lui 
Allah, apoi a spus: «Allah şi nu oamenii a făcut Mecca un sanctuar. De 
aceea, oricine crede în Allah şi în Ziua Învierii (musulman fiind) nu 
trebuie nici să verse sânge în interiorul ei, nici să taie copacii din 
interiorul ei. Dacă cineva începe lupta cu voi, atunci lupta este permisă 
în Mecca, după cum şi Mesagerul lui Allah a luptat (în Mecca). Oricui 
doreşte să lupte aici, spuneţi-i că Allah i-a permis aceasta Trimisului 
Său, însă nu v-a oferit şi vouă permisiunea.» Apoi, Profetul (Pacea şi 
binecuvântarea lui Allah fie asupra sa!) a adăugat: «Allah mi-a permis 
acest lucru doar pentru câteva ore în acea zi (a cuceririi) şi astăzi (acum) 
sanctitatea sa este la fel (validă) cum a fost înainte. Aşadar, este o 
obligație pentru cei care sunt prezenți aici să transmită (această 
informaţie) celor care sunt absenţi.»” Abu Shuraih a fost întrebat: „Ce a 
răspuns 'Amr?” El a răspuns: „Amr a spus: «O, Abu Shuraih! Cunosc 
aceasta mai bine decât tine. Mecca nu oferă protecţie celor care nu Îl 


ascultă (pe Allah) sau care fug după ce au comis o crimă sau după ce au 
furat (şi caută adăpost în Mecca).»” 


Sahih Bukhari, hadith numărul 105 


Abu Bakr (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Fără îndoială, 
sângele vostru, averea (sub-naratorul consideră că Abu Bakr a menţionat 
şi onoarea/castitatea) sunt sacre pentru voi, la fel cum sacre sunt aceste 
zile ale acestei luni pentru voi. Este o obligaţie pentru cei care sunt 
prezenți să îi informeze pe cei care sunt absenţi.” (Sub-naratorul 
obişnuia să spună: „Mesagerul lui Allah a spus adevărul!”). Profetul 
(Pacea şi binecuvântarea lui Allah fie asupra sa!) a repetat de două ori: 
„Fără îndoială, eu v-am transmis vouă Mesajul lui Allah!” 


Sahih Bukhari, hadith numărul 106 


Ali (Allah să fie mulţumit de el!) a relatat: Profetul (Pacea şi 
binecuvântarea lui Allah fie asupra sa!) a spus: „Nu spune o minciună 
împotriva mea pentru că oricine spune o minciună împotriva mea (în 
mod intenţionat), cu siguranţă acela va intra în Focul Iadului!” 


Sahih Bukhari, hadith numărul 107 


Abd Allah ibn Az-Zubair (Allah să fie mulţumit de el!) a 
relatat: I-am spus tatălui meu: „Nu am auzit de la tine nicio relatare 
(hadith) a Mesagerului lui Allah (Pacea şi binecuvântarea lui Allah fie 
asupra sa!) la fel cum am auzit (relatarea sa) de la cutare.” El mi-a 
răspuns: „Am fost întotdeauna cu el (Profetul) şi l-am auzit spunând: 
«Oricine spune o minciună împotriva mea (în mod intenționat), atunci 
(cu siguranţă) el îşi va ocupa locul în Focul Iadului.»” 


Sahih Bukhari, hadith numărul 108 


Anas (Allah să fie mulţumit de el!) a relatat: Faptul care m-a 
împiedicat să vă relatez un număr mare de ahadith este acela că Profetul 
(Pacea şi binecuvântarea lui Allah fie asupra sa!) a spus: „Oricine spune 


o minciună împotriva mea în mod intenţionat (cu siguranţă) îşi va ocupa 
locul în Focul Iadului.” 


Sahih Bukhari, hadith numărul 109 


Umm Salama (Allah să fie mulţumit de ea!) a relatat: L-am 
auzit pe Profet (Pacea şi binecuvântarea lui Allah fie asupra sa!) 
spunând: „Oricine îmi atribuie mie (în mod intenţionat) ceva ce nu am 
spus, atunci (cu siguranţă) acea persoană îşi va ocupa locul său în Focul 
Iadului.” 


Sahih Bukhari, hadith numărul 110 


Abu Hurairah (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Numiţi-vă voi 
înşivă cu numele meu (folosiţi numele meu), însă nu vă puneţi numele 
mele kunya (spre exemplu: Abu Qasim). Şi oricine mă vede în visul său, 
cu siguranţă el m-a văzut deoarece Satana nu a putut să îmi ia locul. Şi 
oricine spune o minciună împotriva mea (în mod intenţionat), atunci (cu 
siguranţă) îşi va ocupa locul său în Focul Iadului.” 


Sahih Bukhari, hadith numărul 111 


Ash-Shu”bi (Allah să fie mulţumit de el!) a relatat că Abu 
Juhaifa (Allah să fie mulţumit de el!) a spus: L-am întrebat pe Ali: 
„Aţi primit vreo altă carte (care i-a fost revelată Profetului în afară de 
Coran)?” Ali mi-a răspuns: „Nu, în afară de Cartea lui Allah, sau de 
puterea de înţelegere care a fost coborâtă (de Allah) asupra 
musulmanului, sau de ceea ce este (scris) pe această bucată de hârtie (pe 
care o am cu mine).” Abu Juhaifa a spus apoi: „Ce este (scris) pe această 
bucată de hârtie?” Ali a spus: „Ea vorbeşte despre diyya (banii pentru 
preţul sângelui, pe care un ucigaș îl plăteşte rudelor celui ucis), despre 
răscumpărarea pentru eliberarea captivilor din mâinile duşmanilor şi 
legea conform căreia niciun musulman nu ar trebui să fie ucis drept qisas 
(egalitate în pedeapsă) pentru uciderea (unui necredinc1os).” 


Sahih Bukhari, hadith numărul 112 


Abu Hurairah (Allah să fie mulţumit de el!) a relatat: În anul în 
care a fost cucerită Mecca, tribul Khuza a ucis un bărbat din Banu Latih, 
drept răzbunare pentru uciderea unei persoane dintre ei. Ei l-au informat 
pe Profet (Pacea şi binecuvântarea lui Allah fie asupra sa!) cu privire la 
aceasta. De aceea, el s-a suit pe Rahila (cămila femelă pentru călănit), a 
mers la ei şi le-a spus oamenilor: „Allah a oprit uciderea în Mecca (sub- 
naratorul acestui hadith nu este sigur dacă Profetul a spus elefant sau 
uciderea, deoarece cuvintele arabe folosite pentru aceste cuvinte au 
formă asemănătoare), însă El (Allah) i-a lăsat pe Mesagerul Său şi pe 
credincioşi să fie cu putere pestre necredincioşii din Mecca. Fiţi atenţi! 
(Mecca este un sanctuar.) Cu adevărat, lupta în Mecca nu a fost permisă 
pentru nimeni înainte mea şi nu va fi permisă cuiva nici după mine. 
(Războiul) în interiorul ei a fost permis pentru mine pentru câteva ore în 
acea zi. Fără îndoială, în acest moment ea este un sanctuar şi nu este 
permis să smulgeți arbuştii săi cu spini, nici să tăiați copacii sau să luaţi 
de jos lucrurile pierdute (luqat), cu excepția unei persoane care le ridică 
pentru a le găsi proprietarul (să anunţe în public găsirea lor). Iar dacă 
cineva este ucis, rudele sale au dreptul de a alege unul dintre următoarele 
două lucruri: preţul sângelui (diyya) ori recompensa prin uciderea celui 
care a ucis.” În acelaşi timp, un bărbat din Yemen a sosit şi a spus: „O, 
Mesager al lui Allah! Dă-mi acestea în scris!” Profetul (Pacea şi 
binecuvântarea lui Allah fie asupra sa!) le-a cerut companionilor săi să îi 
scrie toate acestea. Apoi, un bărbat din neamul Quraish a spus: „Cu 
excepţia lui al-idhkhir (un tip de iarbă urât mirositoare), o, Mesager al 
lui Allah, aşa cum facem şi pentru casele şi mormintele noastre.” 
Profetul (Pacea şi binecuvântarea lui Allah fie asupra sa!) a spus: „Cu 
excepţia al-idhkhir (aceasta poate fi smulsă).” 


Sahih Bukhari, hadith numărul 113 


Abu Hurairah (Allah să fie mulţumit de el!) a relatat: Nu este 
vreunul dintre companionii Profetului (Pacea şi binecuvântarea lui Allah 
fie asupra sa!) care să fi relatat mai multe ahadith decât mine şi Abd 
Allah ibn “Amr (ibn Al-“As), care obişnuia şi să le scrie, ceea ce eu nu 
am făcut niciodată. 


Sahih Bukhari, hadith numărul 114 


Ibn “Abbas (Allah să fie mulţumit de el!) a relatat: Atunci când 
boala Profetului (Pacea şi binecuvântarea lui Allah fie asupra sa!) s-a 
agravat, el a spus: „Aduceţi-mi hârtie (de scris) să fie notate anumite 
lucruri pe care, dacă le veţi urma, nu veţi rătăci.” Însă Omar (Allah să fie 
mulțumit de el!) a spus: „Profetul este foarte bolnav şi noi avem Cartea 
lui Allah cu noi şi aceasta este de ajuns pentru noi.” Însă, companionii 
Profetului (Pacea şi binecuvântarea lui Allah fie asupra sa!) aveau păreri 
diferite cu privire la aceasta şi apoi s-a auzit un strigăt şi plânset. La 
aceasta, Profetul (Pacea şi binecuvântarea lui Allah fie asupra sa!) le-a 
spus: „Plecaţi (şi Lăsaţi-mă singur). Nu este drept ca voi să vă certați în 
faţa mea.” Ibn “Abbas (Allah să fie mulţumit de el!) a spus: „Ar fi fost o 
mare pierdere (un dezastru) dacă Mesagerul lui Allah (Pacea şi 
binecuvântarea lui Allah fie asupra sa!) ar fi fost oprit de la a dicta 
cuvintele din cauza lor şi a dezaprobării şi zgomotului dintre ei.” (Notă: 
în acest hadith, pare că Ibn “Abbas a fost martor la acest eveniment şi a 
spus aceste cuvinte în faţa lor. Însă, aceasta nu este adevărat, deoarece 
Ibn “Abbas a spus aceste cuvinte ca o continuare la relatarea hadith-ului 
şi nu a fost martor la eveniment personal. Pentru aceasta, vezi Fath Al- 
Bari, vol. 1) 


Sahih Bukhari, hadith numărul 115 


Umm Salamah (Allah să fie mulţumit de ea!) a relatat: Într-o 
noapte, Mesagerul lui Allah (Pacea şi binecuvântarea lui Allah fie asupra 
sa!) s-a trezit şi a spus: „Subnan Allah! Câte nenorociri au coborât în 
această noapte şi câte comori au fost dezvăluite! Mergi şi trezeşte-le 
(pentru rugăciune) pe femeile locuitoare ale acestei case (soțiile sale) 
care dorm. (Un suflet) bine îmbrăcat din această lume poate fi dezbrăcat 
în Viaţa de Apoi.” 


Sahih Bukhari, hadith numărul 116 


Abd Allah ibn Omar (Allah să fie mulţumit de el!) a relatat: 
Odată, Profetul (Pacea şi binecuvântarea lui Allah fie asupra sa!) ne 


conducea în rugăciunea de Isha în timpul ultimelor zile ale vieții sale şi a 
terminat (Rugăciunea) (cu taslim) şi ne-a spus: „Înţelegeţi (importanţa) 
acestei nopţi? Niciunul dintre cei prezenți pe suprafaţa Pământului în 
această noapte nu va mai trăi după terminarea a o sută de ani începând 
cu această noapte.” 


Sahih Bukhari, hadith numărul 117 


Ibn “Abbas (Allah să fie mulţumit de el!) a relatat: Am stat 
peste noapte în casa mătuşii mele, Maiymuna bint Al-Harith (soţia 
Profetului, pacea şi binecuvântarea lui Allah fie asupra sa!) în timp ce 
Profetul (Pacea şi binecuvântarea lui Allah fie asupra sa!) se afla acolo 
cu ea, în timpul destinat ei. Profetul (Pacea şi binecuvântarea lui Allah 
fie asupra sa!) a efectuat rugăciunea de Isha (în moschee), s-a întors 
acasă şi, după ce s-a rugat patru rakaah, a dormit. Mai târziu, el s-a trezit 
în noapte şi a întrebat apoi unde a dormit băiatul (sau a utilizat un cuvânt 
asemănător cu acesta). Apoi, s-a ridicat pentru rugăciune şi m-am aşezat 
pe partea sa stângă, însă m-a făcut să mă aşez pe partea sa dreaptă şi am 
făcut cinci rakaah urmate de alte două rakaah. Apoi, el a dormit şi l-am 
auzit sforăind, însă apoi (după scurt timp) s-a ridicat pentru rugăciune 
(de Fajr). 


Sahih Bukhari, hadith numărul 118 


Abu Hurairah (Allah să fie mulţumit de el!) a relatat: Oamenii 
spun că am relatat multe ahadith (relatări profetice). Dacă nu ar fi fost 
două versete din Coran, nu aş fi relatat nici măcar un singur hadith, iar 
aceste versete sunt: „lar pe aceia care ascund semnele cele limpezi şi 
Călăuzirea pe care Noi le-am trimis... (până la) Eu sunt lertător, 
Îndurător [At-Tawwab, Ar-Rahim]” [Coran, 2:159-160] Şi fără îndoială, 
frații noştri emigranţi (muhajir) obişnuiau să fie ocupați în pieţe cu 
afacerile lor (negociind) şi fraţii noştri Ansari (ajutoare) obișnuiau să fie 
ocupați cu propriile pământuri (agricultură). Însă eu (Abu Hurairah) 
obişnuiam să stau alături de Mesagerul lui Allah (Pacea şi 
binecuvântarea lui Allah fie asupra sa!), mulţumit cu ceea ce îmi umplea 
stomacul şi asistam la ceea ce ei nu luau parte şi obişnuiam să memorez 
ceea ce ei nu memorau. 


Sahih Bukhari, hadith numărul 119 


Abu Hurairah (Allah să fie mulţumit de el!) a relatat: I-am spus 
Mesagerului lui Allah (Pacea şi binecuvântarea lui Allah fie asupra sa!): 
„Am auzit multe relatări (ahadith) de la tine, însă le-am uitat.” 
Mesagerul lui Allah (Pacea şi binecuvântarea lui Allah fie asupra sa!) 
mi-a spus: „Întinde-ţi rida’ (haina)!” Am făcut întocmai, iar el, apoi, şi-a 
mişcat mâinile ca şi cum le-ar fi umplut cu ceva (şi le-a golit în rida’ 
mea), după care mi-a spus: „la-o şi acoperă-ţi corpul cu această pânză!” 
Am făcut astfel şi, după aceea, nu am mai uitat nimic. 


Ibrahim ibn Al-Mundhir (Allah să fie mulţumit de el!) a 
relatat: Ibn Abu Fudaik a relatat ceva asemănător (cu hadith-ul numărul 
119), însă a adăugat că Profetul (Pacea şi binecuvântarea lui Allah fie 
asupra sa!) şi-a mişcat mâinile ca şi cum le-ar fi umplut cu ceva, după 
care le-a golit în interiorul rida’ (hainei) lui Abu Hurairah (Allah să fie 
mulţumit de el!). 


Sahih Bukhari, hadith numărul 120 


Abu Hurairah (Allah să fie mulţumit de el!) a relatat: Am 
memorat două tipuri de cunoaştere de la Mesagerul lui Allah (Pacea şi 
binecuvântarea lui Allah fie asupra sa!): am răspândit un tip printre voi 
şi, dacă aş răspândi şi cel de al doilea tip, atunci faringele (gâtul) meu 
mi-ar fi fost tăiat (aş fi fost ucis). 


Sahih Bukhari, hadith numărul 121 


Jarir (Allah să fie mulţumit de el!) a relatat: Profetul (Pacea şi 
binecuvântarea lui Allah fie asupra sa!) mi-a spus în timp ce efectuam 
Hajj Al-Wida : „Aşteaptă ca oamenii să tacă şi să asculte!” Apoi, el a 
spus (adresându-se oamenilor): „Nu (deveniți necredincioşi) vă 
convertiți la necredință după mine prin lovirea gâturilor (tăierea 
gâtlejurilor) unul celuilalt (omorându-vă unul pe altul)!” 


Sahih Bukhari, hadith numărul 122 


Sa’id ibn Jubair (Allah să fie mulţumit de el!) a relatat: I-am 
spus lui Ibn “Abbas: „Nauf Al-Bakali pretinde că Moise (tovarăşul lui 
Khidr) nu a fost Moise din tribul Banu Israel, ci că a fost alt Moise.” Ibn 
“Abbas (Allah să fie mulţumit de el!) a observat că duşmanul lui Allah 
(Nauf) era un mincinos. 


Ubai ibn Ka'b (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Odată, 
profetul Moise s-a ridicat şi s-a adresat celor din Banu Israel. L-au 
întrebat: «Cine este cel mai mare învăţat?» El a spus: «Eu sunt cel mai 
învăţat.» Allah l-a certat pe Moise, deoarece nu I-a atribuit Cunoaşterea 
absolută Lui (Allah). Aşa că Allah l-a inspirat, spunându-i: «La 
întâlnirea celor două mări, este un rob al meu care este mult mai învăţat 
decât tine.» Moise a spus: «O, Domnul meu! Cum îl pot întâlni?» Allah 
i-a spus: «la un peşte într-un coş mare (şi porneşte) şi îl vei găsi în locul 
în care vei pierde peştele.» Aşa că Moise a plecat împreună cu servitorul 
său, Yusha ibn Nuun, cărând un peşte într-un coş mare, până când au 
ajuns la o stâncă, unde şi-au culcat capetele (s-au întins) şi au adormit. 
Peştele a ieşit din coş şi a plecat printr-un tunel înapoi în mare. Deci, 
acesta a fost un lucru uimitor, atât pentru Moise, cât şi pentru sclavul 
său. Şi-au continuat drumul în acea noapte, precum şi în ziua ce a urmat. 
Când a venit seara, Moise i-a spus servitorului său: «Adu-ne mâncarea, 
căci, fără îndoială, ne-a ajuns pe noi oboseala din pricina mersului 
nostru!» Pe Moise nu l-a ajuns oboseala până ce nu au trecut de locul 
despre care i se vorbise. Apoi, sclavul său i-a spus: «Îţi aminteşti, atunci 
când ne-am adăpostit lângă stâncă, eu am uitat peştele.» Atunci Moise a 
spus: «Acesta este ceea ce căutăm noi! » ŞI s-au întors după urmele lor, 
până ce au ajuns la stânca respectivă. Acolo au văzut un om acoperit cu 
un veşmânt (sau acoperit cu propriul veşmânt). Moise l-a salutat. Al- 
Khidr i-a răspuns: «Cum se salută oamenii unii pe alţii, în ţara ta?» 
Moise i-a spus: «Eu sunt Moise.» El a întrebat: «Moise din Banu 
Israel?» Moise i-a răspuns afirmativ şi a adăugat: «Pot să te urmez, ca să 
mă înveţi şi pe mine din ceea ce tu ai fost învăţat?» Al-Khidr i-a răspuns: 
«Cu adevărat îţi zic, tu nu vei avea răbdare cu mine, o, Moise! Am o 
parte din înţelepciunea cu care Allah m-a înzestrat şi pe care tu nu o 
cunoşti, în timp ce şi tu ai o anumită înţelepciune cu care Allah te-a 


înzestrat pe care eu nu o cunosc.» Moise i-a spus: «Dacă Allah voieşte, 
tu mă vei găsi pe mine răbdător şi nu voi ieşi din cuvântul tău.» Aşa că 
amândoi au mers pe malul mării, deoarece nu aveau o barcă. Între timp, 
o barcă a trecut pe lângă ei, şi i-au cerut echipajului să le permită să urce 
la bord. Echipajul l-a recunoscut pe Al-Khidr şi i-a luat la bord fără 
teamă. Apoi, o vrabie s-a aşezat pe marginea bărcii şi şi-a înmuiat ciocul 
o dată sau de două ori în apa mării. Al-Khidr a spus: «O, Moise! Ştiinţa 
mea şi ştiinţa ta nu au micşorat cu nimic Ştiinţa lui Allah, aşa cum nici 
această vrabie nu a micşorat cu nimic nivelul mării, atunci când şi-a 
înmuiat ciocul.» Al-Khidr a mers şi a smuls una dintre scândurile bărcii. 
Moise i-a spus: «Aceşti oameni s-au oferit să ne ducă, iar tu le-ai stricat 
barca, pentru ca ei să se înece.» Al-Khidr i-a răspuns: «Nu ţi-am spus eu 
că tu nu vei putea avea răbdare cu mine?» Moise i-a spus atunci: «Nu mă 
învinui pentru că am uitat.» Prima sa (scuză) a fost că a uitat. Apoi, şi-au 
continuat călătoria, până ce au găsit un băiat care se juca cu alți băieți. 
Al-Khidr i-a rupt gâtul băiatului (omorându-l). Moise i-a spus: «Ai ucis 
un suflet nevinovat, care nu a luat niciun suflet.» Al-Khidr i-a răspuns: 
«Nu ţi-am spus eu că tu nu vei putea avea răbdare cu mine?» Apoi şi-au 
continuat drumul, până când au ajuns într-un oraş; unde le-au cerut 
oamenilor de acolo de mâncare, dar aceştia i-au refuzat. Apoi, au găsit 
acolo un zid care stătea să se dărâme. Al-Khidr l-a reparat. Moise i-a 
spus: «Dacă ai fi dorit, cu siguranţă ai fi tras foloase din ceea ce ai 
făcut.» Al-Khidr i-a răspuns: «Aceasta este despărțirea dintre tine şi 
mine.»” Profetul (Pacea şi binecuvântarea lui Allah fie asupra sa!) a 
adăugat: „Fie ca Allah să aibă milă de Moise! Dacă Moise ar fi fost mult 
mai răbdător, el ar fi putut învăţa mult mai multe lucruri din istoria sa cu 
AL-Khidr.” 


Sahih Bukhari, hadith numărul 123 


Abu Musa (Allah să fie mulţumit de el!) a relatat: Un bărbat a 
venit la Profet (Pacea şi binecuvântarea lui Allah fie asupra sa!) şi l-a 
întrebat: „O, Mesager al lui Allah! Ce fel de luptă este cea pe Calea lui 
Allah? (Întreb aceasta), deoarece unii dintre noi s-au luptat pentru că 
erau furioşi şi supăraţi, iar alţii pentru propria mândrie şi semeţie.” 
Profetul (Pacea şi binecuvântarea lui Allah fie asupra sa!) şi-a ridicat 
capul (deoarece cel care întreba se afla în picioare) şi a spus: „Cel care 


se luptă astfel încât Cuvântul lui Allah (Islamul) să fie superior, acela se 
luptă pe Calea lui Allah.” 


Sahih Bukhari, hadith numărul 124 


Abd Allah ibn ‘Ammar (Allah să fie mulţumit de el!) a relatat: 
L-am văzut pe Profet (Pacea şi binecuvântarea lui Allah fie asupra sa!) 
în apropiere de Jamarat şi oamenii îl întrebau anumite întrebări (despre 
problemele religioase). Un bărbat l-a întrebat: „O, Mesager al lui Allah! 
Am înjunghiat un hadi (animal) înainte de a face ar-rami.” Profetul 
(Pacea şi binecuvântarea lui Allah fie asupra sa!) i-a spus: „Fă ar-rami 
(acum) şi apoi nu mai este niciun rău.” O altă persoană a întrebat: „O, 
Mesager al lui Allah! Mi-am ras părul înainte de a înjunghia animalul.” 
Profetul (Pacea şi binecuvântarea lui Allah fie asupra sa!) i-a spus: „Fă 
înjunghierea (acum) şi apoi nu mai este niciun rău.” Aşadar, în acea zi, 
când Profetul (Pacea şi binecuvântarea lui Allah fie asupra sa!) a fost 
întrebat despre orice lucru cu privire la ceremoniile pentru efectuarea 
Hajj-ului înainte sau după timpul acesteia, răspunsul său a fost: „Fă-o 
(acum) şi nu va fi niciun rău.” 


Sahih Bukhari, hadith numărul 125 


Abd Allah (ibn Ma’sud — Allah să fie mulţumit de el!) a relatat: 
În timp ce mergeam alături de Profet (Pacea şi binecuvântarea lui Allah 
fie asupra sa!) printre ruinele Medinei, iar el s-a aşezat pe o tulpină de 
curmal, nişte evrei au trecut pe acolo. Unii dintre ei le-au spus celorlalți: 
„Întrebaţi-l pe el (pe Profet) despre duh.” Alţii au spus că nu ar trebui să 
îl întrebe ceva la care el ar putea să le ofere un răspuns ce nu i-ar 
mulțumi. Însă, unii dintre ei au insistat în a-l întreba, de aceea, unul 
dintre ei a ieşit în faţă şi a întrebat: „O, Abu Al-Qasim! Ce este duhul?” 
Eu am rămas până ce acea stare a Profetului (Pacea şi binecuvântarea lui 
Allah fie asupra sa! — timp în care i se trimitea Inspirația Divină) a 
trecut, apoi, Profetul (Pacea şi binecuvântarea lui Allah fie asupra sa!) a 
răspuns: „Ie întreabă (pe tine, o Mohammed) despre Duh. Spune: 
«Duhul este din porunca Domnului meu!» Iar vouă (oamenilor) nu v-a 
fost dată decât puţină ştiinţă!” [Coran, 17:85] 


Sahih Bukhari, hadith numărul 126 


Aswad (Allah să fie mulţumit de el!) a relatat: Ibn Az-Zubair 
(Allah să fie mulţumit de el!) mi-a spus: „Aishah obişnuia să îţi spună în 
mod tainic anumite lucruri. Ce ţi-a spus despre Ka'bah?” Am răspuns: 
„Ea mi-a spus că odată Profetul (Pacea şi binecuvântarea lui Allah fie 
asupra sa!) a spus: «O, Aishah! Dacă oamenii tăi ar fi fost încă aproape 
de perioada preislamică a ignoranței (necredinţei), aş fi crestat Ka'bah şi 
mi-aş fi făcut două uşi în interior: una pentru intrare şi alta pentru 
1eşire!y” 


Sahih Bukhari, hadith numărul 127 


Abu At-Tufail (Allah să fie mulţumit de el!) a relatat: cele 
menţionate mai sus. 


Sahih Bukhari, hadith numărul 128 


Anas ibn Malik (Allah să fie mulţumit de el!) a relatat: Odată, 
Muw'adh se afla alături de Mesagerul lui Allah (Pacea şi binecuvântarea 
lui Allah fie asupra sa!), ca tovarăş de călărie. Mesagerul lui Allah 
(Pacea şi binecuvântarea lui Allah fie asupra sa!) i-a spus: „O, Mu'adh 
ibn Jabal!” Mu'adh i-a răspuns: „Labbaik şi sa'daik, o, Mesager al lui 
Allah!” Din nou, Mesagerul lui Allah (Pacea şi binecuvântarea lui Allah 
fie asupra sa!) a spus: „O, Mu'adh!” Mu'adh i-a spus de trei ori: 
„Labbaik şi sa'daik, o, Mesager al lui Allah!” Mesagerul lui Allah 
(Pacea şi binecuvântarea lui Allah fie asupra sa!) a spus: „Nu este 
nimeni care să mărturisească cu sinceritate că nimeni nu are dreptul de a 
fi adorat în afară de Allah şi că Mohammed este Mesagerul Său, fără ca 
Allah să nu îl salveze de Focul Iadului.” Mu'adh a spus: „O, Mesager al 
lui Allah! Nu ar trebui să îi informez pe oameni despre aceasta, astfel 
încât ei să se bucure de aceste binecuvântări?” El (Pacea şi 
binecuvântarea lui Allah fie asupra sa!) i-a răspuns: „Când oamenii vor 
auzi despre aceasta, vor depinde numai de ea.” Apoi, Mu'adh a relatat 
hadith-ul menţionat chiar înainte de moartea sa, temându-se ca nu cumva 
să comită un păcat (nespunând ceca ce ştia). 


Sahih Bukhari, hadith numărul 129 


Anas (Allah să fie mulţumit de el!) a relatat: Am fost informat 
că Profetul (Pacea şi binecuvântarea lui Allah fie asupra sa!) i-a spus lui 
Mw'adh: „Oricine Îl va întâlni pe Allah fără a Îi asocia lui nimic în 
adorare va merge în Paradis.” Mu'adh l-a întrebat pe Profet (Pacea şi 
binecuvântarea lui Allah fie asupra sa!): „Nu ar trebui să îi informez pe 
oameni cu privire la aceste veşti bune?” Profetul (Pacea şi 
binecuvântarea lui Allah fie asupra sa!) a spus: „Nu, îmi este teamă ca 
nu cumva să depindă de ea (în mod absolut).” 


Sahih Bukhari, hadith numărul 130 


Umm Salama (Allah să fie mulţumit de ea!) a relatat: Umm 
Sulaim a venit la Mesagerul lui Allah (Pacea şi binecuvântarea lui Allah 
fie asupra sa!) şi a spus: „Cu adevărat, Allah nu este timid cu (spunerea 
către tine) adevărul. Este necesar ca o femeie să facă baie după ce a avut 
un vis umed (cu eliminare de lichid seminal)?” Profetul (Pacea şi 
binecuvântarea lui Allah fie asupra sa!) i-a răspuns: „Da, dacă observă 
vreo eliminare de lichid seminal.” Umm Salama, descoperindu-şi faţa, a 
întrebat: „O, Mesager al lui Allah! Poate o femeie elimina lichid 
seminal?” El (Pacea şi binecuvântarea lui Allah fie asupra sa!) i-a 
răspuns: „Da, fie ca mâna ta dreaptă să fie în praf (o expresie arăbească 
pe care o spui unei persoane pe care vrei să o contrazici, însemnând că 
„nu vei primi nimic bun.”) şi de aceea fiul îi seamănă mamei sale.” 


Sahih Bukhari, hadith numărul 131 


Ibn Omar (Allah să fie mulţumit de el!) a relatat: Odată, 
Mesagerul lui Allah (Pacea şi binecuvântarea lui Allah fie asupra sa!) a 
spus: „Printre copaci este un pom ale cărui frunze nu cad şi care este 
asemănător unui musulman. Spuneţi-mi numele acestui copac.” Cu toţi 
au început să se gândească la copacii din zonele deşertului, iar eu m-am 
gândit la curmal, însă mi-a fost ruşine (să răspund). Ceilalţi au întrebat: 
„O, Mesager al lui Allah! Spune-ne despre el.” El a răspuns: „Este 
curmalul.” I-am spus tatălui meu ce anume gândisem şi, la aceasta, el 
mi-a spus: „Dacă ai fi spus-o, mi-ar fi plăcut să am cutare şi cutare 
lucru.” 


Sahih Bukhari, hadith numărul 132 


Ali (Allah să fie mulţumit de el!) a relatat: Obişnuiam să am în 
mod frecvent ejaculări de lichid uretral din pricina emoţiilor, fapt pentru 
care l-am întrebat pe Profet (Pacea şi binecuvântarea lui Allah fie asupra 
sa!) despre aceasta. Al-Migad l-a întrebat şi el (Pacea şi binecuvântarea 
lui Allah fie asupra sa!) a răspuns: „Persoana trebuie să facă abluțiunea 
(după aceasta).” [A se vedea şi hadith-ul numărul 269] 


Sahih Bukhari, hadith numărul 133 


Nafi’ (Allah să fie mulţumit de el!) a relatat: Abd Allah ibn 
Omar a spus: „Un bărbat a intrat în moschee şi a spus: «O, Mesager al 
lui Allah! În ce loc ne porunceşti să adoptăm starea de Ihram?» 
Mesagerul lui Allah (Pacea şi binecuvântarea lui Allah fie asupra sa!) i-a 
răspuns: «Oamenii din Medina ar trebui să adopte Ihram de la Dhul- 
Hulaifa, oamenii din Sham de la A/-Juhfa şi oamenii din Najd de la 
Oarn.»” Ibn Omar a spus mai apoi: „Oamenii consideră că Mesagerul lui 
Allah (Pacea şi binecuvântarea lui Allah fie asupra sa!) a spus apoi: 
«Oamenii din Yemen ar trebui să adopte Ihram din Yalamlam.»” Ibn 
Omar obişnuia să spună: „Nu îmi amintesc dacă Mesagerul lui Allah 
(Pacea şi binecuvântarea lui Allah fie asupra sa!) a spus sau nu ultima 
propoziţie.” 


Sahih Bukhari, hadith numărul 134 


Ibn Omar (Allah să fie mulţumit de el!) a relatat: Un bărbat l-a 
întrebat pe Profet (Pacea şi binecuvântarea lui Allah fie asupra sa!): „Ce 
(tip de haine) ar trebui să poarte un muhrim (un musulman care 
intenționează să facă Hajj sau Umrah)?” El (Pacea şi binecuvântarea lui 
Allah fie asupra sa!) i-a răspuns: „EI nu ar trebui să poarte cămaşă, nici 
turban, nici pantaloni şi nici pantofi sau şosete de piele, decât numai 
dacă nu găseşte papuci, atunci poate să poarte şosete de piele, după ce a 
tăiat partea care ar putea acoperi gleznele. Şi nici nu ar trebui să poarte 
pânză care a fost parfumată cu şofran sau cu wars (feluri de parfum). Şi 
dacă nu are papuci, atunci el poate folosi khuffs (şosete făcute dintr-un 


material gros sau din piele), însă şosetele trebuie să fie tăiate scurt, astfel 
încât să lase gleznele dezgolite.” 


Cartea abluţiunii 
agat i2 


Sahih Bukhari, hadith numărul 135 


Abu Hurairah (Allah să fie mulțumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „Rugăciunea unei persoane care face hadath (urinează, are scaun, 
trage vânt) nu este acceptată până când nu face abluţiunea.” O persoană 
din (neamul) Hadaramout l-a întrebat pe Abu Hurairah: „Ce este 
hadath?” Abu Hurairah a răspuns: „„Hadath înseamnă tragerea 
vânturilor.” 


Sahih Bukhari, hadith numărul 136 


Nu'am Al-Mujmir a relatat: Odată am urcat pe acoperişul 
moscheii împreună cu Abu Hurairah. El a făcut abluțiunea şi a spus: „L- 
am auzit pe Profet (Pacea şi binecuvântarea lui Allah fie asupra sa!) 
spunând: «În Ziua Învierii, cei care mă urmează vor fi numiţi „Al-Ghurr- 
ul-Muhajjalun” după urma abluţiunii şi oricine poate mări zona 
strălucirii sale, ar trebui să o facă (prin a face abluţiunea cu 
regularitate).y” 


Sahih Bukhari, hadith numărul 137 


“Abbas ibn Tamim a relatat: Unchiul meu l-a întrebat pe 
Mesagerul lui Allah (Pacea şi binecuvântarea lui Allah fie asupra sa!) 
despre o persoană care a crezut că a tras vânt în timpul rugăciunii. 
Mesagerul lui Allah (Pacea şi binecuvântarea lui Allah fie asupra sa!) a 
răspuns: „El nu trebuie să lase rugăciunea până când nu aude sau 
miroase ceva.” 


Sahih Bukhari, hadith numărul 138 


Kuraib a relatat: Ibn “Abbas a spus: „Profetul (Pacea şi 
binecuvântarea lui Allah fie asupra sa!) a dormit atât de adânc încât a 
sforăit, apoi s-a rugat (sau poate s-a întins până am putut auzi sunetul 
respirației sale apoi s-a trezit şi s-a rugat).” Ibn “Abbas a adăugat: „Am 
rămas peste noapte în casa mătuşii mele Maimuna, iar Profetul (Pacea şi 
binecuvântarea lui Allah fie asupra sa!) a dormit o parte din noapte (a se 
vedea Farh-al-Bari, pag. 249, vol.1) şi, târziu în noapte, el s-a trezit şi a 
făcut abluţiunea cu apă dintr-un vas agăţat, o abluţiune (perfectă) şi s-a 
ridicat pentru rugăciune. De asemenea, şi eu am făcut aceeaşi abluţiune, 
apoi am mers şi am stat în picioare în partea lui stângă. M-a mutat în 
partea sa dreaptă şi s-a rugat atât de mult cât a voit Allah, apoi s-a întins 
din nou şi a dormit până când s-a putut auzi respiraţia sa. Mai târziu, 
mu 'adhin-ul (cel care face chemarea la rugăciune) a venit la el şi l-a 
informat că este timpul pentru rugăciune. Profetul (Pacea şi 
binecuvântarea lui Allah fie asupra sa!) a mers cu el la rugăciune fără a 
mai face o nouă abluţiune.” (Sufyan i-a spus lui "Amr că unii oameni au 
spus: „Ochii Mesagerului lui Allah au dormit, dar inima sa nu a dormit.” 
"Amr a răspuns: „L-am auzit pe "Ubaid ibn Omar spunând că visurile 
Profetului erau Inspirația Divină, apoi a recitat versetul: «... O, fiul meu! 
Am văzut în vis că te voi jertfi... » (37:102) (a se vedea hadirh-ul 
nr.183)” 


Sahih Bukhari, hadith numărul 139 


Usama ibn Zaid (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
plecat de la Arafat şi a mers până la trecătoarea din munţi, acolo a 
descălecat, a urinat şi apoi a făcut abluţiunea, dar nu una perfectă. L-am 
întrebat: „(Este timpul pentru) Rugăciune, o, Mesager al lui Allah?” El a 
spus: „(Locul) Rugăciunii este în faţa voastră.” El a călărit până când a 
ajuns la Al-Muzdalifa, apoi a descălecat şi a făcut abluţiunea perfect. 
Igama a fost făcută şi el a condus Rugăciunea de Maghrib. Apoi fiecare 
şi-a îngenunchiat cămila în acel loc. Apoi, s-a făcut Igama pentru 
rugăciunea de I/sha, pe care a condus-o Profetul, şi nicio altă rugăciune 
nu a mai fost făcută între cele două (Maghrib şi Isha). 


Sahih Bukhari, hadith numărul 140 


"Ata" ibn Yasar a relatat: Ibn “Abbas a făcut abluţiunca (în felul 
următor): s-a spălat pe faţă, apoi a luat apă în mână, şi-a clătit gura şi 
apoi şi-a spălat nasul trăgând apă pe nas, apoi suflând-o. Apoi, a luat din 
nou apă în mâni, unindu-le, apoi s-a spălat pe faţă, a luat din nou apă şi 
şi-a spălat antebraţul drept. Din nou, a luat apă şi şi-a spălat antebraţul 
stâng şi apoi a trecut mâinile umede peste capul său, apoi a luat din nou 
apă şi a turnat peste piciorul său drept (deasupra gleznei) şi l-a spălat, 
apoi în acelaşi mod, a luat din nou apă şi şi-a spălat şi piciorul stâng 
(deasupra gleznei) şi a spus: „L-am văzut pe Mesagerul lui Allah făcând 
abluţiunea în acest fel.” 


Sahih Bukhari, hadith numărul 141 


Ibn “Abbas (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Dacă unul 
dintre voi are relații intime cu soţia sa să spună (şi trebuie să fie spus 
înainte de a începe): «În numele lui Allah. O, Allah! Protejează-ne de 
Satana şi de asemenea protejează ceea ce ai trimis asupra noastră 
(urmaşii noştrii) de Satana» şi dacă este destinat să aibă un copil, Satana 
nu va putea să îi facă rău acelui copil.” 


Sahih Bukhari, hadith numărul 142 


Anas (Allah să fie mulţumit de el!) a relatat: Ori de câte ori 
Profetul (Pacea şi binecuvântarea lui Allah fie asupra sa!) mergea să 
răspundă chemării naturii, obişnuia să spună: „Allahumma inni a ‘udhu 
bika minal khubuthi wal khaba 'ith (O, Allah, caut adăpost la Tine de 
necurat şi necurate (faptele rele şi spiritele rele)).” 


Sahih Bukhari, hadith numărul 143 


Ibn “Abbas (Allah să fie mulţumit de el!) a relatat: Odată, 
Profetul (Pacea şi binecuvântarea lui Allah fie asupra sa!) a intrat în 
toaletă, iar eu am pus apa pentru abluţiunea sa. El a întrebat: „Cine a 
pus-o?” I s-a spus, iar el a spus: „O, Allah! Fă-l (pe Ibn “Abbas) un 
savant în religie (Islam).” 


Sahih Bukhari, hadith numărul 144 


Abu Aiyub Al-Ansari (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „Dacă vreunul dintre voi răspunde chemării naturii într-un spaţiu 
deschis, nu trebuie să îşi întoarcă faţa şi nici spatele spre Qibla; trebuie 
să stea cu faţa ori spre vest, ori spre est.” 


Sahih Bukhari, hadith numărul 145 


Abd Allah ibn Omar (Allah să fie mulţumit de el!) a relatat: 
Oamenii spun: „Ori de câte ori te aşezi pentru a răspunde chemării 
naturii, nu trebuie să fii cu fața spre Qibla sau Baitul-Magdis 
(erusalim).” Le-am spus: „Odată eram pe acoperişul casei noastre şi l- 
am văzut pe Mesagerul lui Allah în timp ce răspundea chemării naturii, 
în timp ce stătea pe două cărămizi, cu faţa spre Baitul-Magdis 
(Ierusalim) (dar era un paravan care îl acoperea).” 


Sahih Bukhari, hadith numărul 146 


Aishah (Allah să fie mulţumit de ea!) a relatat: Soţuile 
Profetului obișnuiau să meargă la Al-Manasi, un loc deschis şi întins 
(lângă Baqi’ în Medina) pe timpul nopţii, pentru a răspunde chemării 
naturii. Omar obişnuia să îi spună Profetului (Pacea şi binecuvântarea lui 
Allah fie asupra sa!): „Lasă-le pe soțiile tale să se acopere!”, însă 
Mesagerul lui Allah (Pacea şi binecuvântarea lui Allah fie asupra sa!) nu 
a făcut acest lucru. Într-o noapte, Sauda bint Zam'a, soţia Profetului 
(Pacea şi binecuvântarea lui Allah fie asupra sa!) a ieşit în timpul 
rugăciunii de Isha. Ei, fiind o femeie înaltă, Omar i s-a adresat spunând: 
„Te-am recunoscut, o, Sauda.” El a spus-o în aşa fel încât părea că şi-ar 
fi dorit cu nerăbdare ca versetele al/-hijab (cu privire la vălul femeilor 
musulmane) să fie revelate. Astfel Allah a revelat versetele „al-hijab” 
(un veşmânt care acoperă corpul cu excepţia ochilor). 


Sahih Bukhari, hadith numărul 147 


Aishah (Allah să fie mulţumit de ea!) a relatat: Profetul (Pacea 
şi binecuvântarea lui Allah fie asupra sa!) le-a spus soțiilor sale: „Vi se 
permite să ieşiţi pentru a răspunde chemării naturii.” 


Sahih Bukhari, hadith numărul 148 


Abd Allah ibn Omar (Allah să fie mulţumit de el!) a relatat: 
M-am urcat pe acoperişul casei Hafsei pentru a face unele lucrări şi l-am 
văzut pe Mesagerul lui Allah (Pacea şi binecuvântarea lui Allah fie 
asupra sa!) răspunzând chemării naturii cu faţa spre Sham (Siria, 
Iordania, Palestina şi Liban, privite ca o singură ţară) şi cu spatele spre 
Qibla. 


Sahih Bukhari, hadith numărul 149 


Abd Allah ibn Omar (Allah să fie mulțumit de el!) a relatat: 
Odată m-am urcat pe acoperişul casei noastre şi l-am văzut pe Mesagerul 
lui Allah (Pacea şi binecuvântarea lui Allah fie asupra sa!) răspunzând 
chemării naturii în timp ce stătea pe două cărămizi cu fața spre Baitul- 
Maqdis (Ierusalim). 


Sahih Bukhari, hadith numărul 150 


Anas ibn Malik (Allah să fie mulțumit de el!) a relatat: Ori de 
câte ori Mesagerul lui Allah (Pacea şi binecuvântarea lui Allah fie asupra 
sa!) a mers să răspundă chemării naturii, eu împreună cu un alt băiat 
obişnuiam să mergem cu el ducând un vas mare plin cu apă. (Hisham a 
adăugat: „Astfel ca el să-şi poată spăla părțile sale private cu aceasta.”) 


Sahih Bukhari, hadith numărul 151 


Anas (Allah să fie mulțumit de el!) a relatat: Ori de câte ori 
Mesagerul lui Allah (Pacea şi binecuvântarea lui Allah fie asupra sa!) a 
mers să răspundă chemării naturii, eu împreună cu un alt băiat mergeam 
după el cu un vas mare plin cu apă. 


Sahih Bukhari, hadith numărul 152 


Anas ibn Malik (Allah să fie mulţumit de el!) a relatat: Ori de 
câte ori Mesagerul lui Allah (Pacea şi binecuvântarea lui Allah fie asupra 
sa!) a mers să răspundă chemării naturii, obişnuiam să-i ducem un vas 
mare plin cu apă (pentru spălarea părților private) şi o suliță scurtă (sau 
băț). 


Sahih Bukhari, hadith numărul 153 


Abu Qatadah (Allah să fie mulțumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „Atunci când unul dintre voi bea apă, el nu trebuie să răsufle în 
vasul de băut, iar atunci când unul dintre voi merge la toaletă, nu trebuie 
să-şi atingă penisul sau părțile private cu mâna sa dreaptă.” 


Sahih Bukhari, hadith numărul 154 


Abu Qatadah (Allah să fie mulțumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „Atunci când unul dintre voi merge să urineze, nu trebuie să-şi 
atingă penisul sau să-şi curețe părțile sale private cu mâna dreaptă. Şi nu 
trebuie să răsufle în vasul din care bea.” 


Sahih Bukhari, hadith numărul 155 


Abu Hurairah (Allah să fie mulţumit de el!) a relatat: L-am 
urmat pe Profet (Pacea şi binecuvântarea lui Allah fie asupra sa!) când el 
urma să răspundă chemării naturii. El nu obişnuia să privească în nicio 
parte. Prin urmare, atunci când m-am apropiat de el, mi-a spus: „Adu-mi 
nişte pietre pentru curăţarea părților intime (sau a spus ceva similar) şi 
nu aduce os sau bălegar.” I-am adus pietrele în colţul îmbrăcăminţii mele 
şi le-am pus lângă el şi am plecat de lângă el. Când a terminat (de 
răspuns chemării naturii), le-a folosit. 


Sahih Bukhari, hadith numărul 156 


Abd Allah (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a mers să răspundă 
chemării naturii şi m-a rugat să îi aduc trei pietre. Am găsit două pietre şi 
am căutat-o pe a treia şi nu găseam. Prin urmare, am luat o bucată de 
balegă uscată şi i le-am adus. El a luat cele două pietre şi a aruncat 
balega spunând: „Acesta este un lucru murdar.” 


Sahih Bukhari, hadith numărul 157 


Ibn “Abbas (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a făcut abluţiunea 
spălându-şi părțile corpului o singură dată. 


Sahih Bukhari, hadith numărul 158 


Abd Allah ibn Zaid (Allah să fie mulțumit de el!) a relatat: 
Profetul (Pacea şi binecuvântarea lui Allah fie asupra sa!) a făcut 
abluțiunea spălându-şi părțile corpului de două ori. 


Sahih Bukhari, hadith numărul 159 


Humran, sclavul lui Uthman (Allah să fie mulţumit de el!) a 
relatat: L-am văzut pe Uthman ibn ‘Affan cerând un vas cu apă (iar 
atunci când i-a fost adus) el şi-a turnat apă peste mâinile sale şi le-a 
spălat de trei ori, apoi şi-a băgat mâna dreaptă în vasul cu apă şi şi-a 
clătit gura, şi-a spălat nasul trăgând apă în nas şi apoi suflând-o afară. 
Apoi şi-a spălat faţa şi antebraţele până la coate de trei ori, şi-a trecut 
mâinile ude peste cap şi şi-a spălat picioarele până la glezne de trei ori. 
Apoi a spus: „Mesagerul lui Allah (Pacea şi binecuvântarea lui Allah fie 
asupra sa!) a spus: «Celui care face abluţiunea în acest mod şi apoi oferă 
două rak 'at de rugăciune, în timp ce el nu se gândeşte la nimic altceva 
(în afară de rugăciune), păcatele sale din trecut vor fi iertate».” 


Sahih Bukhari, hadith numărul 160 


După efectuarea abluţiunii Uthman (Allah să fie mulţumit de 
el!) a spus: Am să vă spun un hadith pe care nu vi l-aş fi spus dacă nu aş 


fi fost obligat de către un verset sfânt. (relatatorul secundar “Urwa a 
spus: Acest verset este: „lar pe aceia care ascund semnele cele limpezi şi 
Călăuzirea pe care Noi le-am trimis...” [Coran 2:159]). L-am auzit pe 
Profetul Mohammed (Pacea şi binecuvântarea lui Allah fie asupra sa!) 
spunând: «Dacă un om face perfect abluţiunea şi apoi oferă rugăciunea 
obligatorie în congregație, Allah îi va ierta păcatele dintre aceasta 
(rugăciune) şi (următoarea) rugăciunea pe care o va ofer.” 


Sahih Bukhari, hadith numărul 161 


Abu Hurairah (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Cel care face 
abluţiunea, trebuie să-şi curețe nasul cu apă, trăgând apă în el, apoi 
suflând-o afară, iar cel care-şi curăţă părţile private cu pietre, trebuie să o 
facă cu un număr impar de pietre.” 


Sahih Bukhari, hadith numărul 162 


Abu Hurairah (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „Dacă unul dintre voi face abluţiunea, trebuie să tragă apă în nas, 
apoi să o sufle afară, şi cel care-şi curăţă părţile private cu pietre, trebuie 
să o facă cu un număr impar de pietre. lar acela dintre voi care se 
trezeşte din somn, trebuie să-şi spele mâinile înainte să le pună în apa 
pentru abluțiune, pentru că nimeni nu ştie unde-i erau mâinile în timp ce 
dormea.” 


Sahih Bukhari, hadith numărul 163 


Abd Allah ibn “Amr (Allah să fie mulţumit de el!) a relatat: 
Profetul (Pacea şi binecuvântarea lui Allah fie asupra sa!) a rămas în 
urma noastră într-o călătorie. El ni s-a alăturat atunci când efectuam 
abluţiunea pentru rugăciunea de Asr, al cărui timp trecuse deja şi ne-am 
trecut numai mâinile ude peste picioarele noastre (nu le-am spălat bine), 
atunci el a strigat de două ori cu voce tare: „Salvaţi-vă călcâiele de 
Foc!.” 


Sahih Bukhari, hadith numărul 164 


Humran, slavul eliberat al lui Uthman ibn ‘Affan (Allah să fie 
mulţumit de el!) a relatat: L-am văzut pe Uthman ibn “Affan cerând 
(un vas cu apă) pentru a-şi efectua abluțiunea (iar când acesta i-a fost 
adus), el şi-a turnat apă din el peste mâini spălându-le de trei ori, apoi şi- 
a băgat mâna dreaptă în vasul cu apă şi şi-a spălat gura, apoi şi-a spălat 
nasul trăgând apă în el, apoi suflând-o afară. Apoi şi-a spălat faţa de trei 
ori ŞI (apoi) antebraţele până la coate de trei ori, apoi şi-a trecut mâna 
umedă peste cap, apoi şi-a spălat fiecare picior de trei ori. După aceasta 
Uthman a spus: „L-am văzut pe Profet (Pacea şi binecuvântarea lui Allah 
fie asupra sa!) făcând abluţiunea în acest fel, şi a spus: «Celui care face 
abluţiunea ca şi mine şi oferă două rak 'at în timp ce el nu se gândeşte la 
nimic altceva (în afară de rugăciune), păcatele sale din trecut vor fi 
iertate».” 


Sahih Bukhari, hadith numărul 165 


Mohammed ibn Ziad a relatat: L-am auzit pe Abu Hurairah 
spunând în timp ce trecea pe lângă noi, atunci când unii îşi făceau 
abluţiunea dintr-un vas cu apă: „Faceţi abluţiunea perfect şi complet, 
pentru că Abu Al-Qasim (Profetul — Pacea şi binecuvântarea lui Allah fie 
asupra sa!) a spus: «Salvaţi-vă gleznele de Focul Iadului!».” 


Sahih Bukhari, hadith numărul 166 


‘Ubaid ibn Juraij a relatat: L-am întrebat pe Abd Allah ibn 
Omar: „O, Abu Abd Ar-Rahman! Te-am văzut făcând patru lucruri pe 
care niciodată nu am văzut să le fi făcut vreunul dintre companioni tăi.” 
Abd Allah ibn Omar a întrebat: „Care sunt acestea, o, Ibn Juraij?” Am 
spus: „Niciodată nu te-am văzut atingând vreun colţ al Ka'bei cu 
excepţia celor (două) îndreptate spre sud (Yemen) şi te-am văzut purtând 
pantofi din piele tăbăcită şi părul tău vopsit cu hinna (un fel de colorant 
roşu). Am observat, de asemenea, că ori de câte ori ai fost în Mecca, 
oamenii au intrat în starea de Ihram atunci când au văzut Luna Nouă 
(Prima zi din Dhul-Hijja), în timp ce tu nu ai intrat în starea de Ihlal 
(Ihram) — (hram de asemenea se numeşte şi Ihlal care înseamnă 
„chemarea cu voce” pentru că un muhrim recită Talbiya cu voce tare 


atunci când intră în starea de Ihram) până pe data de 8 al lunii Dhul- 
Hijja (Ziua de Tarwiya)”. Abd Allah a răspuns: „Cu privire la colţurile 
Ka'bei, eu niciodată nu-l am văzut pe Mesagerul lui Allah (Pacea şi 
binecuvântarea lui Allah fie asupra sa!) să atingă altele cu excepția celor 
îndreptate spre sud (Yemen), cu privire la pantofii din piele tăbăcită, fără 
îndoială că l-am văzut pe Mesagerul lui Allah (Pacea şi binecuvântarea 
lui Allah fie asupra sa!) purtând pantofi cu piele tăbăcită şi făcând 
abluţiunea purtându-i (adică îşi spăla picioarele şi apoi le încălţa), astfel 
îmi place să port şi eu asemenea pantofi. Şi despre vopsirea părului cu 
hinna, fără îndoială, că l-am văzut pe Mesagerul lui Allah (Pacea şi 
binecuvântarea lui Allah fie asupra sa!) vopsindu-şi părul cu aceasta şi 
de aceea îmi place să vopsesc (părul meu cu acesta). Cu privire la Ihlal, 
eu nu l-am văzut pe Mesagerul lui Allah (Pacea şi binecuvântarea lui 
Allah fie asupra sa!) intrând în starea de Ihlal până când nu a început 
Hajj-ul (8 Dhul-Hijja).” 


Sahih Bukhari, hadith numărul 167 


Umm ‘Atiya a relatat: Atunci când Profetul (Pacea şi 
binecuvântarea lui Allah fie asupra sa!) a spălat corpul fiicei sale 
decedate le-a spus celor prezenţi: „Incepeti cu partea dreaptă şi cu părţile 
care sunt spălate la abluțiune.” 


Sahih Bukhari, hadith numărul 168 


Aishah (Allah să fie mulţumit de ea!) a relatat: Profetului 
(Pacea şi binecuvântarea lui Allah fie asupra sa!) îi plăcea să înceapă cu 
mâna dreapta atunci când se încălţa, îşi pieptăna părul, când se curăța 
sau se spăla şi când făcea orice altceva. 


Sahih Bukhari, hadith numărul 169 


Anas ibn Malik (Allah să fie mulţumit de el!) a relatat: L-am 
văzut pe Mesagerul lui Allah (Pacea şi binecuvântarea lui Allah fie 
asupra sa!), atunci când a intrat rugăciunea de Asr iar oamenii căutau apă 
pentru a face abluţiunea dar nu găseau. Ulterior (un vas plin de) apă i-a 
fost adus Profetului lui Allah (Pacea şi binecuvântarea lui Allah fie 


asupra sa!). El şi-a pus mâna în vas şi a poruncit oamenilor să facă 
abluţiunea din el. Am văzut apa izvorând de sub degetele sale, până când 
toți au făcut abluţiunea (a fost unul dintre miracolele Profetului — Pacea 
şi binecuvântarea lui Allah fie asupra sa!). 


Sahih Bukhari, hadith numărul 170 


Ibn Siiriin a relatat: I-am spus lui “Abeida: „Am din părul 
Profetului (Pacea şi binecuvântarea lui Allah fie asupra sa!) pe care l-am 
primit de la Anas sau de la familia sa.” “Abeida mi-a spus: „Cu 
siguranţă, dacă aş fi avut un singur fir de păr, mi-ar fi fost mai drag decât 
această lume şi tot ceea ce se află în ea.” 


Sahih Bukhari, hadith numărul 171 


Anas (Allah să fie mulţumit de el!) a relatat: Atunci când 
Mesagerul lui Allah (Pacea şi binecuvântarea lui Allah fie asupra sa!) îşi 
rădea părul din cap, Abu Talha era primul care lua o parte din părul lui. 


Sahih Bukhari, hadith numărul 172 


Abu Hurairah (Allah să fie mulţumit de el!) a spus: Mesagerul 
lui Allah (Pacea şi binecuvântarea lui Allah fie asupra sa!) a spus: „Dacă 
un câine bea din vasul unuia dintre voi, să spălați vasul de şapte ori.” 


Sahih Bukhari, hadith numărul 173 


Abu Hurairah (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Un om a văzut 
un câine care mânca noroi din cauza setei (puternice). Omul a luat un 
pantof (şi l-a umplut) cu apă, continuând să toarne apă în el până i-a stins 
câinelui setea. Astfel, mulțumindu-l pe Allah, l-a făcut să intre în 
Paradis.” 


Sahih Bukhari, hadith numărul 174 


Hamza ibn Abd Allah (Allah să fie mulţumit de el!) a relatat: 
În timpul vieţii Profetului lui Allah (Pacea şi binecuvântarea lui Allah fie 
asupra sa!) câinii urinau, treceau prin moschee (veneau şi plecau), cu 
toate acestea niciodată nu s-a stropit cu apă peste (urina câinelui). 


Sahih Bukhari, hadith numărul 175 


“Adi ibn Hatim (Allah să fie mulţumit de el!) a relatat: L-am 
întrebat pe Profet (Pacea şi binecuvântarea lui Allah fie asupra sa!) 
(despre câinii de vânătoare) şi el mi-a răspuns: „Dacă ai lăsat liber (în 
numele lui Allah) câinele tău după un joc (vânat), şi el îl omoară, tu poți 
mânca (vânatul), dar dacă el, mănâncă din el atunci tu nu mânca din 
acesta deoarece el l-a vânat pentru el însuşi.” Am mai spus: „Uneori îmi 
trimit câinele la vânat şi găsesc alt câine cu el.” El a spus: „Nu mânca 
(din vânat) pentru că ai pomenit numele lui Allah numai când ai trimis 
câinele tău şi nu şi pentru celălalt câine.” 


Sahih Bukhari, hadith numărul 176 


Abu Hurairah (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „O persoană se consideră a fi în rugăciune atâta timp cât el aşteaptă 
rugăciunea în moschee şi nu face hadath.” Un bărbat non-arab a întrebat: 
„Abu Hurairah! Ce este hadath?” Eu am răspuns: „Înseamnă a trage 
vânturi (prin anus) (acesta este un tip de hadath).” 


Sahih Bukhari, hadith numărul 177 


“Abbas ibn Tamim a relatat: Unchiul meu a spus: Profetul (Pacea 
şi binecuvântarea lui Allah fie asupra sa!) a spus: „O persoană nu trebuie 
să îşi lase rugăciunea până când nu aude un sunet sau nu miroase ceva.” 


Sahih Bukhari, hadith numărul 178 


Ali (Allah să fie mulțumit de el!) a relatat: Obişnuiam să am (din 
cauza emoțiilor) scurgeri frecvente din uretră şi mi-a fost ruşine să îl 
întreb pe Mesagerul lui Allah (Pacea şi binecuvântarea lui Allah fie 


asupra sa!) despre acest lucru, aşa că l-am rugat pe Al-Miqdad ibn Al- 
Aswad să îl întrebe (pe Profet) despre aceasta. Al-Miqdad l-a întrebat şi 
el a răspuns: „Acea persoană trebuie să facă abluţiunea (după acea).” 


Sahih Bukhari, hadith numărul 179 
Zaid ibn Khalid a relatat: L-am întrebat pe "Uthman ibn "Affan 


despre o persoană care are un contact sexual dar nu ejaculează. "Uthman 
a răspuns: „EI trebuie să facă abluţiunea la fel ca pentru rugăciunea 
obişnuită, dar trebuie să îşi spele penisul.” "Uthman a adăugat: „Am 
auzit aceasta de la Mesagerul lui Allah.” I-am întrebat pe "Ali Az- 
Zubair, Talha şi pe Ubai ibn Ka’b despre acest lucru, şi ei, de asemenea, 
mi-au dat acelaşi răspuns. (Aceasta a fost anulată mai târziu, fund 


necesară îmbăierea în asemenea cazuri).” 


Sahih Bukhari, hadith numărul 180 


Abu Sa’id Al-Khudri (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
trimis după un om din Ansari care a venit cu apa curgând din părul său. 
Profetul (Pacea şi binecuvântarea lui Allah fie asupra sa!) a spus: „Ie- 
am obligat să te grăbeşti, nu-i aşa?” Omul a răspuns: „Da.” Apoi, 
Mesagerul lui Allah (Pacea şi binecuvântarea lui Allah fie asupra sa!) a 
spus: „Dacă eşti obligat să te grăbeşti (în contactul sexual) sau nu 
ejaculezi, atunci ai de făcut abluţiunea.” (aceasta a fost anulată mai 
târziu, persoana trebuie să facă o baie completă). 


Sahih Bukhari, hadith numărul 181 


Usama ibn Zaid (Allah să fie mulțumit de el!) a relatat: Atunci 
când Mesagerul lui Allah (Pacea şi binecuvântarea lui Allah fie asupra 
sa!) s-a depărtat de Arafat, s-a dus spre o trecătoare şi a răspuns 
chemării naturii. După ce a terminat i-am turnat apă să facă abluțiunea şi 
i-am spus: „Mesager al lui Allah! Vei face rugăciunea?” El a răspuns: 
„Musalla (locul pentru rugăciune) este în fața ta (în Muzdalifa).” 


Sahih Bukhari, hadith numărul 182 


Al-Mughira ibn Shu’ba (Allah să fie mulţumit de el!) a relatat: 
Eram în compania Mesagerului lui Allah (Pacea şi binecuvântarea lui 
Allah fie asupra sa!) într-una dintre călătoriile sale şi el a mers să 
răspundă chemării naturii (şi după ce a terminat) i-am turnat apă să facă 
abluțiunea; el s-a spălat pe faţă, pe antebraţe şi şi-a trecut mâinile umede 
peste cap şi peste khuff (şosete făcute din piele sau un material gros).” 


Sahih Bukhari, hadith numărul 163 


Abd Allah ibn ‘Abbas (Allah să fie mulțumit de el!) a relatat: 
Că el a stat peste noapte în casa Maimunei, soția Profetului (Pacea şi 
binecuvântarea lui Allah fie asupra sa!), mătuşa lui. El a adăugat: „M- 
am întins pe pat (aşezând perna transversal) în timp ce Mesagerul lui 
Allah (Pacea şi binecuvântarea lui Allah fie asupra sa!) şi soția sa erau 
întinşi pe lungimea pernei. Mesagerul lui Allah (Pacea şi binecuvântarea 
lui Allah fie asupra sa!) a dormit până la miezul nopţii, sau cu puţin 
înainte, sau cu puţin după şi s-a trezit, frecându-şi urmele de somn de pe 
faţă cu mâinile sale. Apoi el a recitat ultimele zece versete ale Surei "AL- 
"Imran, s-a ridicat şi a mers la recipientul cu apă care era agăţat. El a 
făcut abluţiunea şi a fost o abluţiune perfectă, apoi s-a ridicat şi a făcut 
rugăciunea. De asemenea şi eu m-am ridicat şi am făcut ceea ce a făcut 
Profetul. Apoi am mers şi m-am aşezat lângă el. El şi-a pus mâna dreaptă 
pe capul meu, m-a luat de urechea dreaptă şi a sucit-o. S-a rugat două 
rak 'at, şi două rak 'at, şi două rak'at, şi apoi două rak'at, şi apoi două 
rak 'at, şi apoi două rak 'at (separat, de şase ori) şi la final o rak’a (witr). 
Apoi s-a întins din nou în pat până când muadhin-ul a venit la el, după 
care Profetul s-a ridicat, a făcut două rak 'at mici de rugăciune şi apoi a 
mers să conducă rugăciunea Fajr.” 


Sahih Bukhari, hadith numărul 184 


Asma bint Abu Bakr (Allah să fie mulţumit de ea!) a relatat: 
Am venit la Aishah, soţia Profetului (Pacea şi binecuvântarea lui Allah 
fie asupra sa!), în timpul unei eclipse solare. Oamenii făceau rugăciune 
ŞI ea, de asemenea, se ruga. Am întrebat-o: „Ce este în neregulă cu 
oamenii?” Ea a făcut un semn cu mâinile spre cer şi a spus: „Subhan 


Allah.” Am întrebat-o: „Acesta este un semn?” A făcut semn: „„Da.” Prin 
urmare, eu, de asemenea, m-am aşezat în rugăciune până când am 
devenit inconştientă şi mai târziu mi-am turnat apă pe cap. După 
rugăciune, Mesagerul lui Allah (Pacea şi binecuvântarea lui Allah fie 
asupra sa!) L-a lăudat şi L-a slăvit pe Allah şi a spus: „Tocmai am văzut 
ceva ce nu am mai văzut înainte în acest loc al meu, incluzând Paradisul 
şi Iadul. Am fost inspirat (am înţeles) că veți fi puşi la încercări în 
mormintele voastre şi acestea vor fi precum încercările lui Ad-Dajjal, 
sau aproape ca ele (cel de al doilea relatator nu este sigur de ceea ce a 
spus Asma.) Îngerii vor veni la fiecare dintre voi şi vă vor întreba: «Ce 
ştiţi despre acest om?» Un credincios va răspunde: «El este Mohammed, 
Mesagerul lui Allah, şi a venit la noi cu un adevăr evident şi îndrumare. 
Noi am acceptat învăţăturile sale, am crezut în el şi l-am urmat.» Apoi 
Îngerii îi vor spune să doarmă în pace pentru că ei au venit să vadă dacă 
el a fost credincios. Pe de altă parte, răspunsul ipocritului va fi: «Nu ştiu, 
dar am auzit oamenii spunând ceva şi eu am spus la fel.»” 


Sahih Bukhari, hadith numărul 185 


Yahya Al-Mazini a relatat: O persoană l-a întrebat pe Abd Allah 
ibn Zaid care era bunicul lui Amr ibn Yahya: „Îmi poţi arăta modul în 
care Mesagerul lui Allah (Pacea şi binecuvântarea lui Allah fie asupra 
sa!) făcea abluţiunea?” Abd Allah ibn Zaid a răspuns afirmativ şi a cerut 
apă. A turnat-o pe mâinile sale şi le-a spălat de două ori, apoi şi-a clătit 
gura de trei ori, nasul de trei ori, trăgând apă în el apoi suflând-o. S-a 
spălat pe faţă de trei ori, apoi şi-a spălat antebraţele până deasupra 
cotului de două ori şi apoi a trecut mâinile umede peste cap, din faţă 
până la ceafă şi înapoi (începând din faţă, spre spate până la ceafă şi apoi 
aducându-le înapoi de unde a început) şi şi-a spălat picioarele (deasupra 
gleznelor). 


Sahih Bukhari, hadith numărul 186 


Amr a relatat: Tatăl meu l-a văzut pe Amr ibn Abu Hasan 
întrebându-l pe despre abluţiunea Profetului (Pacea şi binecuvântarea lui 
Allah fie asupra sa!). Abd Allah ibn Zaid a cerut un vas de ceramică cu 
apă şi în faţa lor a făcut abluţiunea la fel ca a Profetului (Pacea şi 


binecuvântarea lui Allah fie asupra sa!). El a turnat apă din vas peste 
mâna lui şi şi-a spălat mâinile de trei ori, apoi şi-a băgat mâinile în vas, 
şi-a clătit gura şi şi-a spălat nasul, trăgând apă în el şi apoi suflând-o, cu 
trei pumni de apă. Apoi şi-a băgat din nou mâna în apă şi şi-a spălat faţa 
de trei ori, apoi şi-a spălat antebraţele până la coate de două ori; apoi şi-a 
băgat din nou mâinile în apă, apoi şi le-a trecut peste capul său din faţă 
spre ceafă şi înapoi o singură dată, apoi şi-a spălat picioarele până 
deasupra gleznelor. 


Sahih Bukhari, hadith numărul 187 


Abu Juhaifa (Allah să fie mulţumit de el!) a relatat: Mesagerul 
lui Allah (Pacea şi binecuvântarea lui Allah fie asupra sa!) a venit la noi 
la prânz şi i-a fost adusă apă pentru a face abluţiunea. După ce el a făcut 
abluţiunea, apa care a rămas a fost luată de oameni şi au început să se 
stropească cu ea pe corp (ca un lucru binecuvântat). Profetul (Pacea şi 
binecuvântarea lui Allah fie asupra sa!) a făcut două rak’at la rugăciunea 
de Dhuhr şi apoi două rak’at la cea de Asr, având în faţa sa o suliță 
scurtă (sau un băț) (ca sutra). 


Sahih Bukhari, hadith numărul 188 


Abu Musa (Allah să fie mulțumit de el!) a relatat: Profetul 
(Pacea şi binecuvântarea lui Allah fie asupra sa!) a cerut un vas cu apă, 
şi-a spălat mâinile şi fața apoi a aruncat o gură de apă în vas şi ne-a spus 
(Abu Musa şi Bilal): „Beți din apă şi stropiți puțină apă pe fețele şi 
piepturile voastre.” 


Sahih Bukhari, hadith numărul 189 


Ibn Shihab a relatat: Mahmud ibn Ar-Rabi’, persoana pe fața 
căreia Profetul (Pacea şi binecuvântarea lui Allah fie asupra sa!) a 
aruncat o gură de apă din fântâna familiei sale atunci când era copil, şi 
"Ura (sub autoritatea lui Al-Miswar şi altora) care au mărturisit fiecare: 
„Ori de câte ori Profetul făcea abluţiunea, companioni lui aproape că se 
băteau pentru apa rămasă.” 


Sahih Bukhari, hadith numărul 190 


As-Sa”ib ibn Yazid (Allah să fie mulţumit de el!) a relatat: 
Mătuşa mea m-a luat la Profet (Pacea şi binecuvântarea lui Allah fie 
asupra sa!) şi a spus: „O, Mesager al lui Allah! Acest fiu al surorii mele 
are o boală la picioare.” El şi-a trecut mâinile peste faţa mea şi s-a rugat 
ca Allah să-şi trimită binecuvântările asupra mea; apoi el a făcut 
abluţiunea şi eu am băut din apa rămasă. Am stat în spatele lui şi am 
văzut pecetea Profeţiei între umerii lui, era ca «Zir-al-Hijla» (ca un 
nasture al unui cort mic, dar unii au spus — ou de prepeliță, etc.).” 


Sahih Bukhari, hadith numărul 191 


Amr ibn Yahya a relatat: (sub autoritatea tatălui său) Abd Allah 
ibn Ziad a turnat apă pe mâinile sale dintr-un vas care conţinea apă şi le- 
a spălat, apoi cu o mână de apă şi-a clătit gura, şi-a curăţat nasul prin 
tragerea apei şi apoi suflarea ei. El a repetat aceasta de trei ori. Apoi, el 
şi-a spălat antebraţele până la coate de două ori şi şi-a trecut mâinile 
umede peste cap, de la frunte spre ceafă, apoi şi-a spălat picioarele până 
deasupra gleznelor şi a spus: „Aceasta este abluțiunea Mesagerului lui 
Allah.” 


Sahih Bukhari, hadith numărul 192 


Amr ibn Yahya a relatat: Tatăl meu a spus: „L-am văzut pe "Amr 
ibn Abu Hasan întrebându-l pe Abd Allah ibn Zaid despre abluţiunea 
Profetului. Abd Allah ibn Zaid a cerut un vas de ceramică şi a făcut 
abluţiunea în faţa lor. El a turnat apă peste mâinile sale şi le-a spălat de 
trei ori. Apoi a pus mâna sa dreaptă în vas şi şi-a clătit gura, apoi şi-a 
spălat nasul, trăgând şi suflând apa de trei ori. Din nou şi-a pus mâinile 
în vas şi s-a spălat pe faţă de trei ori. După aceea, a pus mâna în vas şi şi- 
a spălat antebraţele până deasupra coatelor de două ori, apoi a pus din 
nou mâna în apă şi şi-a trecut mâinile umede peste cap şi frunte spre 
ceafă şi apoi încă o dată şi-a pus mâna în vas şi şi-a spălat picioarele 
(deasupra gleznelor).” Wuhaib a relatat: „Că el (Profetul, conform 
hadith-ului 191) şi-a trecut mâinile umede peste cap o singură dată.” 


Sahih Bukhari, hadith numărul 193 


Abd Allah ibn Omar (Allah să fie mulţumit de el!) a relatat: În 
timpul vieţii Mesagerului lui Allah (Pacea şi binecuvântarea lui Allah fie 
asupra sa!) femeile şi bărbaţii obişnuiau să facă abluţiunea împreună. 


Sahih Bukhari, hadith numărul 194 


Jabir (Allah să fie mulţumit de el!) a relatat: Mesagerul lui 
Allah (Pacea şi binecuvântarea lui Allah fie asupra sa!) a venit la mine în 
vizită în timp ce eram bolnav şi inconştient. El a făcut abluţiunea şi m-a 
stropit cu apa rămasă şi pentru că îmi recăpătasem cunoştiinţa, am spus: 
„O, Mesager al lui Allah! Către cine va merge moştenirea mea dacă eu 
nu am niciun predecesor şi niciun urmaş?” Apoi versetul Divin cu 
privire la fara "id (moştenire) a fost revelat. 


Sahih Bukhari, hadith numărul 195 


Anas (Allah să fie mulţumit de el!) a relatat: A fost timpul 
pentru rugăciune şi cei ale căror case erau aproape s-au ridicat şi au mers 
la oamenii lor (pentru abluţiune) şi au mai rămas câţiva oameni (aşezaţi). 
Apoi, un vas de ceramică vopsit (mikhdab) umplut cu apă a fost adus la 
Mesagerul lui Allah (Pacea şi binecuvântarea lui Allah fie asupra sa!). 
Vasul era mic, nu era destul de larg pentru ca o persoană să poată pune 
mâna în el, dar cu toate acestea oamenii au făcut abluţiunea. (Cel de al 
doilea relatator a spus: „L-am întrebat pe Anas: «Câte persoane erați?» 
Anas a răspuns: «Eram optzeci sau mai mulți».”) (Acesta a fost unul 
dintre miracolele Mesagerului lui Allah — Pacea şi binecuvântarea lui 
Allah fie asupra sa!). 


Sahih Bukhari, hadith numărul 196 


Abu Musa (Allah să fie mulţumit de el!) a relatat: Odată, 
Profetul (Pacea şi binecuvântarea lui Allah fie asupra sa!) a cerut un vas 
cu apă. El s-a spălat pe mâini şi pe faţă în el şi, de asemenea, a aruncat o 
gură de apă în el. 


Sahih Bukhari, hadith numărul 197 


Abd Allah ibn Zaid (Allah să fie mulţumit de el!) a relatat: 


Odată, Mesagerul lui Allah (Pacea şi binecuvântarea lui Allah fie asupra 
sa!) a venit la noi şi noi i-am adus apă într-un vas de alamă. El a făcut 
abluţiunea aşa: s-a spălat pe faţă de trei ori, antebraţele până la coate de 
două ori, apoi şi-a trecut mâinile umede uşor peste cap de la frunte la 
ceafă şi înapoi, apoi s-a spălat pe picioare (deasupra gleznelor). 


Sahih Bukhari, hadith numărul 198 


Aishah (Allah să fie mulțumit de ea!) a relatat: Atunci când 
boala Profetului (Pacea şi binecuvântarea lui Allah fie asupra sa!) s-a 
agravat, el le-a cerut soțiilor sale să îi permită să fie tratat în casa mea. 
Ele i-au dat permisiunea. Apoi Profetul (Pacea şi binecuvântarea lui 
Allah fie asupra sa!) a venit (în casa mea) cu ajutorul a doi oameni, 
picioarele lui erau târâte pe pământ, între “Abbas şi celălalt bărbat. 
"Ubaidullah (cel de al doilea relatator) a spus: „L-am informat pe Abd 
Allah ibn “Abbas de ceea ce a spus Aishah. Ibn “Abbas a spus: «Ştii cine 
era cel de al doilea bărbat?» Am răspuns negativ. Ibn “Abbas a spus: «A 
fost Ali (ibn Abu Talib).» Apoi Aishah a spus: «Atunci când Profetul a 
venit în casa mea şi boala s-a agravat, ne-a poruncit să turnăm şapte piei 
cu apă pe el, pentru ca el să poată da câteva sfaturi oamenilor. A stat în 
mikhdab (o cadă de alamă) care aparţinea Hafsei, soția Profetului. Apoi, 
toți am turnat apă pe el din pieile cu apă până când el ne-a făcut semn să 
ne oprim şi aceasta am făcut (ceea ce a vrut el să facem). După aceasta, 
el a ieşit la oameni.»” 


Sahih Bukhari, hadith numărul 199 


Amr ibn Yahya a a relatat: (sub autoritatea tatălui său) Unchiul 
meu făcea abluţiunea exagerând şi odată l-a rugat pe Abd Allah ibn Zaid 
să îl spună cum l-a văzut el pe Profet (Pacea şi binecuvântarea lui Allah 
fie asupra sa!) făcând abluţiunea. El a cerut un vas de ceramică plin cu 
apă, a turnat din el pe mâini, s-a spălat de trei ori, apoi a pus mâna în 
vas, şi-a clătit gura şi şi-a spălat nasul trăgând apa (din mână) şi suflând- 
o, de trei ori; apoi a pus din nou mâna în apă, a luat apă şi s-a spălat pe 
faţă de trei ori, apoi s-a spălat pe mâni până la coate de două ori, a luat 


apă în mâni şi le-a trecut peste cap de la frunte spre ceafă şi înapoi, apoi 
s-a spălat pe picioare (până deasupra gleznelor) şi a spus: „L-am văzut 
pe Profet făcând abluţiunea în acest fel.” 


Sahih Bukhari, hadith numărul 200 


Thabit a relatat: Anas (Allah să fie mulţumit de el!) a spus: 
„Profetul (Pacea şi binecuvântarea lui Allah fie asupra sa!) a cerut apă şi 
un vas cu o bază largă şi nu atât de adânc, conţinând o cantitate mică de 
apă, a fost adus la el şi şi-a pus degetele în el.” Apoi, Anas a spus: „Am 
văzut apa picurând de pe degetele sale.” Anas a adăugat: „Am estimat 
numărul oamenilor care au făcut abluţiunea (cu apa din acel vas) la un 
număr între şaptezeci şi optzeci.” 


Sahih Bukhari, hadith numărul 201 


Anas (Allah să fie mulţumit de el!) a relatat: Profetul folosea 
pentru a face baie un sa’ până la cinci mudds de apă şi făcea abluțiunea 
cu un mudd de apă. 


Sahih Bukhari, hadith numărul 202 


Abd Allah ibn Omar (Allah să fie mulţumit de el!) a relatat: 
Sa'd ibn Abu Waqqas a spus: „Profetul şi-a trecut mâinile umede peste 
khuffs (şosete făcute dintr-un material gros sau piele).” Abd Allah ibn 
Omar l-a întrebat pe Omar despre aceasta. Omar a răspuns afirmativ şi a 
adăugat: „Atunci când Sa'd relatează un hadith de la Profet, nu mai este 
nevoie să mai întrebi pe altcineva despre acesta.” 


Sahih Bukhari, hadith numărul 203 


Al-Mugbhira ibn Sh’ba (Allah să fie mulţumit de el!) a relatat: 
Odată, Mesagerul lui Allah (Pacea şi binecuvântarea lui Allah fie asupra 
sa!) a ieşit să răspundă chemării naturii şi eu l-am urmat cu un vas cu 
apă, apoi când a terminat, i-am turnat apă şi el a făcut abluţiunea şi şi-a 
dat cu mâinile umede peste khuffs (şosete făcute dintr-un material gros 
sau piele). 


Sahih Bukhari, hadith numărul 204 


Ja’far ibn °’Amr ibn Umaiya Ad-Damri a relatat: Tatăl meu a 
spus: „L-am văzut pe Profet (Pacea şi binecuvântarea lui Allah fie asupra 
sa!) trecându-şi mâinile umede peste khuffs (şosete făcute dintr-un 
material gros sau piele).” 


Sahih Bukhari, hadith numărul 205 


Ja'far ibn '*Amr a relatat: Tatăl meu a spus: „L-am văzut pe 
Profet trecându-şi mâinile umede peste turbanul său şi peste khuffs 
(şosete făcute din material gros sau piele).” 


Sahih Bukhari, hadith numărul 206 


"Urwa ibn Al-Mughira a relatat: Tatăl meu a spus: „Odată eram 
în compania Profetului într-o călătorie şi m-am repezit să îi scot khuffs 
(şosete făcute dintr-un material gros sau piele). El mi-a poruncit să le las 
cum le avea în picioare, aşa făcând abluţiunea. El a trecut mâinile 
umede peste ele. 


Sahih Bukhari, hadith numărul 207 


Abd Allah ibn “Abbas (Allah să fie mulţumit de el!) a relatat: 
Mesagerul lui (Pacea şi binecuvântarea lui Allah fie asupra sa!) a mâncat 
o bucată fiartă de carne (dinspre grumaz) de oaie şi s-a rugat fără să mai 
refacă abluțiunea. 


Sahih Bukhari, hadith numărul 206 


Ja’far ibn "Amr ibn Umaiya a relatat: Tatăl meu a spus: „L-am 
văzut pe Mesagerul lui Allah (Pacea şi binecuvântarea lui Allah fie 
asupra sa!) luând o bucată de carne (fiartă) de oaie (dinspre grumaz) şi 
apoi a fost chemat la rugăciune. El şi-a pus cuțitul jos şi s-a rugat fără a 
repeta abluțiunea.” 


Sahih Bukhari, hadith numărul 209 


Suwaid ibn Al-Nu“man (Allah să fie mulţumit de el!) a relatat: 
În anul cuceririi Khaibar-ului am mers împreună cu Mesagerul lui Allah 
(Pacea şi binecuvântarea lui Allah fie asupra sa!) până când am ajuns la 
Sahba, un loc lângă Khaibar, unde Mesagerul lui Allah (Pacea şi 
binecuvântarea lui Allah fie asupra sa!) a făcut rugăciunea de Asr şi a 
cerut mâncare. Nu i s-a adus decât sawig. El a poruncit ca acesta să fie 
umezit cu apă. Am mâncat cu toţii şi apoi Profetul (Pacea şi 
binecuvântarea lui Allah fie asupra sa!) s-a ridicat pentru rugăciunea de 
seară (Maghrib), şi-a clătit gura cu apă şi noi am făcut la fel, iar el s-a 
rugat fără să refacă abluțiunea. 


Sahih Bukhari, hadith numărul 210 


Maimuna (Allah să fie mulţumit de ea!) a relatat: Mesagerul lui 
(Pacea şi binecuvântarea lui Allah fie asupra sa!) a mâncat o bucată de 
carne (dinspre grumaz) de oaie fiartă şi s-a rugat fără să mai refacă 
abluţiunea. 


Sahih Bukhari, hadith numărul 211 


Ibn ‘Abbas (Allah să fie mulţumit de el!) a relatat: Mesagerul 
lui Allah (Pacea şi binecuvântarea lui Allah fie asupra sa!) a băut lapte, 
şi-a clătit gura şi a spus: „Are grăsime.” 


Sahih Bukhari, hadith numărul 212 


Aishah (Allah să fie mulţumit de ea!) a relatat: Mesagerul lui 
Allah (Pacea şi binecuvântarea lui Allah fie asupra sa!) a spus: „Dacă 
unul dintre voi se simte somnoros în timp ce se roagă, el trebuie să 
meargă (în pat) până când îi trece somnul pentru că cel care se roagă 
atunci când este somnoros nu ştie dacă se roagă pentru iertare sau pentru 
un lucru rău pentru el.” 


Sahih Bukhari, hadith numărul 213 


Anas (Allah să fie mulţumit de el!) a relatat: Profetul (Pacea şi 
binecuvântarea lui Allah fie asupra sa!) a spus: „Dacă cineva dintre voi 
se simte somnoros în timp ce se roagă, el trebuie să doarmă până când 
înţelege ceea ce spune (recită).” 


Sahih Bukhari, hadith numărul 214 


"Amr ibn "Amir a relatat: Profetul (Pacea şi binecuvântarea lui 
Allah fie asupra sa!) obişnuia să facă abluţiunea în fiecare seară. L-am 
întrebat pe Anas: „Ce obişnuiaţi voi să faceţi?” Anas a spus: „„Făceam 
rugăciunea cu aceeaşi abluţiune până când o pierdeam cu hadarh.” 


Sahih Bukhari, hadith numărul 215 


Suwaid ibn Nu'man (Allah să fie mulţumit de el!) a relatat: În 
anul cuceririi Khaibar-ului am mers împreună cu Mesagerul lui Allah 
(Pacea şi binecuvântarea lui Allah fie asupra sa!) până am ajuns la 
Sahba, unde Mesagerul lui Allah (Pacea şi binecuvântarea lui Allah fie 
asupra sa!) a condus rugăciunea de Asr, apoi a cerut ceva de mâncare. 
Nu s-a adus decât sawig şi am mâncat, apoi am băut (apă). Profetul 
(Pacea şi binecuvântarea lui Allah fie asupra sa!) s-a ridicat pentru 
rugăciune (Maghrib), şi-a clătit gura cu apă şi apoi a condus rugăciunea 
fără a repeta abluţiunea. 


Sahih Bukhari, hadith numărul 216 


Ibn “Abbas (Allah să fie mulţumit de el!) a relatat: Odată, 
Profetul (Pacea şi binecuvântarea lui Allah fie asupra sa!), în timp ce 
trecea printr-unul dintre cimitirele din Medina sau Mecca, a auzit vocile 
a două persoane care erau torturate în mormânt. Profetul (Pacea şi 
binecuvântarea lui Allah fie asupra sa!) a spus: „Aceste două persoane 
nu sunt torturate pentru păcate majore (care sunt de cvitat).” Apoi 
Profetul (Pacea şi binecuvântarea lui Allah fie asupra sa!) a adăugat: 
„Da! Într-adevăr, unul dintre ei este pedepsit pentru faptul că nu se 
curăța niciodată de urina sa, iar cel de-al doilea pentru calomnie (creând 
duşmănie între prietenii să1).” Apoi Profetul (Pacea şi binecuvântarea lui 
Allah fie asupra sa!) a cerut o frunză verde de palmier, a rupt-o în două 


şi a pus câte o parte pe fiecare mormânt. Fund întrebat de ce a făcut 
acest lucru, el a răspuns: „Sper că tortura lor se va uşura până când 
acestea se vor usca.” 


Sahih Bukhari, hadith numărul 217 


Anas ibn Malik (Allah să fie mulţumit de el!) a relatat: Ori de 
câte ori Profetul (Pacea şi binecuvântarea lui Allah fie asupra sa!) ieşea 
să răspundă chemării naturii, îi aduceam apă cu care el îşi spăla părțile 
intime. 


Sahih Bukhari, hadith numărul 218 


Ibn ‘Abbas (Allah să fie mulțumit de el!) a relatat: Profetul 
(Pacea şi binecuvântarea lui Allah fie asupra sa!) a trecut o dată pe lângă 
două morminte şi a spus: „Aceste două persoane nu sunt torturate pentru 
un păcat mare (care este de evitat). Unul dintre ei nu s-a curățat niciodată 
de urina sa, în timp ce cel de-al doilea calomnia (creând duşmănie între 
prietenii săi).” Profetul apoi a luat o frunză verde de palmier, a rupt-o în 
două şi a pus câte o bucată pe fiecare mormânt. Ei au întrebat: „O, 
Mesager al lui Allah! De ce ai făcut acest lucru?” El a răspuns: „Sper ca 
pedeapsa lor să fie mai uşoară până când acestea (bucăţile de frunză) se 
vor usca.” 


Sahih Bukhari, hadith numărul 219 


Anas ibn Malik (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a văzut un beduin 
urinând în moschee, iar el le-a spus oamenilor să nu îl deranjeze. Atunci 
când a terminat, Profetul (Pacea şi binecuvântarea lui Allah fie asupra 
sa!) a cerut apă şi a turnat peste (urină). 


Sahih Bukhari, hadith numărul 220 


Abu Hurairah (Allah să fie mulţumit de el!) a relatat: Un 
beduin s-a ridicat şi a început să urineze în moschee. Oamenii l-au prins 
dar Profetul (Pacea şi binecuvântarea lui Allah fie asupra sa!) le-a spus 


să îl lase şi să toarne o găleată sau un vas cu apă peste acel loc, unde a 
urinat. Profetul (Pacea şi binecuvântarea lui Allah fie asupra sa!) apoi a 
spus: „Ai fost trimis să uşurezi lucrurile şi nu să le îngreunezi.” 


Sahih Bukhari, hadith numărul 221 


Anas ibn Malik (Allah să fie mulţumit de el!) a relatat: Un 
beduin a venit şi a urinat într-un colţ al moschei. Oamenii au ţipat la el 
dar Profetul (Pacea şi binecuvântarea lui Allah fie asupra sa!) i-a oprit 
până când el a terminat. Profetul (Pacea şi binecuvântarea lui Allah fie 
asupra sa!) le-a poruncit să toarne o găleată de apă peste acel loc şi ei aşa 
au făcut. 


Sahih Bukhari, hadith numărul 222 


Aishah (mama credincioşilor — Allah să fie mulţumit de ea!) a 
relatat: Un copil a fost adus la Mesagerul lui Allah (Pacea şi 
binecuvântarea lui Allah fie asupra sa!), iar acesta a urinat pe 
îmbrăcămintea Profetului. Profetul (Pacea şi binecuvântarea lui Allah fie 
asupra sa!) a cerut apă şi a turnat apă peste murdărie. 


Sahih Bukhari, hadith numărul 223 


Umm Qais bint Mihsin (Allah să fie mulţumit de ea!) a relatat: 
Mi-am adus fiul care nu începuse să mănânce mâncare la Mesagerul lui 
Allah (Pacea şi binecuvântarea lui Allah fie asupra sa!), care l-a luat şi l- 
a pus în poala sa. Copilul a urinat pe îmbrăcămintea Profetului, deci el a 
cerut apă şi a turnat apă peste murdărie şi nu a spălat-o. 


Sahih Bukhari, hadith numărul 224 


Hudhaifa (Allah să fie mulţumit de el!) a relatat: Odată Profetul 
(Pacea şi binecuvântarea lui Allah fie asupra sa!) a trecut pe lângă 
gropile (haznalele) unor oameni şi a urinat stând în picioare. Apoi el a 
cerut apă, iar eu i-am adus şi el a făcut abluţiunea. 


Sahih Bukhari, hadith numărul 225 


Hudhaifa (Allah să fie mulţumit de el!) a relatat: Am mers 
împreună cu Profetul (Pacea şi binecuvântarea lui Allah fie asupra sa!) 
până când am ajuns la gropile (haznalele) unor oameni. El a stat, aşa 
cum stă oricare dintre voi, în spatele unui perete şi a urinat. Eu am 
plecat, dar el m-a chemat înapoi. M-am apropiat de el şi am stat în 
spatele lui până când a terminat. 


Sahih Bukhari, hadith numărul 226 


Abu Wail a relatat: Abu Musa Al-Ash'ari obişnuia să pună mare 
accent în privinţa urinării şi obişnuia să spună: „Dacă cineva din Banu 
Israel atinge cu hainele sale solul murdar de urină, atunci trebuie să taie 
acea parte.” Auzind aceasta, Hudhaifa i-a spus lui Abu Wail: „Mi-aş fi 
dorit ca el (Abu Musa) să nu o facă (să pună mare accent pe această 
problemă).” Hudhaifa a adăugat: „Mesagerul lui Allah (Pacea şi 
binecuvântarea lui Allah fie asupra sa!) a mers la groapa (haznaua) unor 
oameni şi a urinat în timp ce era în picioare.” 


Sahih Bukhari, hadith numărul 227 


Asma (Allah să fie mulţumit de ea!) a relatat: O femeie a venit 
la Profet (Pacea şi binecuvântarea lui Allah fie asupra sa!) şi l-a întrebat: 
„Dacă una dintre noi are urme de menstruaţie pe haine, ce trebuie să 
facă?” El a răspuns: „Ea trebuie (să ţină locul murdar), să îl frece şi să îl 
pună în apă pentru a putea îndepărta urmele de sânge, apoi să toarne apă 
peste acel loc. Apoi, se poate ruga cu acele haine.” 


Sahih Bukhari, hadith numărul 228 


Aishah (Allah să fie mulțumit de ea!) a relatat: Fatima bint Abu 
Hubaish a venit la Profet (Pacea şi binecuvântarea lui Allah fie asupra 
sa!) şi a întrebat: „O, Mesager al lui Allah, am o sângerare persistentă 
din uter şi nu pot deveni curată. Să renunţ la rugăciuni?” Mesagerul lui 
Allah (Pacea şi binecuvântarea lui Allah fie asupra sa!) a răspuns: „Nu, 
pentru că acea sângerare este dintr-un vas, nu este menstruație. Prin 
urmare, atunci când ai menstruaţie reală, nu te mai rogi, apoi când s-a 


terminat, spală sângele (faci baie) şi faci rugăciunea.” Hisham (cel de al 
doilea narator) a spus că tatăl său de asemenea a spus (că Profetul — 
Pacea şi binecuvântarea lui Allah fie asupra sa! i-a spus): „Fă abluţiunea 
pentru fiecare rugăciune până când apare următoarea menstruaţie.” 


Sahih Bukhari, hadith numărul 229 


Aishah (Allah să fie mulţumit de ea!) a relatat: Obişnuiam să 
spăl urmele de janaba (lichidul seminal) de pe hainele Profetului (Pacea 
şi binecuvântarea lui Allah fie asupra sa!), iar el făcea rugăciunea cu 
acele haine, în timp ce urmele de apă erau încă pe ele (urmele de apă 
erau încă vizibile). 


Sahih Bukhari, hadith numărul 230 


Aishah (Allah să fie mulţumit de ea!) a relatat la fel ca hadith-ul 
229. 


Sahih Bukhari, hadith numărul 231 


Suleiman ibn Yassar a relatat: Am întrebat-o pe Aishah despre 
hainele murdare de lichid seminal. Ea a răspuns: „Obişnuiam să spăl 
hainele Mesagerului lui Allah (Pacea şi binecuvântarea lui Allah fie 
asupra sa!), iar el mergea cu el la rugăciune în timp ce petele de apă erau 
încă vizibile.” 


Sahih Bukhari, hadith numărul 232 


Amr ibn Maimun a relatat: L-am auzit pe Suleiman ibn Yasar 
vorbind despre hainele murdare de lichid seminal. El a spus că Aishah a 
spus: „Obişnuiam să spăl acestea de pe hainele Mesagerului lui Allah, 
iar el mergea la rugăciune cu ele în timp ce petele de apă erau încă 
vizibile.” 


Sahih Bukhari, hadith numărul 233 


Abu Qilaba a relatat: Anas a spus: „Câţiva oameni din tribul Ukl 
sau Uraina au venit la Medina şi nu le-a priit clima. Prin urmare, Profetul 
(Pacea şi binecuvântarea lui Allah fie asupra sa!) le-a poruncit să meargă 
la turma de cămile (milch) şi să bea laptele şi urina lor (drept 
medicament). Ei au făcut acest lucru şi după ce s-au însănătoşit, l-au 
omorât pe păstorul Profetului (Pacea şi binecuvântarea lui Allah fie 
asupra sa!) şi au alungat toate cămilele. Acest lucru a fost aflat de Profet 
(Pacea şi binecuvântarea lui Allah fie asupra sa!) dimineaţa devreme şi a 
trimis (bărbaţi) în urma lor, aceştia fiind capturați şi aduşi la prânz. Apoi 
el a poruncit să li se taie mâinile şi picioarele (şi acest lucru a fost făcut), 
iar ochii lor au fost marcați cu bucăţi de fier încins. Au fost puşi în Al- 
Harra şi au cerut apă, şi nu li s-a dat.” Abu Qilaba a spus: „Acei oameni 
care au furat şi au ucis, au devenit necredincioşi după ce au îmbrățișat 
Islamul şi au luptat împotriva lui Allah şi a Mesagerului Său.” 


Sahih Bukhari, hadith numărul 234 


Anas (Allah să fie mulţumit de el!) a relatat: Înainte de 
construcția moscheii, Profetul (Pacea şi binecuvântarea lui Allah fie 
asupra sa!) a oferit rugăciunile la stâna oilor. 


Sahih Bukhari, hadith numărul 235 


Maimuna (Allah să fie mulţumit de ea!) a relatat: L-am întrebat 
pe Mesagerul lui Allah (Pacea şi binecuvântarea lui Allah fie asupra sa!) 
despre ghee (untul de gătit) în care a căzut un şoarece. El a spus: 
„Scoateţi şoarecele, aruncaţi ghee ce era în jurul lui şi mâncaţi restul.” 


Sahih Bukhari, hadith numărul 236 


Maimuna (Allah să fie mulţumit de ea!) a relatat: L-am întrebat 
pe Mesagerul lui Allah (Pacea şi binecuvântarea lui Allah fie asupra sa!) 
despre ghee (untul de gătit) în care a căzut un şoarece. El a spus: „Scoate 
şoarecele, aruncaţi ce era în jurul lui (şi folosiţi restul).” 


Sahih Bukhari, hadith numărul 237 


Abu Hurairah (Allah să fie mulţumit de el!) a relatat: Profetul 


(Pacea şi binecuvântarea lui Allah fie asupra sa!) a spus: „Fiecare rană 
pe care un musulman a suferit-o pentru cauza lui Allah, va apărea în 
Ziua Învierii aşa cum a fost el atunci când a suferit-o; sângele va curge 
din rană, iar culoarea lui va fi ca şi a sângelui, însă mirosul lui va fi ca şi 
mirosul moscului.” 


Sahih Bukhari, hadith numărul 238 


Abu Hurairah (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „Noi (musulmanii) suntem ultimii (veniţi pe Pământ), dar (vom fi) 
primii (în Ziua Învierii).” 


Sahih Bukhari, hadith numărul 239 


Abu Hurairah (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Să nu urinaţi 
în apă stătătoare, care nu curge, ca mai apoi (să aveţi nevoie) să vă 
spălați în ea.” 


Sahih Bukhari, hadith numărul 240 


Abd Allah (Allah să fie mulţumit de el!) a relatat: În timp ce 
Mesagerul lui Allah (Pacea şi binecuvântarea lui Allah fie asupra sa!) a 
fost prosternat (aşa cum este menţionat mai jos). 


Abd Allah ibn Mas“ud (Allah să fie mulţumit de el!) a relatat: 
Profetul (Pacea şi binecuvântarea lui Allah fie asupra sa!) se ruga la 
Casă (Ka 'bah), iar Abu Jahl stătea alături de câţiva dintre companionii 
săi. Unul dintre ei i-a întrebat pe ceilalţi: „Care dintre voi poate aduce 
conţinutul burţii (intestine, etc.) cămilei lui Banu cutare, pentru a le pune 
pe spatele lui Mohammed, în timp ce el se prosternează?” Cel mai 
oropsit dintre ei a mers şi a adus ceea ce i s-a cerut. El a aşteptat până 
când Profetul (Pacea şi binecuvântarea lui Allah fie asupra sa!) s-a 
prosternat, apoi a pus intestinele pe spatele lui, între umeri. Priveam, dar 
nu puteam face nimic. Aş fi vrut să fie mai multe persoane alături de 
mine, care să mă sprijine împotriva lor. Ei au început să râdă, căzând 


unul peste altul. Mesagerul lui Allah (Pacea şi binecuvântarea lui Allah 
fie asupra sa!) era în prosternare şi nu şi-a ridicat capul până când Fatima 
(fiica Profetului) a venit şi a aruncat (conţinutul abdominal a cămilei) de 
pe spatele lui. El şi-a ridicat capul şi a spus de trei ori: „O, Allah, 
pedepseşte-i pe Quraish!” Astfel, a fost dificil pentru Abu Jahl şi 
companionii săi atunci când Profetul (Pacea şi binecuvântarea lui Allah 
fie asupra sa!) a făcut o suplicaţie la Allah împotriva lor, deoarece ei au 
fost convinşi că rugăciunile şi suplicaţiile sunt acceptate în acest oraş 
(Mecca). Profetul (Pacea şi binecuvântarea lui Allah fie asupra sa!) a 
spus: „O, Allah, pedepseşte-i pe Abu Jahl, ‘Utba ibn Rabi“a, Shaiba ibn 
Rabi“a, Al-Walid ibn ‘Utba, Umaiya ibnn Khalaf, şi ‘Uqba ibn Al Mv’it 
(şi a mai menţionat al şaptelea nume pe care nu-mi amintesc)!” Pe 
Allah, în Mâinile Căruia se află viaţa mea! Am văzut trupurile moarte 
ale celor menţionaţi de Mesagerul lui Allah la Qalib (una dintre 
fântânile) de la Badr. 


Sahih Bukhari, hadith numărul 241 


Anas (Allah să fie mulţumit de el!) a relatat: Profetul (Pacea şi 
binecuvântarea lui Allah fie asupra sa!) odată a scuipat în hainele sale. 


Sahih Bukhari, hadith numărul 242 


Aishah (Allah să fie mulţumit de ea!) a relatat: Profetul (Pacea 
şi binecuvântarea lui Allah fie asupra sa!) a spus: „Toate băuturile care 
produc ebrietate sunt haram (interzise).” 


Sahih Bukhari, hadith numărul 243 


Abu Hazim a relatat: Sahl ibn Sa“d As-Sa’idi a fost întrebat de 
oameni: „Cu ce a fost tratată rana Profetului (Pacea şi binecuvântarea lui 
Allah fie asupra sa!)?” Sahl a răspuns: „Nimeni dintre cei ce se află în 
viaţă nu ştie mai bine decât mine. Ali aducea apă în scutul său, iar 
Fatima spăla sângele de pe faţa sa, apoi s-a ars o rogojină de paie şi s-a 
umplut rana cu aceasta.” 


Sahih Bukhari, hadith numărul 244 


Abu Burda (Allah să fie mulţumit de el!) a relatat: Tată meu a 
spus: „Am venit la Profet (Pacea şi binecuvântarea lui Allah fie asupra 
sa!) şi l-a văzut ţinând în mâna un siwak curăţându-şi dinţii şi spunând 
„U U” de parcă îi era greață în timp ce siwak-ul era în gura lui.” 


Sahih Bukhari, hadith numărul 245 


Hudhaifa (Allah să fie mulţumit de el!) a relatat: Atunci când 
Profetul (Pacea şi binecuvântarea lui Allah fie asupra sa!) se trezea în 
timpul nopţii îşi curăța gura cu siwak. 


Sahih Bukhari, hadith numărul 246 


Ibn Omar (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Am visat că 
îmi curăţam dinţii cu siwak, iar două persoane au venit la mine. Unul era 
mai în vârsta decât celălalt, iar eu i-am dat siwak-ul celui mai tânăr. Mi 
s-a spus că trebuia să-l dau celui mai în vârstă, aşa că aşa am făcut.” 


Sahih Bukhari, hadith numărul 247 


Al Bara” ibn ‘Azib (Allah să fie mulţumit de el!) a relatat: 
Profetul (Pacea şi binecuvântarea lui Allah fie asupra sa!) mi-a spus: 
„Atunci când mergi la culcare, fă abluţiunea aşa cum o faci pentru 
rugăciune, întinde-te pe partea dreaptă şi spune: «Allahumma aslamtu 
wajhi ilaika, wa fauwadtu ‘Amri ilaika, wa alia tu Zahri ilaika 
raghbatan wa rahbatan ilaika. La Malja 'a wa la manja minka illa ilaika. 
Allahumma amantu bikitabika-l-ladhi anzalta wa bina-biyika-l ladhi 
arsalta» (O, Allah, îţi încredinţez sufletul meu, şi îţi încredinţez treburile 
mele. Îmi întorc faţa spre Tine, şi mă las în Voia Ta, cu speranţă şi teamă 
de Tine. Cu adevărat, nu există un adăpost sau refugiu sigur departe de 
Tine, ci numai cu Tine. O, Allah! Eu cred în Cartea Ta (Coranul) pe care 
Tu ai revelat-o şi în Profetul Tău (Mohammed) pe care Tu l-ai trimis). 
Apoi dacă vei muri în acea noapte, vei muri cu naturaleţea islamului 
(fitrah). Aceste cuvinte să fie ultimele tale cuvinte (înainte de somn).” 
Am repetat aceste cuvinte în faţa Profetului (Pacea şi binecuvântarea lui 


Allah fie asupra sa!), iar când am ajuns la „Allahumma amantu 
bikitabika-l-ladhi anzalta” (O, Allah! Eu cred în Cartea Ta (Coranul) pe 
care Tu ai revelat-o) am spus: „Wa-rasulika (şi în Profetul Tău), iar 
Profetul (Pacea şi binecuvântarea lui Allah fie asupra sa!) a spus: „Nu! 
(ci spune) Wanabiyika-l ladhi arsalta (în Profetul (Mohammed) pe care 
Tu l-ai trimis).” 


SACII 
SSR) 


- Cartea îmbăierii totale (ghusl) 
Jaat biz 


Sahih Bukhari, hadith numărul 248 


Aishah (Allah să fie mulțumit de ea!) a relatat: De fiecare dată 
când Profetul (Pacea şi binecuvântarea lui Allah fie asupra sa!) se îmbăia 
după janaba (impuritate majoră), începea prin spălatul mâinilor, apoi 
efectua abluţiunea aşa cum făcea pentru orice rugăciune. După aceasta, 
el îşi înmuia degetele în apă şi îşi masa rădăcina părului cu ele, după care 
îşi turna trei pumni de apă peste cap, apoi îşi turna apă peste întreg 
corpul. 


Sahih Bukhari, hadith numărul 249 


Maimuna (soţia Profetului — Allah să fie mulţumit de ea!) a 
relatat: Mesagerul lui Allah (Pacea şi binecuvântarea lui Allah fie 
asupra sa!) efectua abluţiunea în acelaşi mod ca pentru rugăciune, însă 
nu îşi spăla picioarele. El îşi spăla resturile ejaculării din părțile sale 
intime, după care îşi turna apă peste trup. Apoi, el îşi scotea picioarele 
din acel loc (locul în care făcea baie), după care le spăla. Şi acesta era 
modul său de a se spăla după janaba. 


Sahih Bukhari, hadith numărul 250 


Aishah (Allah să fie mulţumit de ea!) a relatat: Profetul (Pacea 
şi binecuvântarea lui Allah fie asupra sa!) şi cu mine obişnuiam să ne 
spălăm cu apa dintr-un singur vas, numit faraq. 


Sahih Bukhari, hadith numărul 251 


Abu Salama (Allah să fie mulţumit de el!) a relatat: Fratele 
Aishei şi cu mine am mers la Aishah pentru a o întreba cu privire la baia 
Profetului (Pacea şi binecuvântarea lui Allah fie asupra sa!). Ea a adus 


un vas care conţinea aproximativ o sa’ de apă, s-a spălat şi şi-a turnat 
apă peste cap în timp ce între noi şi ea se afla un paravan. 


Sahih Bukhari, hadith numărul 252 


Abu Ja’far a relatat: În timp ce tatăl meu şi cu mine ne aflam 
alături de Jabir ibn Abd Allah, câțiva oameni l-au întrebat despre modul 
în care trebuie să se spele. El a răspuns: „O sa’ de apă este suficientă 
pentru voi.” Un bărbat a spus: „O sa’ de apă nu este suficientă pentru 
mine.” Jabir i-a spus: „O sa’ de apă a fost suficientă pentru cineva care 
avea mai mult păr decât tine şi care era mai bun decât tine (referindu-se 
la Profet — Pacea şi binecuvântarea lui Allah fie asupra sa!).” Apoi, Jabir 
(şi-a pus) haina şi ne-a condus în rugăciune. 


Sahih Bukhari, hadith numărul 253 


Ibn “Abbas (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) şi Maimuna obişnuiau 
să se spele dintr-un singur vas. 


Sahih Bukhari, hadith numărul 254 


Jubair ibn Mut'im (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
spus: „Cât despre mine, eu îmi torn de trei ori apă peste cap.” Apoi, ela 
arătat aceasta folosind ambele mâini. 


Sahih Bukhari, hadith numărul 255 


Jabir ibn Abd Allah (Allah să fie mulţumit de el!) a relatat: 
Profetul (Pacea şi binecuvântarea lui Allah fie asupra sa!) obişnuia să îşi 
toarne de trei ori apă peste cap. 


Sahih Bukhari, hadith numărul 256 


Abu Ja'far a relatat: Jabir ibn Abd Allah mi-a spus: „Vărul tău 
(Hasan ibn Mohammed ibn Al-Hanafiya) a venit la mine şi m-a întrebat 


despre baia de după janaba. l-am răspuns: «Profetul (Pacea şi 
binecuvântarea lui Allah fie asupra sa!) obişnuia să ia trei pumni de apă, 
pe care o turna peste capul său şi apoi îşi turna şi mai multă apă peste 
trup.» Al-Hasan mi-a spus: «Sunt un bărbat cu mult păr.» l-am răspuns: 
«Profetul (Pacea şi binecuvântarea lui Allah fie asupra sa!) avea mai 
mult păr decât tine.” 


Sahih Bukhari, hadith numărul 257 


Maimuna (Allah să fie mulţumit de ea!) a relatat: Am adus apă 
pentru baia Profetului (Pacea şi binecuvântarea lui Allah fie asupra sa!). 
EI şi-a spălat mâinile de două sau de trei ori, după care şi-a turnat apă în 
mâna stângă şi şi-a spălat părțile intime. Apoi, şi-a trecut mâinile peste 
pământ (şi le-a curăţat), şi-a clătit gura, şi-a spălat nasul trăgând apă în 
interiorul acestuia, după care a suflat-o afară, şi-a spălat faţa şi ambele 
antebraţe şi apoi şi-a turnat apă peste trup. După aceea, el a plecat din 
acel loc şi şi-a spălat picioarele. 


Sahih Bukhari, hadith numărul 258 


Aishah (Allah să fie mulțumit de ea!) a relatat: Ori de câte ori 
Profetul (Pacea şi binecuvântarea lui Allah fie asupra sa!) se spăla după 
janaba (act sexual sau vis umed) obişnuia să ceară hilab-ul său sau 
oricare alt parfum. El obişnuia să îşi pună din el pe mână, îşi freca cu el 
mai întâi partea dreaptă a capului, apoi, partea stângă, după care îşi freca 
mijlocul capului cu ambele mâini. 


Sahih Bukhari, hadith numărul 259 


Maimuna (Allah să fie mulţumit de ea!) a relatat: Am adus apă 
pentru baia Profetului (Pacea şi binecuvântarea lui Allah fie asupra sa!), 
iar el şi-a turnat apă peste mâna stângă, folosindu-se de mâna dreaptă, 
după care le-a spălat. Apoi, el şi-a spălat părţile private şi şi-a trecut 
mâinile peste pământ, şi le-a spălat cu apă, şi-a clătit gura şi şi-a spălat 
nasul trăgând apă înăuntru şi suflând-o afară; şi-a spălat faţa şi şi-a turnat 
apă peste cap. Apoi, a plecat din acel loc şi şi-a spălat picioarele. O 
bucată de pânză (un prosop) i-a fost oferită, însă el nu a folosit-o. 


Sahih Bukhari, hadith numărul 260 


Maimuna (Allah să fie mulţumit de ea!) a relatat: Profetul 
(Pacea şi binecuvântarea lui Allah fie asupra sa!) se spăla după janaba 
(act sexual sau vis umed). Prima dată, el îşi curăța părţile intime folosind 
mâna, apoi îşi trecea mâna (acea mână) peste un perete (pământ) şi apoi 
o spăla. Apoi, el efectua abluţiunea la fel ca pentru rugăciune şi după 
ghusl îşi spăla picioarele. 


Sahih Bukhari, hadith numărul 261 


Aishah (Allah să fie mulţumit de ea!) a relatat: Profetul (Pacea 
ŞI binecuvântarea lui Allah fie asupra sa!) şi cu mine obişnuiam să facem 
baie folosind apa dintr-un singur vas, iar fiecare dintre noi, când îi venea 
rândul, îşi punea mâinile în vas. 


Sahih Bukhari, hadith numărul 262 


Aishah (Allah să fie mulţumit de ea!) a relatat: De fiecare dată 
când Profetul (Pacea şi binecuvântarea lui Allah fie asupra sa!) se spăla 
după janaba, obişnuia să îşi spele întâi mâinile. 


Sahih Bukhari, hadith numărul 263 


Aishah (Allah să fie mulţumit de ea!) a relatat: Profetul (Pacea 
şi binecuvântarea lui Allah fie asupra sa!) şi cu mine obişnuiam să ne 
spălăm cu apa dintr-un singur vas după janaba. 


Sahih Bukhari, hadith numărul 264 


Anas ibn Malik (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) şi una dintre soțiile sale 
obişnuiau să se spele folosind apa dintr-un singur vas. (Shu'ba a adăugat 
la cuvintele lui Anas: „După janaba.”). 


Sahih Bukhari, hadith numărul 265 


Maimuna (Allah să fie mulţumit de ea!) a relatat: Am adus apă 
pentru baia Mesagerului lui Allah (Pacea şi binecuvântarea lui Allah fie 
asupra sa!) şi el şi-a turnat de trei ori apă peste mâni şi le-a spălat de 
două sau de trei ori; apoi, şi-a turnat apă peste mâna stângă folosind 
mâna sa dreaptă şi şi-a spălat părțile intime (cu mâna stângă). Şi-a trecut 
mâna peste pământ, apoi şi-a clătit gura şi şi-a spălat nasul, trăgând apa 
în interior şi apoi suflând-o afară. După aceasta, el şi-a spălat faţa, 
ambele antebraţe şi capul de trei ori, apoi şi-a turnat apă peste trupul său. 
S-a îndepărtat de acel loc şi şi-a spălat picioarele. 


Sahih Bukhari, hadith numărul 266 


Maimuna bint Al-Harith (Allah să fie mulţumit de ea!) a 
relatat: Am adus apă pentru baia Mesagerului lui Allah (Pacea şi 
binecuvântarea lui Allah fie asupra sa!) şi am pus un paravan. El şi-a 
turnat apă peste mâini şi le-a spălat de două sau de trei ori. (Sub- 
naratorul a adăugat că nu îşi aminteşte dacă a spus de trei ori sau nu). 
Apoi, şi-a turnat apă peste mâna stângă folosind mâna sa dreaptă o dată, 
după care şi-a spălat părțile intime. Şi-a trecut mâna peste pământ sau un 
perete şi apoi s-a spălat. Şi-a clătit gura şi şi-a spălat nasul, trăgând apa 
înăuntru şi suflând-o afară. El şi-a spălat faţa, antebraţele şi capul. Şi-a 
turnat apă peste trup şi s-a îndepărtat de acel loc, după care şi-a spălat 
picioarele. I-am oferit o bucată de pânză (un prosop), iar el mi-a arătat 
folosind degetele (că nu îl vrea) şi nu l-a luat. 


Sahih Bukhari, hadith numărul 267 


Mohammed ibn Al-Muntathir a relatat, sub autoritatea tatălui 
său, care a întrebat-o pe Aishah (despre hadith-ul lui Ibn Omar). Ea i-a 
răspuns: „Fie ca Allah să aibă Milă de Abu Abd Ar-Rahman! Obişnuiam 
să îl parfumez pe Mesagerul lui Allah (Pacea şi binecuvântarea lui Allah 
fie asupra sa!), iar el obişnuia să meargă la soțiile sale, iar dimineaţa îşi 
punea hainele de Ihram, însă aroma parfumului său încă se simţea pe 
trupul său.” 


Sahih Bukhari, hadith numărul 268 


Qatada (Allah să fie mulţumit de el!) a relatat: Anas ibn Malik 
(Allah să fie mulţumit de el!) a spus că: „Profetul (Pacea şi 
binecuvântarea lui Allah fie asupra sa!) obişnuia să îşi viziteze soțiile pe 
rând într-o zi şi o noapte, iar ele erau unsprezece ca număr.” L-am 
întrebat pe Anas: „Profetul (Pacea şi binecuvântarea lui Allah fie asupra 
sa!) avea forţă pentru aceasta?” Anas mi-a răspuns: „Obişnuiam să 
spunem că Profetului (Pacea şi binecuvântarea lui Allah fie asupra sa!) 1- 
a fost dată puterea a treizeci (de bărbaţi).” Sa’id a spus sub autoritatea lui 
Qatada că Anas i-a spus doar despre nouă soţii (nu unsprezece). 


Sahih Bukhari, hadith numărul 269 


Ali (Allah să fie mulţumit de el!) a relatat: Obişnuiam să am 
eliminare uretrală din cauza emoţiilor în mod frecvent. Fiind ginerele 
Profetului (Pacea şi binecuvântarea lui Allah fie asupra sa!), am rugat un 
bărbat să îl întrebe despre aceasta. Aşadar, acesta l-a întrebat pe Profet 
(Pacea şi binecuvântarea lui Allah fie asupra sa!). El i-a răspuns: „Fă 
abluţiunea după ce ţi-ai spălat organul genital.” 


Sahih Bukhari, hadith numărul 270 


Mohammed ibn Al-Muntathir a relatat sub autoritatea tatălui 
său că a întrebat-o pe Aishah despre cuvintele lui Ibn Omar (nu îi plăcea 
să fie muhrim în timp ce aroma parfumului său încă se simţea venind de 
la trupul său). Aishah i-a spus: „L-am parfumat pe Mesagerul lui Allah şi 
el a mers pe rând (având relaţii intime) la toate soțiile, iar dimineaţa el a 
fost muhrim (după ce s-a îmbărat).” 


Sahih Bukhari, hadith numărul 271 


Aishah (Allah să fie mulţumit de ea!) a relatat: Este ca şi cum 
m-aş fi uitat la strălucirea parfumului care despărțea în părți părul 
Profetului (Pacea şi binecuvântarea lui Allah fie asupra sa!) în timp ce 
era muhrim. 


Sahih Bukhari, hadith numărul 272, 273 


Hisham ibn Urwa a relatat (sub autoritatea tatălui său) că 


Aishah (Allah să fie mulţumit de ea!) a spus: „De fiecare dată când 
Mesagerul lui Allah (Pacea şi binecuvântarea lui Allah fie asupra sa!) se 
îmbăia după janaba, îşi curăța mâinile şi efectua abluţiunea ca pentru 
rugăciune, după care se îmbăia şi îşi freca părul până când simţea că 
întreaga piele a capului era umedă, apoi îşi turna apă de trei ori şi îşi 
spăla întregul trup.” Aishah (Allah să fie mulțumit de ea!) a spus apoi: 
„Eu şi cu Mesagerul lui Allah obişnuiam să ne îmbăiem folosind apa 
dintr-un singur vas, din care luam apă în mod simultan.” 


Sahih Bukhari, hadith numărul 274 


Maimuna (Allah să fie mulţumit de ea!) a relatat: Apa i-a fost 
adusă Mesagerului lui Allah (Pacea şi binecuvântarea lui Allah fie 
asupra sa!) pentru abluţiunea de după janaba. El îşi turna apă cu mâna 
dreaptă peste mâna stângă de două sau de trei ori, apoi îşi spăla părțile 
private şi îşi trecea mâinile peste pământ sau un perete de două sau trei 
ori, după care îşi clătea gura, îşi spăla nasul trăgând apa înăuntru şi 
suflând-o afară, apoi îşi spăla faţa şi antebraţele şi îşi turna apă peste cap 
şi îşi spăla întregul trup. După aceea, pleca din acel loc şi îşi spăla 
picioarele. I-am adus o bucată de îmbrăcăminte, însă el nu a luat-o şi a 
îndepărtat urmele de apă de pe trupul său cu mâna. 


Sahih Bukhari, hadith numărul 275 


Abu Hurairah (Allah să fie mulţumit de el!) a relatat: Odată, 
chemarea (gama) pentru rugăciune a fost făcută, iar rândurile erau 
aranjate. Mesagerul lui Allah (Pacea şi binecuvântarea lui Allah fie 
asupra sa!) a venit, iar când s-a ridicat pe musalla sa, şi-a amintit că se 
afla în starea de janaba. După aceea, ne-a cerut să rămânem la locurile 
noastre, a mers şi s-a îmbăiat şi s-a întors cu apa picurând din părul său. 
El a spus: „Allahu Akbar!” apoi toţi am efectuat rugăciunea cu el. 


Sahih Bukhari, hadith numărul 276 


Maimuna (Allah să fie mulţumit de ea!) a relatat: Am adus apă 
pentru Profet (Pacea şi binecuvântarea lui Allah fie asupra sa!) şi l-am 


protejat cu o haină. El şi-a turnat apă pe mâini şi le-a spălat. După 
aceasta, el şi-a turnat apă cu mâna dreaptă peste mâna stângă şi şi-a 
spălat părțile intime, şi-a trecut mâinile peste pământ şi le-a spălat, şi-a 
clătit gura, şi-a spălat nasul trăgând apă în interior şi suflând-o afară, 
apoi şi-a spălat faţa şi antebraţele. El şi-a turnat apă peste păr şi trup. 
Apoi, s-a mutat din acel loc şi şi-a spălat picioarele. I-am dat o bucată de 
îmbrăcăminte, însă nu a luat-o şi a venit înapoi îndepărtându-şi apa (de 
pe trup) cu ambele mâini. 


Sahih Bukhari, hadith numărul 277 


Al-Hasan ibn Muslim a relatat că Aishah (Allah să fie 
mulţumit de ea!) a spus: De fiecare dată când vreuna dintre voi se afla 
în stare de janaba, să-şi toarne apă peste cap de trei ori cu ambele mâini, 
apoi să îşi şteargă partea dreaptă a capului său cu o mână şi să îşi şteargă 
partea stângă a capului cu cealaltă mână. 


Sahih Bukhari, hadith numărul 278 


Abu Hurairah (Allah să fie mulţumit de el!) a relatat: (Oamenii 
din tribul) Banu Israel obişnuia să se îmbăieze dezbrăcaţi (toţi la un loc), 
uitându-se unul la celălalt. Profetul Moise (Pacea fie asupra sa!) obişnuia 
să se îmbăieze singur. Ei au spus: „Pe Allah! Nimic nu îl opreşte pe 
Moise să se îmbăieze cu noi în afara faptului că are hernie scrotală.” De 
aceea, odată, pe când Moise a mers să se îmbăieze, şi-a pus hainele pe o 
piatră, după care piatra s-a rostogolit cu hainele lui. Moise a urmat piatra 
spunând: „Hainele mele, o, piatră! Hainele mele, o, piatră!”, până când 
oamenii din tribul Banu Israel l-au văzut şi au spus: „Pe Allah, Moise nu 
are niciun defect pe trupul său!” Moise şi-a luat hainele şi a început să 
lovească piatra. Abu Hurairah (Allah să fie mulţumit de el!) a 
adăugat: „Pe Allah! Încă mai sunt şase sau şapte semne prezente pe 
piatră de la lovirea ei în exces.” 


Sahih Bukhari, hadith numărul 279 


Abu Hurairah (Allah să fie mulţumit de el!) a relatat: Pe când 
profetul Iov (Aiyub — Pacea fie asupra sa!) se îmbăia dezbrăcat, lăcuste 


aurii au început să cadă pe el. Iov a început să le strângă în hainele sale. 
Domnul său i s-a adresat, spunând: „O, lov! Nu ţi-am oferit destule, 
astfel încât tu să nu ai nevoie de ele?!” Iov a răspuns: „Ba da! Pe 
Onoarea Ta (Puterea)! Însă eu nu mă pot lipsi de niciuna dintre 
binecuvântările tale.” 


Sahih Bukhari, hadith numărul 280 


Umm Hani bint Abu Talib (Allah să fie mulţumit de ea!) a 
relatat: Am mers la Mesagerul lui Allah (Pacea şi binecuvântarea lui 
Allah fie asupra sa!) în ziua cuceririi Meccăi şi l-am găsit îmbăindu-se în 
timp ce Fatima îl acoperea. Profetul (Pacea şi binecuvântarea lui Allah 
fie asupra sa!) a întrebat: „Cine este?” I-am răspuns: „Sunt Umm Hani.” 


Sahih Bukhari, hadith numărul 281 


Maimuna (Allah să fie mulţumit de ea!) a relatat: L-am acoperit 
pe Profet (Pacea şi binecuvântarea lui Allah fie asupra sa!) în timp ce se 
îmbăia după janaba. Şi-a spălat mâinile, şi-a turnat apă din mâna dreaptă 
peste cea stângă şi şi-a spălat părțile intime. Apoi, el şi-a trecut mâinile 
peste un perete sau peste pământ şi a efectuat o abluţiune asemănătoare 
cu cea pentru rugăciune, însă nu şi-a spălat picioarele. Apoi, el şi-a 
turnat apă peste trup, a plecat din acel loc şi şi-a spălat picioarele. 


Sahih Bukhari, hadith numărul 282 


Umm Sulaim a venit la Mesagerul lui Allah (Pacea şi 
binecuvântarea lui Allah fie asupra sa!) şi a spus: „Cu adevărat, Allah 
nu este timid cu (spunerea către tine) adevărul. Este necesar ca o femeie 
să facă baie după ce a visat un vis umed (cu eliminare de lichid)?” 
Profetul (Pacea şi binecuvântarea lui Allah fie asupra sa!) i-a răspuns: 
„Da, dacă observă vreo eliminare de lichid.” 


Sahih Bukhari, hadith numărul 283 


Abu Hurairah (Allah să fie mulţumit de el!) a relatat: Profetul 
(Allah să fie mulţumit de el!) a venit alături de mine pe una dintre 


străzile Medincei, iar în acea perioadă eram în stare de janaba. De aceea, 
m-am îndepărtat de el şi am mers să mă îmbăiez. La întoarcerea mea, 
Profetul (Pacea şi binecuvântarea lui Allah fie asupra sa!) mi-a spus: „O, 
Abu Hurairah! Unde ai fost?” I-am răspuns: „Eram în stare de janaba şi 
nu mi-a plăcut să mă aflu în tovărăşia ta.” Profetul (Pacea şi 
binecuvântarea lui Allah fie asupra sa!) a spus: „Subhan Allah! Un 
credincios nu devine niciodată impur.” 


Sahih Bukhari, hadith numărul 284 


Anas ibn Malik (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) obişnuia să îşi viziteze 
soțiile într-o singură noapte şi avea nouă soţii în acea perioadă. 


Sahih Bukhari, hadith numărul 285 


Abu Hurairah (Allah să fie mulţumit de el!) a relatat: 
Mesagerul lui Allah (Pacea şi binecuvântarea lui Allah fie asupra sa!) a 
venit alături de mine în timp ce mă aflam în stare de janaba şi m-a luat 
de braţ şi am mers alături de el până când s-a aşezat, după care m-am 
îndepărtat, am mers acasă şi m-am îmbăiat. Când m-am întors, el încă 
stătea în acel loc. Apoi, el m-a întrebat: „O, Abu Hurairah! Unde ai 
fost?” l-am spus despre cauza plecării mele şi Profetul (Pacea şi 
binecuvântarea lui Allah fie asupra sa!) mi-a spus: „Subhan Allah! O, 
Abu Hurairah! Un credincios nu devine niciodată impur.” 


Sahih Bukhari, hadith numărul 286 


Abu Salama a relatat: Am întrebat-o pe Aishah: „Profetul (Pacea 
şi binecuvântarea lui Allah fie asupra sa!) obişnuia să doarmă în timp ce 
se afla în stare de janaba?” Ea mi-a răspuns: „Da, însă obişnuia să 
efectueze abluţiunea (înainte de a merge în pat).” 


Sahih Bukhari, hadith numărul 287 


Omar ibn Al-Khattab (Allah să fie mulţumit de el!) a relatat: 
L-am întrebat pe Mesagerul lui Allah (Pacea şi binecuvântarea lui Allah 


fie asupra sa!): „Poate cineva dintre noi să doarmă în timp ce se află în 
stare de janaba?” El mi-a răspuns: „Da, dacă efectuează abluțiunea, el 
poate dormi în timp ce se află în stare de janaba.” 


Sahih Bukhari, hadith numărul 288 


Aishah (Allah să fie mulţumit de ea!) a relatat: De fiecare dată 
când Profetul (Pacea şi binecuvântarea lui Allah fie asupra sa!) 
intenționa să doarmă în timp ce se afla în stare de janaba, obişnuia să îşi 
spele părţile intime şi să efectueze abluțiunea la fel cum efectua pentru 
rugăciune. 


Sahih Bukhari, hadith numărul 289 


Abd Allah (Allah să fie mulţumit de el!) a relatat: Omar l-a 
întrebat pe Profet (Pacea şi binecuvântarea lui Allah fie asupra sa!): 
„Poate vreunul dintre noi să doarmă în timp ce se află în stare de 
janaba?” El mi-a răspuns: „Da, dacă efectuează abluţiunea.” 


Sahih Bukhari, hadith numărul 290 


Abd Allah ibn Omar (Allah să fie mulţumit de el!) a relatat: 
Omar ibn Al-Khattab (Allah să fie mulţumit de el!) i-a spus Mesagerului 
lui Allah (Pacea şi binecuvântarea lui Allah fie asupra sa!): „Mă aflu în 
stare de janaba noaptea.” Mesagerul lui Allah (Pacea şi binecuvântarea 
lui Allah fie asupra sa!) mi-a spus: „Efectuează abluţiunea după ce ţi-ai 
spălat părțile intime şi apoi dormi.” 


Sahih Bukhari, hadith numărul 291 


Abu Hurairah (Allah să fie mulţumit de el!) a relatat: Profetul 
(Pacea şi binecuvântarea lui Allah fie asupra sa!) a spus: „Atunci când 
un bărbat se află între cele patru părți ale femeii (poziţie sexuală) şi 
întreţine o relaţie sexuală cu aceasta, îmbăierea devine obligatorie.” 


Sahih Bukhari, hadith numărul 292 


Zaid ibn Khalid Al-Juhani (Allah să fie mulţumit de el!) a 


relatat: L-am întrebat pe Uthman ibn "Affan despre un bărbat care este 
angajat într-o relație intimă cu soţia sa, dar care nu elimină lichid 
seminal. Uthman mi-a spus: „EI trebuie să efectueze abluţiunea ca pentru 
rugăciune, după ce şi-a spălat părțile intime.” Uthman a adăugat: „Am 
auzit aceasta de la Mesagerul lui Allah.” 

I-am întrebat pe Ali ibn Abu Talib, Az-Zubair ibn Al-Awwam, 
Talha ibn Ubaid Allah şi Ubai ibn Ka'b despre aceasta şi mi-au dat 
acelaşi răspuns (Abu Aiyub a spus că a auzit aceasta de la Mesagerul lui 
Allah — Pacea şi binecuvântarea lui Allah fie asupra sa!). 


Sahih Bukhari, hadith numărul 293 


Ubai ibn Ka’b (Allah să fie mulţumit de el!) a relatat: L-am 
întrebat pe Mesagerul lui Allah (Pacea şi binecuvântarea lui Allah fie 
asupra sa!) despre un bărbat care se află într-o relație intimă cu soţia sa, 
dar care nu a eliminat lichid seminal. El mi-a răspuns: „Ar trebui să îşi 
spele părțile intime care au intrat în contact cu părțile intime ale soției, să 
efectueze abluţiunea şi apoi să se roage.” (Abu Abd Allah a spus: „A te 
îmbăia este mai sigur şi aceasta este ultima poruncă.”). 


